মূল : দ্য ৰেন্‌চম অফ দা ৰেড চীফ,লেখক : অ’ হেনৰি,ভাবানুবাদ-দুলুমণি গগৈ – ফটাঢোল\nদেখাত ভালেই যেন লাগে, কিন্তু আগতে মোৰ কথা শুনি লওক। আমি, মানে বিল ড্ৰিচক’ল আৰু মই তেতিয়া সেই দক্ষিণৰ ফালে আলবানিয়াত আছিলোঁ, যেতিয়া এই অপহৰণৰ বুদ্ধিটো আমাৰ মূৰত খেলাইছিল। বিলে পিছলৈ কোৱাৰ দৰে “এক মানসিক বিভ্ৰান্তিৰ সময়ত” বুলি ক’ব পাৰি; অৱশ্যে আমি পাছলৈ সেই মানসিক বিভ্ৰান্তিটো বিচাৰি নাপালোঁ।\nচেপেটা পিঠাখনৰ দৰে টাউনখনৰ নাম অৱশ্যে শিখৰ আছিল। কিন্তু তাত বাস কৰা লোকসকল মে মাহৰ প্ৰথম দিনা পোল-নৃত্যত মগ্ন একেবাৰে নিমাখিত আৰু আত্মসন্তুষ্ট মানুহ আছিল।\nবিল আৰু মোৰ যুটীয়াভাৱে প্ৰায় ছশ ডলাৰ আছিল আৰু আমাক মাত্ৰ দুহাজাৰ ডলাৰ লাগিছিল ইলিনয়চ চহৰত এটা মাটিৰ প্লট বেচা প্ৰৱঞ্চনাৰ আঁচনিৰ শুভাৰম্ভ কৰিবলৈ। আমি হোটেলৰ সন্মুখত বহি কথাটো ভালকৈ আলোচনা কৰিলোঁ। এই আধা গাঁৱলীয়া মানুহবোৰৰ মাজত অপত্য স্নেহৰ আধিক্য দেখা যায়; তদুপৰি আন কেইবাটাও কাৰণত অপহৰণ কৰাটো অন্য কামতকৈ বেছি সহজ, কিয়নো আন কামবোৰত বাতৰিকাকতৰ ৰিপৰ্টাৰবোৰে বেছি পিছ লয়। আমি জানিছিলোঁ শিখৰ নামৰ চেপেটা চহৰখনে আমাৰ পিছত দুটামান কনিষ্টবল, দুটামান কেলেহুৱা প্ৰকৃতিৰ কুকুৰ বা সাপ্তাহিক কৃষক-বাৰ্তাখনত দুটামান গালিৰ বাহিৰে একো শক্তিশালী বস্তু লগাব নোৱাৰে। সেয়ে কথাটো বৰ ভাল লাগিল।\nআমি এবেনেজাৰ দ’ৰছেট নামৰ চকুত পৰাকৈ ধনী নাগৰিকজনৰ একমাত্ৰ পুত্ৰক আমাৰ লক্ষ্য হিচাপে বাছি ল’লোঁ। তাৰ দেউতাক এজন সন্মানীয়, কঠোৰ নিয়ম মনা, বন্ধকীখোৰ, দান-পাত্ৰ বিমুখী আৰু ধনলোভী ব্যক্তি আছিল। দহ বছৰীয়া ল’ৰাটোৰ মুখখন অসংখ্য ভাস্কৰ্যখচিত দাগেৰে ভৰা আৰু চুলিবোৰ একেবাৰে প্লেটফৰ্মৰপৰা খৰধৰকৈ কিনি লোৱা মেগাজিনৰ বেটুপাতবোৰৰ দৰে আছিল। বিল আৰু মই জানিছিলোঁ এবেনেজাৰে পুতেকৰ বাবে দুহেজাৰ ডলাৰলৈকে মুক্তি পণ দিবলৈ সাজু হ’ব।\nকিন্তু ৰ’ব মই কওঁ শুনক।\nশিখৰ চহৰৰপৰা দুমাইল আঁতৰত থুজা গছৰ হাবিৰে ভৰা এটা সৰু পৰ্বত আছিল। তাৰ পিছফালৰ ওখ ঠাইডোখৰত এটা গুহা আছিল। তাতে আমি দৰকাৰী বস্তুবোৰ ৰাখিলোঁ।\nএদিন গধূলি সূৰ্যাস্তৰ পাছত আমি এখন বাগীত উঠি সেই দৰচেটৰ পুৰণি ঘৰটো পালোঁগৈ। ল’ৰাটোৱে ৰাস্তাত থিয় দি বিপৰীত দিশৰ জেওৰাখনত থকা মেকুৰী পোৱালি এটালৈ শিলগুটি দলিয়াই আছিল।\n“হেৰা কণমানিটো!” বিলে মাত লগায়, “তুমি এমোনা মৰ্টন লৈ বাগীত উঠিব বিচাৰা নেকি?”\nল’ৰাটোৱে বিলৰ চকুলৈ লক্ষ্যভেদ কৰাকৈ এটা ইটাগুটি মাৰি পঠিয়ালে।\n“ইয়াৰ কাৰণে সেই বুঢ়াটোৱে উপৰঞ্চি পাঁচশ ডলাৰ ভৰিব লাগিব”, বিলে বাগীৰপৰা নামি যাওঁতে কৈ যায়।\nসেই ল’ৰাটোৱে মজলীয়াতকৈ সৰু ভালুক এটাৰ সমানেই যুঁজ দিলে, তথাপিও আমি তাক কাবু কৰি বাগীৰ তলত পেলাই লৈ গুচি গ’লোঁ। আমি তাক সেই গুহাটোলৈ লৈ গৈছিলোঁ আৰু মই ঘোঁৰাটো থুজাৰ হাবিখনতে বান্ধি থৈ দিলোঁ। আন্ধাৰ হোৱাৰ পাছত মই বাগীখন তিনিমাইল আঁতৰৰ সেই সৰু গাঁওখনলৈ লৈ গৈছিলোঁ য’ৰপৰা সেইখন ভাড়াত লৈছিলোঁ আৰু খোজকাঢ়ি উভতিছিলোঁ।\nবিলে তাৰ মুখৰ লগতে আন আন আঁচোৰ আৰু ঘাঁবোৰত আঠা লগা বেণ্ডেজ প্লাষ্টাৰবোৰ লগাই আছিল। ডাঙৰ শিলচটাৰ পিছফালে একুৰা জুই গুহাৰ প্ৰৱেশ পথটোত জ্বলি আছিল আৰু ল’ৰাটোৱে ৰঙাচুলিয়া মূৰটোত দুখন শগুননেজীয়া পাখি পিন্ধি উতলি থকা কফিৰ পাত্ৰটোলৈ চাই আছিল। মই উঠি আহোঁতে সি মোলৈ মাৰি এডাল টোৱাই ক’লে – “ঐ! শাওখোৱা শেঁতাপৰাটো, তোৰ সাহস আছে ৰঙা মুখিয়ালৰ তম্বুত সোমাবলৈ, ভৈয়ামৰ আতংকৰ?”\n“সি এতিয়া একেবাৰে সুস্থ”, বিলে নিজৰ পেণ্টটো কোঁচাই আঁঠুৰ তলৰ ঘাঁ এডোখৰ পৰীক্ষা কৰি কৰি ক’লে।\n“আমি ৰেড ইণ্ডিয়ানৰ অভিনয় কৰি আছোঁ। আমি বাফেল্ল’ বিলৰ দৰ্শনীখন মেজিক লেণ্টাৰ্ণত পেলেষ্টাইনৰ দৃশ্য দেখুওৱাবলৈ বিচাৰি আছোঁ। মই হেঙ্ক বুঢ়া, এটা জালুৱৈ, ৰঙা মুখিয়ালৰ বন্দী আৰু পুৱাতে মোৰ ছাল চেলাই পেলোৱা হ’ব। কচম্ জেৰনিম’! এই ল’ৰাটোৱে বৰ বেয়াকৈ মাৰে দেই।”\nসঁচাকৈয়ে ল’ৰাটোৱে তাৰ জীৱনৰ আটাইতকৈ সুন্দৰ সময়খিনি উপভোগ কৰি থকা যেন লাগিছিল। এইদৰে মুকলি আকাশৰ তলত গুহাত শিবিৰ পাতি থাকি সি পাহৰি গৈছিল যে সি নিজে এটা বন্দীহে। সি মোক অতি সোনকালেই ‘সাপচকুৱা’ মানে চোৰাংচোৱাটো বুলি নামাকৰণ কৰি ঘোষণা কৰিলে যে তাৰ সাহসী সেনাবাহিনী যুদ্ধক্ষেত্ৰৰপৰা ঘূৰি অহাৰ পাছত মোক সূৰ্যোদয়ৰ লগে লগে পুৰি মৰা হ’ব।\nতাৰ পাছত আমি ৰাতিৰ সাজ খালোঁ আৰু সি তাৰ মুখত ৰুটী, মাখন আৰু জোল ভৰ্তি কৰি ভৰাই ল’লে। তাৰপাছত সি কথা ক’বলৈ লাগিল। সি ৰাতিৰ আহাৰৰ সময়ত দিয়া বক্তৃতাটো এনেধৰণৰ আছিল :\n“মই ইয়াত বৰ ভাল পাইছোঁ। মই আগতে কেতিয়াও বাহিৰত শিবিৰ পাতি থকা নাই; কিন্তু এসময়ত মোৰ এটা পোহনীয়া মেকুৰী আছিল আৰু মোৰ যোৱাটো বৰ্ষপূৰ্তিত নবছৰ বয়স হৈছিল। মই স্কুললৈ যাবলৈ ভাল নাপাওঁ। জিমি টেলবতৰ খুৰীয়েকৰ কুকুৰাজনীৰ ষোল্লটা কণী নিগনিয়ে খাই পেলালে। এই অৰণ্যত আচল ৰেড ইণ্ডিয়ান আছেনে? মোক আৰু অলপ জোল দিয়া। গছবোৰ লৰিলে বতাহ হয়নে? আমাৰ পাঁচটা কুকুৰ পোৱালি আছিল। তোমাৰ নাকটো ইমান ৰঙা হৈছে কিয়, হেঙ্ক? মোৰ দেউতাৰ বহুত টকা আছে। তৰাবোৰ গৰম হয়নে? মই যোৱা শনিবাৰে এড্ ৱাকাৰক দুবাৰকৈ কোবালোঁ। মই ছোৱালীবোৰক ভাল নাপাওঁ। খহুলা পিঠিয়া ভেঁকুলী ধৰিবলৈ ৰচী নহ’লে নোৱাৰিবাই। বলদবোৰে হাল্লা কৰেনে? কমলাবোৰ ঘূৰণীয়া কিয় হয়? গুহাৰ ভিতৰত শুবলৈ বিছনা আছেনে? আমুচ মূৰেৰ ভৰিৰ আঙুলি ছটা আছে। ভাটৌৱে কথা ক’ব পাৰে, কিন্তু বান্দৰ বা মাছে নোৱাৰে। বাৰটা হ’বলৈ কেইটা লাগে?”\nকেইমিনিটমানৰ মূৰে-মূৰে তাৰ মনত পৰিছিল যে সি এটা দাগ লগা ৰঙাছালৰ মানুহ আৰু তাৰ লাখুটি ৰাইফলটো ডাঙি লৈ ভৰিৰ শব্দ নোহোৱাকৈ গুহাৰ মুখলৈ আহি শ্বেতাংগ সৈন্য আছে নেকি চায়। মাজে সময়ে এটা বিকট চিঞৰ মাৰি হেঙ্ক বুঢ়াৰূপী বিলক কঁপাই তোলে। সেই ল’ৰাটোৱে বিলক প্ৰথমৰপৰাই আতঙ্কিত কৰি পেলাইছিল।\n“ৰঙা মুখিয়াল”, মই ল’ৰাটোক কলোঁ, “ঘৰলৈ যাবানে?”\n“ধেৎ, কিয়?”,সি ক’লে। “ঘৰত মই একো ধেমালি-ধুমুলা কৰিবলৈ নাপাওঁ। মই স্কুল যাবলৈ বেয়া পাওঁ। মই এইদৰে বাহিৰত শিবিৰ লগাই থাকি ভাল পাওঁ। তুমি মোক আকৌ ঘৰলৈ লৈ নাযাবা দেই, সাপচকুৱা, নিবা নেকি?”\n“এতিয়াই নিনিওঁ বাৰু”, মই কওঁ। “আমি এই গুহাটোতে কিছুদিন থাকিম।”\n“ঠিক আছে!” সি ক’লে। “সেইটোৱেই ভাল হ’ব। গোটেই জীৱনটোত মই এতিয়ালৈকে এনেকুৱা আনন্দ পোৱাই নাই।”\nআমি এঘাৰমান বজাত শুবলৈ গ’লোঁ। আমি বহল কম্বল আৰু লেপ কিছুমান গাত লৈ ৰঙা মুখিয়ালক আমাৰ মাজত শুৱাই ললোঁ।\nসি পলাই যাব বুলি আমি ভয় খোৱা নাছিলোঁ। সি আমাক তিনিঘণ্টালৈকে জগাই ৰাখিলে, জঁপিয়াই উঠি তাৰ ৰাইফল হাতত তুলি লৈ ছুঃছুঃকৈ মোৰ আৰু বিলৰ কাণত কয়। তাৰ শিশুমনৰ কল্পনাই গছৰ পাত এখিলা সৰিলেও বা শুকান ডাল এটা ভাগিলেও শত্ৰু সৈন্যৰ আগমনৰ আশংকা কৰে। অৱশেষত বৰ কষ্টৰে চিলমিল টোপনিত পৰাৰ পাছত মই সপোনত দেখিলোঁ\nমোক যেন এটা হিংস্ৰ ৰঙা-চুলিয়া মুখিয়ালে অপহৰণ কৰি গছত বান্ধি থৈছে।\nৰাতিপুৱা বিলৰ গেঙনি শুনি মই সাৰ পালোঁ। আচলতে সেই শব্দবোৰ পুৰুষসুলভ স্বৰযন্ত্ৰৰপৰা নিৰ্গত চিঞৰ, চিৎকাৰ, বিননি বা আৰাও, বিলাপৰ ভিতৰত নপৰে – সেইবোৰ যেন কোনো ভয়াতুৰ মহিলাই ভূত বা কীট দেখি আতংকিত হৈ মৰা ঠাট্টাসূচক বিলাপহে আছিল। এজন শকত আৱত, নিঃসহায় মানুহে সংযমহীনভাৱে এইদৰে গুহাৰ ভিতৰত চিঞৰি থাকিলে শুনিবলৈ অসহ্য লাগে। কি হ’ল বুলি জপিয়াই উঠিয়েই মই সেইফালে চাওঁতে দেখিলোঁ ৰঙাই মুখিয়ালে বিলৰ বুকুৰ ওপৰত বহি লৈ এহাতে বিলৰ চুলিত খামুচি ধৰি আছিল। তাৰ আনখন হাতেৰে এখন ধাৰাল চুৰি লৈ বিলৰ মূৰৰ ওপৰৰপৰা কাটি আগদিনা গধূলি ঘোষণা কৰা মতে গাৰ ছাল চেলাবলৈ যো-জা চলাই আছিল।\nমই তাৰ হাতৰপৰা চুৰিখন কাঢ়ি লৈ তাক তলত শুৱাই দিলোঁ। কিন্তু সেই ঘটনাটোৰ পাছৰেপৰা বিলৰ মনটো পৰি আহিল। সি বিচনাত বাগৰি থাকিল যদিও ল’ৰাটো আমাৰ কাষত থকালৈকে সি চকুৰ টিপ এটাও মাৰিব নোৱাৰিলে। মই অলপ দেৰি শুইছিলোঁ, কিন্তু বেলি ওপৰলৈ অহাৰ সময়তে মোৰ মনত পৰিল – সূৰ্যোদয়ৰ লগে লগে মোকোতো পুৰি মৰাৰ কথা আছিল। মোৰ কোনো ভয় শংকা নাছিল, তথাপিও মই পাইপ হুপি-হুপি শিল এটাত আউঁজি বহি থাকিলোঁ।\n“ইমান সোনকালেই কিয় উঠিলা চেম?\nমই কওঁ, “মোৰ কান্ধটো অলপ বিষাইছে। অলপ দেৰি বহি দিলে ভাল পাম নেকি।”\nবিলে ক’লে, “তোমাৰ ভয় লাগিছে। তোমাকোতো সূৰ্যোদয়ৰ লগে লগে পুৰি মৰাৰ কথা আছিল। সঁচাকৈয়ে সি জ্বলাই দিয়ে বুলি তুমি ভয় কৰিছা। সি যিটোহে, নজ্বলোৱাও নহয়। বৰ অশান্তি নহয়নে চেম? তুমি ভাবা নেকি তাৰ নিচিনা চয়তানৰ পোৱালি এটাক টকা দি ঘৰলৈ ঘূৰাই নিবলৈ কোনোবা আহিব বুলি?”\n“এনেকুৱা অঘাইটং ল’ৰাবোৰ মাক-বাপেকৰ চকুৰ মণি হয়। এতিয়া তুমি আৰু ৰঙাই দুয়ো মিলি পুৱাৰ আহাৰ ৰান্ধা। মই পৰ্বতৰ টিঙৰপৰা অলপ পৰ্য্যবেক্ষণ কৰোঁ। “\nমই সৰু পৰ্বতটিৰ ওপৰলৈ উঠি গৈ চকুৰে কাষৰীয়া অঞ্চলটোলৈ চাই পঠিয়ালোঁ। মই আচলতে শিখৰৰ চাৰিওফালে হটঙা গঞাসকলক কাঁচি, ওখোন আদি লৈ অপহৰণকাৰীসকলক বিচাৰি ফুৰা এটা পৰিৱেশ দেখিম বুলি ভাবি আছিলোঁ। কিন্তু মোৰ সন্মুখত এটা শান্ত সমাহিত গাঁৱলীয়া পৰিৱেশত এজন খেতিয়কে খচ্চৰেৰে হালবাই আছিল। কোনোৱেই ইফাল-সিফাল কৰি খবৰ বাতৰি অনা-নিয়া কৰি থকা নাছিল। কোনোৱেই ল’ৰাটোক বিচাৰি নোপোৱাৰ দুঃসংবাদটো মাক দেউতাকক জনাবলৈ আফচোচ কৰি মন বেয়া কৰি থকা যেন নালাগিল। মোৰ সন্মুখত সেই বৰ্হিআলবামাৰ অঞ্চলটো বনবাসীৰ দৰে টোপনিত মগ্ন। মই নিজকে ক’লো – “হয়তো”, এতিয়ালৈকে চাগে ভেড়া পোৱালি বাঘে নিয়াৰ কথাটো কোনোৱে গমেই পোৱা নাই। গম পালে বাঘৰ সাৰণ নাই।\nমই পুৱাৰ আহাৰ গ্ৰহণ কৰিবলৈ নামি আহিলোঁ।\nগুহাত সোমায়েই মই বিলক জোৰে জোৰে উশাহ টানি গুহাৰ বেৰত চেপেটা লাগি থকা দেখা পালোঁ। ল’ৰাটোৱে এটা নাৰিকলৰ আধামান আকাৰৰ শিলেৰে তাৰ মূৰটো ভাঙি দিয়াৰ ধমকি দি আছিল।\n“সি মোৰ পিঠিত এটা গৰম আলু থৈ ভৰিৰে পিটিকা বনাইছিল। মই তাক এটা কাণমলা দিলোঁ। তোমাৰ বন্দুক আছেনে চেম?”\nমই ল’ৰাটোৰপৰা শিলটো কাঢ়ি লৈ কাজিয়াখন ভঙাৰ চেষ্টা কৰিলোঁ।\n“মই ঠিক কৰি আছোঁ তোমাক!” ল’ৰাটোৱে বিলক ক’লে – “এতিয়ালৈকে ৰঙাই মুখীয়ালক কোনোৱে জোকাই লোৱা নাই। যি লৈছে সি তাৰ উচিত মূল্য পাইছে। তুমি মোৰপৰা কেনেকৈ বাচি থাকা ময়ো চাম!”\nপুৱাৰ আহাৰ কৰি ল’ৰাটোৱে জেপৰপৰা ৰছীৰে মেৰিওৱা চামৰা এটুকুৰা উলিয়াই লৈ সেইটোৰপৰা ৰছীবোৰ মোকলাই মোকলাই গুহাৰ বাহিৰলৈ গৈ থাকিল।\n“এতিয়া আকৌ সি কি কৰে?” বিলে উদ্বিগ্নতাৰে সুধিলে, “কেনেবাকৈ পলাই নাযায়তো?”\n“সেইলৈ একো ভয় নাই।” মই ক’লো, “সি ঘৰত থাকি ভাল পোৱা ল’ৰা নহয়েই। কিন্তু আমি এতিয়া তাৰ মুক্তি পণ বিচাৰি কিবা এটা সোনকালেই কৰিব লাগিব। মই দেখোন তাক বিচাৰি কোনেও বিশেষ ধৰ-ধৰ মাৰ-মাৰ কৰি থকা নেদেখিলোঁ; হয়তো বৰ বেছি মানুহে সি নোহোৱা হোৱা কথাটো জনাই নাই এতিয়ালৈকে। তাৰ মানুহবোৰে চাগৈ ভাবি আছে যে ৰাতিটো সি জেনমাহীৰ সৈতে বা কোনো প্ৰতিৱেশীৰ ঘৰতে কটালে। আজি ৰাতিহে ভালকৈ গম পাব কথাটো। আজি ৰাতিয়েই আমি তাৰ দেউতাকলৈ দুই হাজাৰ ডলাৰ মুক্তি পণ দাবী কৰি এখন চিঠি পঠিয়াই দিম।”\nতেনেতে আমি এটা ৰণহুংকাৰ শুনিবলৈ পালোঁ, যেন ডেভিদে গোলিয়াথক যুদ্ধত পৰাস্ত কৰি দিয়া ৰণহুংকাৰহে। ৰঙাই মুখিয়ালে ৰবৰৰ বেল্ট এডাল পকেটৰপৰা উলিয়াই তাৰ মূৰৰ ওপৰত চাৰিওফালে ঘূৰাই আছিল। মই আঁতৰি দিয়াৰ লগে লগে ধপকৈ এটা শব্দ শুনা পালোঁ আৰু লগে লগে বিলে আৰ্তনাদ কৰি উঠিল। এটা কণীৰ সমান, ক’লা শিলগুটি এটাই বিলৰ বাওঁ কাণত আঘাত কৰিছিল। সি নিজৰ ভাৰসাম্য ৰাখিব নোৱাৰি সন্মুখৰ কেৰাহিত বাচন ধুবলৈ ৰখা উতলা পানীতে হামখুৰি খাই পৰিল।\nমই তাক টানি উঠাই দি মূৰত আধাঘণ্টামানলৈ ঠাণ্ডা পানী ঢালি থাকিলোঁ।\nলাহে লাহে বিল উঠি বহিল আৰু নিজৰ কাণখনৰ ওচৰত চুই ক’লে – “চেম, তুমি বাৰু জানানে, মোৰ বাইবেলৰ কোনটো চৰিত্ৰ প্ৰিয়?”\n“ভাল হৈ যাব, তুমি চিন্তা নকৰিবাচোন।”\n“ৰজা হেৰড”, সি ক’লে, “তুমি মোক কেতিয়াবা এৰি থৈ যাবা নেকি চেম?”\nমই বাহিৰলৈ ওলাই গৈ ল’ৰাটোক ধৰি লৈ খুব জোঁকাৰি দিলোঁ।\n“তুমি যদি নিজৰ ব্যৱহাৰ ভাল নকৰা, মই কিন্তু তোমাক ঘৰত থৈ আহিমগৈ। ভাল কৈ থাকিবা নে নাথাকা?”\n“মই ধেমালিহে কৰি আছিলোঁ”, সি বৰ ৰুক্ষভাৱে ক’লে। “মই হেংক বুঢ়াক দুখ পোৱাবলৈ বিচৰা নাছিলোঁ। কিন্তু তেওঁনো মোক মাৰিব কিয় লাগে ন? মই ভালকৈ থাকিম সাপচকুৱা, তুমি মোক যদি ঘৰলৈ নপঠিওৱা আৰু যদি মোক আজি ব্লেক স্কাউট খেলিব দিয়া।”\n“মই সেইটো খেল খেলিব নাজানো,” মই কওঁ। “সেইটো\nতুমি আৰু বিলে মিলিজুলি ঠিক কৰিবা। আজি দিনটো সি তোমাৰ খেলাৰ সংগী। মই অলপ কামত ওলাই যাওঁ। এতিয়া আহাঁ, বিলক কৰা আঘাতৰ বাবে ক্ষমা খুজিবা আৰু বন্ধু হৈ পৰিবা। নহ’লে এতিয়াই ঘৰলৈকে পঠিয়াই দিম।”\nমই তাক বিলৰ সৈতে কৰমৰ্দন কৰাই দিলোঁ আৰু বিলক অলপ দূৰলৈ নি ক’লোঁ যে মই গুহাৰপৰা তিনিমাইল আতঁৰৰ পপ্‌লাৰ কোভ নামৰ সৰু গাঁওখনলৈ যাওঁ। মই জানিব বিচাৰিছোঁ যে শিখৰৰ মানুহবোৰেনো অপহৰণৰ ঘটনাটোক কিদৰে লৈছে। তদুপৰি সেই দিনটোৰ ভিতৰতে দ’ৰচেট বুঢ়ালৈ এখন জৰুৰী নিৰ্দেশসূচক চিঠিত মুক্তিপণৰ টকা দাবী কৰি কেনেকৈ আদায় দিব তাৰ বিৱৰণ পঠিওৱাটো বৰ দৰকাৰী বুলি মই ভাবোঁ।\n“তুমি জানা চেম”, বিলে কয়, “মই সদায় তোমাৰ সৈতে আছোঁ। জুই, বানপানী, ভূমিকম্প, জুৱাখেল, ডিনামাইট বিস্ফোৰণ, পুলিচ ৰেইড, ৰেল ডকাইতি, বা-মাৰলীবোৰ – যিয়েই নহওক! কিন্তু মোৰ মগজুটো এনেদৰে গৰম হোৱা নাছিল এতিয়ালৈকে, এই দুঠেঙীয়া আকাশী ৰকেটটোক অপহৰণ কৰাৰ আগলৈকে। ই মোক মাৰি পেলাব। তুমি মোক তাৰ সৈতে বেছি দেৰি এৰি থৈ নোযোৱা নহয় ন চেম?”\n“মই আজি আবেলিপৰত ঘূৰি আহিমেই,” মই কওঁ। “মই ঘূৰি অহালৈকে তাক শান্ত কৰি আনন্দত ৰাখিবা। আমি এতিয়া চিঠিখন লিখি লওঁ।”\nবিল আৰু মই পেঞ্চিল-কাগজ লৈ চিঠি লিখিবলৈ আৰম্ভ কৰিলোঁ। ৰঙাই মুখিয়ালে মূৰে-গায়ে কম্বল এখন লৈ ওপৰ তল কৰি গুহাৰ চকিদাৰী কৰি থাকিল। বিলে মুক্তিপণৰ পৰিমাণ দুই হাজাৰৰপৰা কমাই পোন্ধৰশ কৰিবলৈ মোক বাৰে-বাৰে চকুপানীৰে দুগাল তিয়াই অনুৰোধ কৰি আছিল।\nসি কয়, “মই ক’ব বিচৰা নাই যে তাৰ মাক দেউতাকৰ তালৈ মৰম কম আছে, কিন্তু আমিতো মানুহৰ লগতহে কথা পাতিছোঁ ন’! আচলতে কোনো মাক-দেউতাকৰ বাবে তাৰ নিচিনা এটা চল্লিশ পাউণ্ডৰ দাগ লগা বনমেকুৰীৰ বাবে দুই হাজাৰ টকা দিয়াটো একেবাৰে মানৱীয় কথা নহয়। পোন্ধৰশ ডলাৰলৈকে বাৰু মান্তি হ’ব পাৰে। বাকীখিনি তুমি ইচ্ছা কৰিলে মোৰপৰাই লৈ ল’বা।”\nসেয়ে বিলৰ মন ভাল লগাবলৈ বুলি মই অলপ কমাই দিলোঁ আৰু চিঠিখন লিখা আৰম্ভ কৰিলোঁ।\nআমি আপোনাৰ ল’ৰাটোক শিখৰৰপৰা বহু আঁতৰৰ এখন ঠাইত লুকুৱাই ৰাখিছোঁ। কোনো চালাক ডিটেক্টিভ পঠিয়াই একো লাভ নাই। নিম্নোক্ত চুক্তিয়েই একমাত্ৰ উপায় যাৰদ্বাৰা আপোনাৰ পুত্ৰক আপুনি ঘূৰাই পাব পাৰে :আমি তাৰ মুক্তিৰ বিনিময়ত পোন্ধৰশ ডলাৰ দাবী কৰিছোঁ; পইচাখিনি আজি মাজৰাতি এটা বিশেষ ঠাইত আৰু একেটা বাকচত আপোনাৰ উত্তৰ দিব – ইয়াত উল্লেখ কৰা ধৰণে। যদি আপুনি এই চুক্তিত সন্মত হয় তেন্তে লিখিত উত্তৰ এজন বাৰ্তাবাহকৰ হাতত দি ৰাতি চাৰে-আঠ বজাত পঠিয়াই দিয়ে যেন। আঊল ক্ৰীক পাৰ হৈ পপলাৰ ক’ভলৈ যোৱা পথত প্ৰায় এশ য়াৰ্ডমান আঁতৰলৈ সোঁফালে থকা ঘেঁহুখেতিৰ পথাৰৰ বেৰাৰ ওচৰত তিনিজোপা বিশাল গছ আছে। সেই বেৰাখনৰ তলৰফালে তৃতীয়জোপা গছৰ বিপৰীতে এটা সৰু বাকচ পাব।\nসেই দূতজনে উত্তৰ লিখা কাগজখন তাত জমা দি লগে লগে শিখৰলৈ ঘূৰি যাব। কিবা চালাকি কৰিলে বা আমাৰ দাবী নামানিলে আপুনি আপোনাৰ পুত্ৰক দুনাই কেতিয়াও ঘূৰাই নাপাব।\nআমাৰ দাবী মতে টকা আদায় দিলে তিনিঘণ্টাৰ ভিতৰত সুৰক্ষিত অৱস্থাত আপোনাৰ পুত্ৰক ঘূৰাই পাব। এই চুক্তিয়ে অন্তিম চুক্তি আৰু এই চুক্তিমতে সন্মত নহ’লে পৰৱৰ্তী সময়ত কোনো যোগাযোগ স্থাপন কৰা নহ’ব।\nদুজন অত্যন্ত হতাশাগ্ৰস্ত মানুহ\nমই এই চিঠিখন দ’ৰচেটৰ ঠিকনালৈ লিখি মোৰ জেপত ভৰাই ল’লোঁ। মই যাবলৈ ওলাওঁতেই ল’ৰাটো মোৰ ওচৰলৈ আহি কয় –\n“সাপচকুৱা, তুমি কৈছিলা যে তুমি ওলাই যোৱাৰ পাছত মই বিলৰ সৈতে ব্লেক স্কাউট খেলিব পাৰোঁ।”\n“নিশ্চয়, খেলিবাতো!”, মই কওঁ – “বিলে তোমাৰ সৈতে খেলিব, খেলটো কিনো?”\n“মই ব্লেক স্কাউট”, ৰেড চীফে কয়, “মই সেই প্ৰতিৰক্ষা দূৰ্গলৈ গৈ গাঁৱৰ বাসিন্দাসকলক সাৱধান কৰি দিব লাগে যে ৰেড ইণ্ডিয়ানবোৰ আহি আছে। মই নিজে ৰেড ইণ্ডিয়ানৰ ভাও লৈ লৈ আমনি লাগিছে। মই এতিয়া ব্লেক স্কাউট হ’ব বিচাৰোঁ।”\n“ঠিক আছে, মোৰ মতে তাত একো হানিকাৰক কথা নাই। শ্ৰীমান বিলে তোমাক সেই আপদীয়া বৰ্বৰবিলাকৰ অভিযান ব্যৰ্থ কৰাত সহায় কৰিব বুলি আশা ৰাখিলোঁ।”\n“মই কি কৰিব লাগে?” বিলে ল’ৰাটোলৈ সন্দেহৰ দৃষ্টিৰে চাই সুধিলে।\n“তুমি হ’লা ঘোঁৰা”, ব্লেক স্কাউটে কয়, “আঁঠু কাঢ়ি হাউলি দিয়া। মই সেই সুৰক্ষা দূৰ্গলৈ কেনেকৈ যাম যদিহে ঘোঁৰা নাথাকে?”\n“তুমি তাৰ মন যোগাই থাকিলে ভাল হয়”, মই ক’লো। “যেতিয়ালৈকে আমাৰ কামটো হৈ নুঠে অলপ সেও মানি থাকা!”\nবিলে আঁঠুকাঢ়ি হাতদুখন মাটিত ভেঁজা দি তললৈ হাউলি দিলে। তাৰ মুখত এটা জালত পৰা শহাৰ দৰে চাৱনি ফুটি উঠিল।\n“সেই সুৰক্ষা দূৰ্গটো কিমান দূৰত আছে?” সি বৰ কৰ্কশ মাতেৰে সুধিলে।\n“নব্বৈ মাইল দূৰত।” ব্লেক স্কাউটে কয়। “আৰু তুমি তৰানৰা ছিঙি পলাব লাগিব এতিয়া। ব’লা!”\nব্লেক স্কাউটে এক জাঁপ মাৰি বিলৰ পিঠিত উঠি তাৰ গোৰোহা দুটাৰে দুই ফালে চেপি ধৰি গোৰ মাৰি দিয়ে।\n“ঈশ্বৰৰ নামতে যিমান সোনকালে পাৰা সিমান সোনকালে ঘূৰি আহিবা বিল! মুক্তি পণ এহেজাৰ ডলাৰতকৈ বেছি ৰাখিব নালাগিছিল চাগে মোৰ মতে। এই ল’ৰা, মোক এইদৰে গুৰিয়াই থাকিলে মই কিন্তু উঠি লৈ ঠিক পিটন দিম তোক।”\nমই পপ্‌লাৰ ক’ভলৈ খোজকাঢ়ি গৈ ডাকঘৰ আৰু দোকানৰ ওচৰতে বহি হোজা গাঁৱলীয়া মানুহ কেইজনমানৰ সৈতে কথা পাতিলোঁ। এটা বৰ ভোবোকা দঢ়ীয়া মানুহে কয় যে শিখৰ চহৰৰ সকলো বৰ দুখত আছে। এবেনেজাৰ দ’ৰচেট বুঢ়াৰ ল’ৰাক কোনোবাই চুৰ কৰিলে নে ক’ৰবাত হেৰাই থাকিল সেই কথাটোকে লৈ শিখৰৰ মানুহবোৰৰ বৰ চিন্তা হৈছে। ময়ো সেইটো কথাকে জানিব বিচাৰিছিলোঁ। মই অলপ ধঁপাত কিনিলোঁ আৰু এনেয়ে ওপৰুৱাকৈ লেচেৰা মাহৰ দাম সুধিলোঁ। তাৰপাছত হাতত সাৰে ভৰিত সাৰে চিঠিখন ডাকঘৰত জমা দি গুচি আহোঁ। পোষ্টমাষ্টৰজনে এঘণ্টাৰ ভিতৰত ডাকভাৰীয়ে শিখৰলৈ ডাক নিব বুলি জনালে।\nমই ঘূৰি আহি গুহা পাই বিল আৰু ল’ৰাটোক তাত বিচাৰি নাপালোঁ। মই গুহাৰ চৌপাশে সিহঁতক বিচাৰি ঘুৰ্মুটিয়াই ফুৰিও একো সঁহাৰি নাপালোঁ। মই মোৰ পাইপডাল জ্বলাই শৈলুৱৈ ধৰা পাৰটোত বহি গতিবিধি লক্ষ্য কৰি থাকিলোঁ। প্ৰায় আধা-ঘণ্টামানৰ পিছত মই জোপোহাবোৰৰ ফালে খৰমৰণি শুনিলোঁ আৰু বিলে ঢলংপলংকৈ গুহাৰ সন্মুখৰ খালী ঠাই কণলৈ আগবাঢ়ি আহিল। তাৰ পিছে পিছে সেই ল’ৰাটোৱে এজন স্কাউটৰ দৰেই খুব সন্তৰ্পণে হাঁহি হাঁহি ৰ’লহি। বিলে অলপ ৰৈ তাৰ টুপীটো খুলি এখন ৰুমালেৰে তাৰ মুখখন মচি ল’লে। ল’ৰাটো তাৰ পিছফালে আঠ ফুটমান আঁতৰত ৰ’লহি।\n“চেম”, বিলে কয়, “তুমি হয়তো মোক পাষণ্ড বুলি ভাবিবা, কিন্তু মোৰ কোনো উপায় নাছিল। মই এজন প্ৰাপ্তবয়স্ক মতা মানুহ যাৰ আত্মৰক্ষাৰ কৌশল আছে। কিন্তু কেতিয়াবা কেতিয়াবা মানুহৰ আত্মঅহংকাৰ আৰু বিবেকৰ ভাৰসাম্য হেৰাই যায়। ল’ৰাটোক মই ঘৰলৈ পঠিয়াই দিলোঁ। এতিয়া সকলো বাদ দিয়া। আগৰ দিনত কিছুমান শ্বহীদ আছিল,” বিলে কৈ থাকিল – “যি নিজৰ মতবাদ পৰিত্যাগ কৰাতকৈ মৃত্যুত ভুগিছিল। তেওঁলোকৰ কোনেও মোৰ সমান অলৌকিক অত্যাচাৰৰ সন্মুখীন হোৱা নাছিল। মই আমাৰ অপহৰণৰ অনুচ্ছেদকেইটাৰ প্ৰতি অনুৰক্ত আছিলোঁ কিন্তু এটা সীমালৈকেহে।”\n“কি হ’লনো বিল?” মই তাক সোধোঁ।\n“মোক নব্বৈ মাইল দৌৰালে,” বিলে কয় – “সেই সুৰক্ষা দূৰ্গলৈকৈ এক ইঞ্চিও কম নহয়। তাৰপিছত, যেতিয়া সেই গাঁওখনৰ বাসিন্দাসকলক ৰক্ষা কৰিলে তেতিয়া মোক অ’টচ খাবলৈ দিয়া হয়। বালি অ’টচৰ হজম কৰিব পৰা বিকল্প বস্তুতো নহয়। আৰু তাৰপাছত এক ঘণ্টামানলৈকে মই তাৰ আগত ব্যাখ্যা কৰিবলগীয়া হৈছিল যে বিন্ধাবোৰ খালি কিয় হয়, ৰাস্তাবোৰ দুয়োফালে কিয় যায় আৰু ঘাঁহবোৰক কিহে সেউজীয়া কৰে। মই কৈছোঁ নহয় চেম মানুহে ইমানলৈকেহে সহ্য কৰিব পাৰে। মই তাৰ কলাৰত ধৰি পাহাৰৰ তললৈ টানি লৈ গ’লো। যাওঁতে সি মোৰ আঁঠুৰ তলৰপৰা ভৰিত গুৰিয়ালে আৰু মোৰ বুঢ়া আঙুলিত আৰু হাতত কামুৰিলে। কিন্তু সি গ’লগৈ,” – বিলে কৈ যায়, “ঘৰলৈ গ’লগৈ। মই তাক শিখৰ চহৰলৈ যোৱা ৰাস্তা দেখুৱাই দিলোঁ আৰু এগোৰতে আঠফুট ওচৰ চপাই দিলোঁ। মোৰ বৰ দুখ লাগিছে যে আমি মুক্তিপণৰ টকা হেৰুৰালোঁ; কিন্তু তাকে নকৰিলে বিল ড্ৰিচকলক পগলাফাটেকলৈ পঠিয়াবলগীয়া হ’লহেঁতেন।”\nবিলে ফোঁপাই-জোপাই কৈ আছিল, কিন্তু তাৰ গুলপীয়া চেহেৰাটোত এক বৰ্ণনাতীত শান্তি আৰু ক্ৰমবৰ্ধমান সন্তুষ্টিৰ ৰেশ আছিল।\n“বিল,” – মই কওঁ – “তোমাৰ পৰিয়ালত কাৰো হৃদৰোগ নাই ন; আছে নেকি?”\n“নাই।” বিলে কয় – “মেলেৰিয়া আৰু দূৰ্ঘটনাৰ বাহিৰে অন্য একো তেনে বেমাৰ নাই। কিয়?”\n“তেতিয়াহ’লে এবাৰ ঘূৰি দিয়াচোন,” – মই কওঁ- “পিছফালে এবাৰ চাই দিয়া।”\nবিলে ঘূৰি চাই ল’ৰাটোক দেখাৰ লগে লগে তাৰ চেহেৰাৰ ৰং সলনি হৈ পৰিছিল। সি মাটিতে ধুপুচকৈ বহি লৈ লক্ষ্যহীনভাৱে ঘাঁহ-পাত উঘালিবলৈ লাগিল।\nএঘণ্টামানলৈকে মই তাৰ মানসিক অৱস্থাৰ বিষয়ে সন্দিহান হৈ আছিলোঁ আৰু তাৰপাছত মই তাক ক’লো যে মোৰ পৰিকল্পনা মতে অতি সোনকালেই সেই কাম শেষ কৰি সেইদিনাই মাজৰাতিলৈকে মুক্তিপণৰ ধনখিনি লৈ পলাই পত্ৰং দিব পাৰিম যদিহে দ’ৰচেট বুঢ়াক আমাৰ ফান্দত পেলাব পাৰোঁ। লাহে লাহে বিলে অলপ টনটনিয়া হৈ ল’ৰাটোলৈ চাই ক্ষীণ হাঁহি এটা মাৰিলে আৰু অলপ সুস্থ হৈয়েই তাক জাপানী যুদ্ধৰ নাটকখনত ৰাছিয়ানৰ অভিনয় কৰিম বুলি প্ৰতিশ্ৰুতি দিলে।\nমোৰ ওচৰত সেই মুক্তিপণ নিৰাপদে সংগ্ৰহ কৰাৰ এটা আঁচনি আছিল কিয়নো বৃত্তিগত অপহৰণকাৰীয়ে\nইয়াৰ প্ৰতিষড়যন্ত্ৰ কৰাৰ সম্পূৰ্ণ সুযোগ আছিল। যিজোপা গছৰ তলত উত্তৰ আৰু পাছত টকা ৰাখি থোৱাৰ পৰিকল্পনা কৰা হৈছিল, সেইজোপা গছ ৰাস্তাৰ জেওৰাখনৰ ওচৰতে আৰু চাৰিওফালে খালী পথাৰে আৱৰা আছিল। যদিহে পুলিচ কনিষ্টবলৰ জুম এটাই কোনোবাই টকা ল’বলৈ অহা চাই থাকে তেন্তে সেই পথাৰখন পাৰ হৈ অহা দেখা পাব। কিন্তু না! চাৰে আঠ বজাতে মই সেই গছজোপাত পাতবেঙৰ দৰে জঁপিয়াই উঠি সংবাদ কঢ়িওৱা মানুহজন অহালৈ চোপ লৈ থাকিলোঁ।\nঠিক নিৰ্ধাৰিত সময়তে এটা কমবয়সীয়া ল’ৰাই চাইকেলত আহি সেই বাকচটো বিচাৰি পাই তাতে ভাঁজ কৰা সৰু কাগজৰ টুকুৰা এটা ভৰাই পুনৰ শিখৰলৈ ঘূৰি যায়।\nমই প্ৰায় এঘণ্টা ৰৈ সকলো নিৰাপদ বুলি জনাৰ পাছতহে গছজোপাৰ পৰা নামি আহিলোঁ আৰু জেওৰাৰ ফাঁকেৰে সৰকি হাবিৰ ফালে দৌৰ দি প্ৰায় আধাঘণ্টামানত মোৰ গুহা পালোঁগৈ। মই চিঠিখন খুলি লেম্পৰ কাষত বহি বিলক পঢ়ি শুনালোঁ। এই চিঠিখন কলমেৰে দুৰ্বোধ্যকৈ লিখা হৈছিল আৰু তাৰ সাৰাংশটো আছিল –\nদুজন হতাশাগ্ৰস্ত মানুহ\nভদ্ৰলোকসকল, মই মোৰ ল’ৰাৰ মুক্তিপণ সংক্ৰান্তীয় আপোনালোকৰ চিঠিখন আজি ডাকত পালোঁ। মই ভাবোঁ আপোনালোকে অলপ বেছিকৈ দাবী কৰিছে আৰু মই আপোনালোকৰ সন্মতিসহকাৰে এটা প্ৰতিচুক্তিত আৱদ্ধ হ’ব বিচাৰিছোঁ। আপোনালোকে মোৰ জ’নীক ঘৰত দিবলৈ আহোঁতে নগদ দুশ পঞ্চাশ ডলাৰ দিব লাগিব, তেতিয়াহে মই তাক ঘূৰাই ল’ম। আপোনালোকে ৰাতিয়েই অহাটো ভাল হ’ব কিয়নো আমাৰ প্ৰতিবেশীসকলে সি হেৰাল বুলিয়েই ভাবি আছে। আপোনালোকে তাক ঘূৰাই অনা দেখিলে সিহঁতে যদি কিবা ক্ষতি কৰে তাৰ বাবে মই দায়ী নহয়।\nঅত্যন্ত সন্মান সহকাৰে\n“এইবোৰ দেখোন একেবাৰে পেঞ্জেন্স চহৰৰ মহাদস্যুবোৰহে!” মই কওঁ – “একেবাৰে নিৰ্লজ্জ।”\nকিন্তু বিলৰ ফালে চাই মই বৰ সংকোচবোধ কৰিলোঁ। তাৰ চকুত নিৰ্বোধ দৰিদ্ৰৰ দৰে এক বিনম্ৰ অনুৰোধ।\n“চেম”, সি কয়, “দুশ পঞ্চাশ ডলাৰনো কি? আমাৰতো টকা আছেই। এই ল’ৰাটোৰ লগত আৰু এৰাতি থাকিবলগীয়া হ’লে মোক পগলা ফাটেকত বিছনা ঠিক কৰি দিব লাগিব। মোৰ মতে এই দ’ৰচেট মহাশয় এজন ভদ্ৰলোক হোৱাৰ উপৰিও এজন মিতব্যয়ী মানুহ যি আমাক এনে এটা উদাৰচিতীয়া প্ৰস্তাৱ দিছে। তুমি নিশ্চিতকৈ এই প্ৰস্তাৱটো এৰি নিদিয়া নহয়নে?”\n“সঁচা কথা কওঁনে বিল, “মই কওঁ – “এই ভেৰাপোৱালীটোৱে মোকো নগুৰ-নাগতি কৰিছে। আমি তাক ঘৰলৈ নি মুক্তিপণ দি ঘূৰাই দিম আৰু ইয়াৰপৰা গুচি যাম।”\nআমি সিদিনা তাক ঘৰলৈ লৈ গ’লোঁ। তাৰ দেউতাকে এটা ৰূপ খটোৱা ৰাইফল আৰু তালৈ এযোৰ মোজা আনি থৈছে; আৰু সেইবোৰ লৈ আমি পিছদিনা ভালুক চিকাৰ কৰিবলৈ যোৱাৰ কথা ভাবিছোঁ বুলি কৈহে তাক নিব পাৰিলোঁ।\nতেতিয়া ৰাতি বাৰ বাজিছিল যেতিয়া আমি এবেনেজাৰ দ’ৰচেটৰ ঘৰৰ আগদুৱাৰত টোকৰ মাৰিছিলোঁ। যিটো সময়ত মই এবেনেজাৰ দ’ৰচেটৰ পোন্ধৰশ ডলাৰ সেই বাকচটোৰপৰা আহৰণ কৰিলোঁহেঁতেন, সেই সময়ত বিলে গণি-গণি দুশ পঞ্চাশ ডলাৰ এবেনেজাৰ দ’ৰচেটৰ হাতত জমা দি আছিল। সেই ল’ৰাটোৱে যেতিয়া গম পালে যে আমি তাক এৰি থৈ যাবলৈ ওলাইছিলোঁ তেতিয়া সি কেলিঅপৰ দৰে বিনাবলৈ লাগিছিল আৰু বিলৰ ভৰিত জোকৰ দৰে লাগি ধৰিছিল। তাৰ দেউতাকে গাৰপৰা প্লাষ্টাৰ এৰুৱাই নিয়াৰ দৰে তাক আতঁৰাই নিছিল।\n“আপুনি কিমান দেৰিলৈকে তাক ধৰি ৰাখিব পাৰিব?” বিলে কয়।\n“মই আগৰ দৰে শক্তিশালী নহয়। তথাপিও দহ মিনিটৰ কাৰণে তাক ধৰি ৰাখিব পাৰিম।”\n“যথেষ্ট,” বিলে কয়। “দহ মিনিটৰ ভিতৰত মই কেন্দ্ৰীয়, দাক্ষিণাত্য আৰু মধ্য পশ্চিম প্ৰদেশকেইখন পলাই পাৰ হ’ম আৰু লাহেকৈ খোজেৰেই কানাডাৰ সীমালৈ পোনাই দিম।”\nআৰু সেই আন্ধাৰ ৰাতিটোত বিলৰ দৰে পেটুৱা মানুহটোৱেও মোৰ নিচিনা বেগাই দৌৰা মানুহ এটাক পিছ পেলাই এনেকৈ দৌৰিছিল যে মই শিখৰৰপৰা ডেৰমাইল দূৰতহে তাক লগ পাইছিলোঁগৈ।\n« বৰ্ণমালাৰ মেল-নীলাঞ্জনা মহন্ত\nপ্ৰতিযোগিতা : নাজিয়া হাচান »\nসাৱলীল অনুবাদ৷ ধন্যবাদ সুযোগ দিয়াৰ বাবে পঢ়াৰ\nধন্যবাদ জ্ঞাপন কৰিলোঁ ❤


লৱ (ৰামায়ণ) - অসমীয়া ৱিকিপিডিয়া\nৰাম আৰু সীতাৰ পুত্ৰ লৱ\nৰামায়ণ আৰু ইয়াৰ বিভিন্ন সংস্কৰণ\nলৱ (সংস্কৃত: लव)  আৰু তেওঁৰ যমজ ভাতৃ কুশ, ৰাম আৰু সীতাৰ সন্তান আছিল।  তেওঁলোকৰ কাহিনী হিন্দু মহাকাব্য, ৰামায়ণ আৰু ইয়াৰ অন্যান্য সংস্কৰণত বৰ্ণনা কৰা হৈছে। কোৱা হয় যে তেওঁলোকৰ মাতৃৰ দৰে তেওঁ বগা-সোণালী বৰণৰ আছিল, আনহাতে কুশ তেওঁলোকৰ দেউতাকৰ দৰে ক'লা বৰণৰ আছিল।\nলৱই লৱপুৰী (আধুনিক লাহোৰ চহৰ),  প্ৰতিষ্ঠা কৰিছিল বুলি কোৱা হয় আৰু তেওঁৰ নামেৰেই ঠাইখন নামকৰণ কৰা হৈছে।\n2 অশ্বমেধ যজ্ঞ\n3 পৰৱৰ্তী ইতিহাস\nগুৰু বাল্মিকীয়ে লৱ-কুশ ক অস্ত্ৰবিদ্যাৰ শিক্ষা দিছে।\nগুৰু বাল্মীকি লৱ-কুশৰ সমুখত ৰামায়ণ পাঠ কৰিছে\nৰামায়ণৰ প্ৰথম অধ্যায় বালকাণ্ডত বৰ্ণিত আছে যে বাল্মীকিয়ে দুুই ভাই লব-কুশক ৰামায়ণ বৰ্ণনা কৰিছে। তেওঁলোকৰ জন্ম আৰু শৈশৱৰ কথা বৰ্ণিত আছে শেষ অধ্যায় উত্তৰকাণ্ডত, কিন্তু কোনো কোনোৰ মতে উত্তৰকাণ্ডৰ এই বৰ্ণনা সমূহ বাল্মীকিৰ নিজ মুুখ নিঃসৃত নহয়। কিংবদন্তি অনুযায়ী, ৰাজ্যত সীতাৰ সতীত্বক লৈ নানান নেতিবাচক আৰু ইতিবাচক কথা শুনিবলৈ পোৱাত সীতাই স্বেচ্ছায় ৰাজ্যৰ পৰা নিৰ্বাসিত হয়। নিৰ্বাসিত হোৱাৰ পিছত তেওঁ তমসা নদীৰ তীৰৰ মহৰ্ষি বাল্মীকিৰ আশ্ৰমত শান্তিৰে দিন অতিবাহিত কৰে।  লৱ আৰু কুশ এই আশ্ৰমতেই জন্মগ্ৰহণ কৰে আৰু মহৰ্ষি বাল্মীকিৰ অভিভাবকত্বত অস্ত্ৰবিদ্যাত পাৰদৰ্শী হৈ উঠে। তেওঁলোকে ইয়াত ৰামৰ সম্পৰ্কেও অৱগত হয়।\nঅশ্বমেধ যজ্ঞ[সম্পাদনা কৰক]\nৰামৰ অশ্বমেধ যজ্ঞত বাল্মিকীয়ে লৱ-কুশ আৰু সীতা সহ ছদ্মবেশে অংশগ্ৰহণ কৰিছিল। সমগ্ৰ অংশগ্ৰহণকাৰিৰ সন্মুখত লৱ-কুশই ৰামায়ণ পাঠ কৰিছিল। দুই ভায়ে যেতিয়া সীতাৰ নিৰ্বাসনৰ কথা পাঠ কৰে তেতিয়া ৰাম শোকত ব্যাকুল হৈ পৰে। বাল্মিকীয়ে সেই সময়তে সীতাক যজ্ঞৰ ওচৰলৈ লৈ আনে। শোকগ্ৰস্ত সীতা অপ্ৰস্তুত হৈ বসুমতী ক ফাট্ মেলিবলৈ ধ্যান কৰে আৰু ভূ-গৰ্ভত অদৃশ্য হৈ পৰে। ইয়াৰ পিছতে ৰামে লৱ-কুশ তেওঁৰে সন্তান বুলি জ্ঞাত হয়।\nকোনো কোনো গ্ৰন্থত উল্লেখ থকা অনুসৰি অশ্বমেধ যজ্ঞৰ উৎসৰ্গিত ঘোঁৰাটো লক্ষ্মণ আৰু সৈন্য সহ লৱ-কুশৰ বন্দী হয়। ৰামে যেতিয়া লৱ-কুশৰ বিৰুদ্ধে যুঁজ দিবলৈ আহে তেতিয়াই সীতাৰ দ্বাৰা তেওঁলোকৰ পৰিচয় হয়।\nৰামৰ অশ্বমেধ যজ্ঞত লৱ-কুশৰ ৰামায়ণ পাঠ।\nপৰৱৰ্তী ইতিহাস[সম্পাদনা কৰক]\nপিতা ৰামৰ পিছত লৱ-কুশ ৰজা হয় আৰু লৱপুৰী তথা কসুৰ নগৰী প্ৰতিষ্ঠা কৰে। এই লাহোৰ বা লবপুৰীয়ে হ'ল বৰ্তমান পাকিস্তানৰ লাহোৰ অঞ্চল। কোশল ৰাজ্যৰ ৰজা ৰামে তেওঁৰ পুত্ৰ লৱক শ্ৰাবস্তী আৰু কুশক কুশৱতী নগৰত প্ৰতিষ্ঠিত কৰে।\nলাহোৰৰ ছাহী কিলাৰ ভিতৰত লৱৰ এটা মন্দিৰ আছে। \n↑ "Lohana History". http://www.lcuk.org.uk/history.htm। আহৰণ কৰা হৈছে: 14 November 2010.\n↑ Chandra Mauli Mani (2009). Memorable Characters from the Rāmāyaṇa and the Mahābhārata. Northern Book Centre. পৃষ্ঠা. 77–. ISBN 978-81-7211-257-8. https://books.google.com/books?id=0xludqcKE4IC&pg=PA77.\n↑ Bombay Historical Society (1946). Annual bibliography of Indian history and Indology, Volume 4. পৃষ্ঠা. 257. https://books.google.com/books?id=FAS2AAAAIAAJ.\n↑ Baqir, Muhammad (1985). Lahore, past and present. B.R. Pub. Corp. পৃষ্ঠা. 19–20. https://books.google.com/books?id=-pAcAAAAMAAJ&q=Lahore+Lava&dq=Lahore+Lava। আহৰণ কৰা হৈছে: 2009-05-29.\n↑ Masudul Hasan (1978). Guide to Lahore. Ferozsons.\n↑ "Uttara Kanda of Ramayana was edited during 5th century BCE - Puranas" (en-US ভাষাত). BooksFact - Ancient Knowledge & Wisdom. 2020-04-26. https://www.booksfact.com/puranas/uttara-kanda-ramayana-edited-5th-century-bce.html। আহৰণ কৰা হৈছে: 2020-07-07.\n↑ Rao, T. S. Sha ma; Litent (2014-01-01) (en ভাষাত). Lava Kusha. Litent. https://books.google.com/books?id=TRnDAgAAQBAJ&q=Lava+kusha#v=snippet.\n↑ Nadiem, Ihsan N (2005). Punjab: land, history, people. Al-Faisal Nashran. পৃষ্ঠা. 111. ISBN 9789695034347. https://books.google.com/books?id=pyFuAAAAMAAJ&q=Kasur+Kusha&dq=Kasur+Kusha। আহৰণ কৰা হৈছে: 2009-05-29.\n↑ Ahmed, Shoaib. "Lahore Fort dungeons to re-open after more thanacentury." Daily Times.3November 2004.\n"https://as.wikipedia.org/w/index.php?title=লৱ_(ৰামায়ণ)&oldid=286150"ৰ পৰা অনা হৈছে\nএই পৃষ্ঠাখন ১৩ জুলাই, ২০২১ তাৰিখে ২২:৩৩ বজাত অন্তিম সংশোধন কৰা হৈছিল।


কংগ্ৰছত কন্দল : হাইকামাণ্ড কাৰ লগত ? - The Cross Current\nকংগ্ৰছত কন্দল : হাইকামাণ্ড কাৰ লগত ?\nBy দ্য ক্ৰছকাৰেণ্ট ষ্টাফ\t On Aug 26, 2021\nকংগ্ৰেছত আকৌ মহাকন্দল ৷ পঞ্জাৱ কংগ্ৰেছত মুখ্যমন্ত্ৰী অমৰিন্দৰ সিঙ আৰু নৱোজিৎ সিঙ সিদ্ধুৰ মাজৰ কাজিয়াই চৰম ৰূপ লোৱাৰ পাছত বিষয়টোত হস্তক্ষেপ কৰিছে কংগ্ৰেছ হাইকামাণ্ডে ৷ ৰাজ্যখনৰ কংগ্ৰেছ দলৰ তত্বাবধায়ক হৰিশ ৰাৱটে কয় যে নৱোজিৎ সিঙ সিদ্ধুৰ উপদেষ্টাসকলৰ মন্তব্যৰ লগত দলৰ কোনো সম্পৰ্ক নাই ৷ বৰং তেওলোকৰ মন্তব্যৰ কংগ্ৰেছ দল তীব্ৰ বিৰোধী ৷ সিদ্ধুয়ে উপদেষ্টাসকলক ত্যাগ কৰক ৷ অন্যথা দলে নিৰ্দেশ দিবলৈ বাধ্য হ’ব ৷কাৰণ , দলৰ অনুমোদন সাপেক্ষে এইসকল উপদেষ্টাক নিয়োগ কৰা হোৱা নাই ৷\nপ্ৰদেশ কংগ্ৰেছৰ সভাপতিৰ দায়িত্ব পোৱাৰ পাছতে নৱোজিৎ সিঙ সিদ্ধুয়ে চাৰিজন উপদেষ্টা নিয়োগ কৰিছিল ৷ তেওলোকৰ ভিতৰত আছে মালবিন্দৰ সিঙ মালী আৰু প্যাৰে লাল গাৰ্গ ৷ মালীয়ে শেহতীয়াকৈ কাশ্মীৰ কাশ্মীৰীসকলৰ দেশ বুলি এটা মন্তব্য কৰিছিল ৷ তাৰ পাছতে এই মন্তব্যক লৈ তীব্ৰ বিতৰ্কৰ সৃষ্টি হয় ৷\nসিদ্ধুৰ উপদেষ্টাৰ মন্তব্যই কংগ্ৰেছ হাইকামাণ্ডকো তীব্ৰ অস্বত্বিত পেলাইছে ৷ইয়াৰে আলম লৈ হৰিশ ৰাৱটে সিদ্ধুক দিয়া সকীয়ণিৰ পৰা এটা কথা স্পষ্ট হৈ পৰিছে যে দলৰ নেতৃত্ব মুখ্যমন্ত্ৰী অমৰিন্দৰ সিঙৰ পক্ষত আছে ৷\nউচ্চতম ন্যায়ালয়ৰ অনুমোদন অবিহনে মেডিকেল কলেজত আসন সংৰক্ষণ কৰিব নোৱাৰিব চৰকাৰে


ক’ভিড-১৯ মহামাৰীৰ সময়ত জনপ্ৰিয় হৈ উঠা Buy-Now-Pay-Later সুবিধাৰ সবিশেষ জানক|know-buy-now-pay-later-schemes-are-getting-popular-amid-covid-19-pandemic-but-these-are-debt-traps– News18 assam\nএনে ধৰণৰ ক্ৰেডিট সুবিধা ব্যৱহাৰ কৰোঁতে আপুনি সাৱধান হোৱা উচিত।\nভাৰতীয় উপভোক্তাসকলৰ কাৰণে যেন ক্ৰেডিট কাৰ্ড আৰু সমান কিস্তি পৰ্যাপ্ত নাছিল, ভাৰতীয় গ্ৰাহকসকল তেওঁলোকৰ ক্ৰয়ৰ বাবে পৰিশোধ কৰাৰ ক্ষেত্ৰত কৰা পছন্দৰ বাবে নষ্ট হয়। আপোনাক 'Buy-Now-Pay-Later' (BNPL)ৰ অনুমতি দিবলৈ বিগত দুই-তিনি বছৰত, বহুতো ফিনটেক ফাৰ্ম (fintech Firm) গঢ় লৈ উঠিছে। ২০২০ চনত ক'ভিড-১৯ মহামাৰীৰ আৰম্ভণিয়ে বহুতো গ্ৰাহকক বি.এন.পি.এল. আঁচনি ব্যৱহাৰ কৰিবলৈ উদগনি দিছিল।\nজেষ্টমানি (ZestMoney) নামৰ এক ভাৰতীয় ইএমআই ফাইনেন্সিং আৰু পে লেফ্ট কোম্পানীৰ মতে, ইয়াৰ প্ৰায় ৬৮ শতাংশ ব্যৱহাৰকাৰী টায়াৰ-২ আৰু টায়াৰ-৩ চহৰৰ; বাকী ৩২ শতাংশ টায়াৰ-১ চহৰৰ।\nপুনেৰ ২৭ বছৰীয়া শালিনী ৰাও (Shalini Rao) এইক্ষেত্ৰত পৃথক নহয়। ক'ভিড-১৯ৰ বাবে আন বহুতৰ দৰে, তেখেতে অনলাইন সামগ্ৰী ক্ৰয় কৰিবলগীয়া হৈছিল, বিশেষকৈ তেখেতৰ অত্যাৱশ্যকীয় সামগ্ৰী আৰু ঔষধ। কিন্তু অনলাইন ক্ৰয় কৰাটোৱে তেখেতক বি.এন.পি.এল. আঁচনিৰ প্ৰতি আকৰ্ষিত কৰিছিল। ৰাৱে কয়, "ই মোক উৎসৱৰ বতৰৰ সময়ত সৰু আৰু ডাঙৰ-টিকট ক্ৰয়ৰ বাবে এক সুবিধাজনক আৰু দ্ৰুত বিত্তীয় ব্যৱস্থা যোগান ধৰিছিল আৰু পিছত সেইবোৰক ইএমআইলৈ ৰূপান্তৰ কৰিছিল।" কিন্তু ৰাওৱে পিছত যথেষ্ট মূল্য পৰিশোধ কৰিবলগীয়া হৈছিল।\nজেষ্টমানিৰ এক প্ৰতিবেদন অনুসৰি য'ত ভাৰতীয় গ্ৰাহকসকলে ২০২০ চনত কেনেদৰে বি.এন.পি.এল. সমাধান বাছনি কৰিছিল তাৰ ৰূপৰেখা প্ৰস্তুত কৰা হৈছে। বি.এন.পি.এল. বাছনি কৰা গ্ৰাহকৰ গড় বয়স ৩৪ বছৰ। ইয়াৰ ২০২০ চনৰ প্ৰতিবেদন অনুসৰি, এই গ্ৰাহকসকলে সাধাৰণতে অনলাইন শিক্ষা, উচ্চ-স্তৰৰ স্মাৰ্ট ফোন ক্ৰয়, ইলেক্ট্ৰনিক সঁজুলি, ফেশ্বন আৰু ভ্ৰমণত ব্যয় কৰিবলৈ সুবিধাটো গ্ৰহণ কৰিছিল।\nজেষ্টমানিৰ মুখ্য কাৰ্যবাহী বিষয়া আৰু সহ-প্ৰতিষ্ঠাপক লিজি চেপমেনে ( Lizzie Chapman) এনেদৰে কয়: "২০২০ চনত বি.এন.পি.এল. ৰ সৈতে জড়িত হৈছিল। যিহেতু উপভোক্তাৰ এই অভ্যাস থাকি যাব সেয়েহে এই বছৰ ইয়াৰ বৃদ্ধি আশংকা কৰা হৈছে। গ্ৰাহকসকলে ঋণৰ বাবে সকলো ডিজিটেল অভিজ্ঞতা ভাল পায়। ইণ্ডিপেণ্ডেণ্ট ম'বাইল পইণ্ট অফ চেল (POS) ব্যৱসায়ী অধিগ্ৰহণকাৰী আৰু নেটৱৰ্ক প্ৰদানকাৰী যোগেশ বাৰ্মাই উল্লেখ কৰিছে যে মুম্বাই, বেংগালুৰু আৰু দিল্লীৰ দৰে মেট্ৰ' চহৰৰ লোকসকলে ক্ৰয় কৰাৰ বি.এন.পি.এল. পদ্ধতিৰ সৈতে উচ্চ অভিযোজন দেখিছে, যাৰ গড় লেনদেনৰ আকাৰ ৪৩,০০০ টকা।\nএই শাখাৰ কিছুমান ফিনটেক ফাৰ্ম হৈছে Amazon Pay, ePayLater, Kissht, LazyPay, Simpl, Slice, ZestMoney ইত্যাদি। আপুনি কোনো এখন ফাৰ্মত ৰেজিষ্টাৰ কৰাৰ পিছত, ই আপোনাক এক নিৰ্দিষ্ট সময়ৰ ভিতৰত ইয়াৰ যিকোনো অংশীদাৰ ব্যৱসায়ীৰ (অনলাইন দোকান) পৰা সামগ্ৰী ক্ৰয় কৰিবলৈ অনুমতি দিয়ে আৰু এক নিৰ্ধাৰিত সময়ৰ ভিতৰত আপোনাৰ সকলো বিল নিষ্পত্তি কৰিবলৈ অনুমতি দিয়ে। আপুনি নিৰ্ধাৰিত সময়ত ভিতৰত পৰিশোধ কৰিবলৈ অক্ষম হ’লে ই আপোনাৰ বিলৰ পৰিমাণৰ ওপৰত নিৰ্ভৰ কৰি সূতৰ ব্যয় আদায় কৰে।\nবি.এন.পি.এলে আপোনাৰ ক্ৰেডিট কাৰ্ডৰ বিকল্প হিচাপে কাম কৰে। উদাহৰণ স্বৰূপে, যদি আপুনি Simpl appৰপৰা ক্ৰয় কৰে (ইয়াৰ ২,৫০০তকৈ অধিক ব্যৱসায়ীৰ জৰিয়তে), আপোনাৰ বিল প্ৰতি ১৫ দিনত উৎপন্ন হয়। যদি আপুনি নিৰ্ধাৰিত তাৰিখৰ ভিতৰত আপোনাৰ বিল পৰিশোধ কৰাত বিফল হয়, ২৫০ টকালৈকে লেট ফাইন আৰু জিএছটি আৰোপ কৰা হয়। ক্ৰয় কৰাৰ সময়ত আপুনি ইয়াক ছয় মাহৰ অধিক ইএমআইলৈ ৰূপান্তৰ কৰিলে Kisshtএ ২১ শতাংশ বাৰ্ষিক সূত আদায় কৰে। LazyPay য়ে আপোনাক আপোনাৰ পৰিশোধবোৰ ১৫ দিনলৈকে জমা কৰিবলৈ অনুমতি দিয়ে আৰু তাৰ পিছত আপুনি আপোনাৰ বিলবোৰ নিষ্পত্তি কৰিব পাৰে।\nএই মাচুলবোৰ সৰু যেন লাগিব পাৰে, কিন্তু rectifycredit.com প্ৰতিষ্ঠাপক সঞ্চালক অপৰ্ণা ৰামচন্দ্ৰৰ দৰে বিশেষজ্ঞসকলে কয় যে যদি নিয়ন্ত্ৰণহীন হয়, তেন্তে তেওঁলোকে ডাঙৰ আৰু নিয়ন্ত্ৰণ কৰিব নোৱাৰা কিবা এটা তৈয়াৰ কৰিব পাৰে। ই আপোনাৰ ক্ৰেডিট স্ক’ৰৰ ক্ষেত্ৰটো প্ৰভাৱ পেলায়। পাঁচ বছৰৰ ম্যাদৰ সৈতে ৫ লাখ টকাৰ পাৰ্ছনেল লোনত ভাল ঋণ ইতিহাস থকা গ্ৰাহকসকলক বছৰি ৮.৯ ৰ পৰা ১০.০৫ শতাংশ সূত আদায় কৰা শীৰ্ষ বেঙ্ক আছে। এটা বেয়া ক্ৰেডিট স্ক’ৰে ভৱিষ্যতে আপোনাৰ ঋণ পোৱাৰ সম্ভাৱনা হ্ৰাস কৰে।\nএনে ধৰণৰ ক্ৰেডিট সুবিধা ব্যৱহাৰ কৰোঁতে আপুনি সাৱধান হোৱা উচিত। যেতিয়া ১৫ৰ পৰা ৩০ দিনৰ পিছত বিল সৃষ্টি কৰা হয় বা ক্ৰয়টো ইএমআই আধাৰিত পৰিশোধ বিকল্পলৈ ৰূপান্তৰ কৰা হয় তেতিয়া ই একক বুলেট পৰিশোধৰ সৈতে ঋণৰ ফান্দ হৈ পৰে। আপুনি এনে সহজ ঋণ আঁচনিৰ ওপৰত নিৰ্ভৰ কৰাৰ সলনি আপোনাৰ মাহিলী উপাৰ্জনৰ ভিতৰত আপোনাৰ বিত্তীয় ব্যৱস্থাপনা কৰিবলৈ শিকাটো গুৰুত্বপূৰ্ণ।\nEMI (ইএমআই) Finance (ফাইনেঞ্চ) Money (মানি) Credit Card (ক্ৰেডিট কাৰ্ড) Pay Later (পে লেটাৰ) Covid-19 (ক’ভিড-১৯)


কাম কমকৈ কৰক, জীৱনটো বেছিকৈ জীয়াই থাকক - Jeevan Britta\nকাম কমকৈ কৰক, জীৱনটো বেছিকৈ জীয়াই থাকক\nPublished May 18, 20201:54 pm\nসকলোৱে আজিকালি খুব ব্যস্ত৷ সম্ভৱত সকলোৱে ব্যস্ততা ভাল পায় আৰু সেয়া ভাল কথা৷ কিন্তু কেতিয়াবা আপোনাৰ এনে লাগে নেকি আপুনি ক্ৰমান্বয়ে বেছি ব্যস্ত হৈ গৈ আছে আৰু যদিও আপুনি আৰু বেছি কাম কৰি গৈ আছে আপুনি কিন্তু জীৱনটো জীয়াই থকা নাই৷ আপোনাৰ যদি তেনে অনুভৱ হৈছে, আপুনি অকলশৰীয়া নহয়৷\nসম্ভৱত আমি আৰু বেছিকৈ কাম কৰি গৈ আছোঁ কিন্তু আমি আমাৰ জীৱনটো জীয়াই থকা বাদ দিছোঁ৷ বেছিকৈ কাম কৰিব পাৰিলেহে, প্ৰডাক্টিভিটি বাঢ়িলেহে আমি শান্তি পাও আৰু ফলত ইয়াত আমি লাহে লাহে ফচি গৈছোঁ৷ কিন্তু জীৱনটো জীয়াই থাকিবলৈ আমি পাহৰি গৈছোঁ৷\nবহু মানুহে ভাবে যে ব্যস্ততা সফলতাৰ চিন৷ সঁচাকৈয়েনে? এই কথাটোৱে সফলতা মানেনো কি সেই আলোচনালৈ লৈ যাব৷ সফলতা কি সেয়া আপুনি নিজে সিদ্ধান্ত কৰিব পাৰে৷ আন মানুহৰ বাবে সফলতা মানে যদি ব্যস্ততা, সেয়া আপোনাৰ বাবে যে হ’ব লাগিব তেনে কোনো কথা নাই৷ আপোনাৰ বাবে সফলতা মানে আন কিবা হ’ব পাৰে৷ সেয়া আপুনি নিজে ঠিৰাং কৰক৷\nডিচট্ৰকচন বা যিবোৰ বস্তুৱে আপোনাৰ মনোযোগ ব্যাহত কৰে, তেনে অশান্তিবোৰ কমাবলৈ চেষ্টা কৰি চাওকচোন৷ নানা ধৰণৰ বস্তুৰ দ্বাৰা আমাৰ মনোযোগ ব্যাহত হয় আৰু তাৰ ফলত সময়বোৰ উৰি গৈ থাকে, যাৰ ফলত যিবোৰ বস্তু বা কাম আপুনি ভাল পায় সেইবোৰৰ বাবে আপোনাৰ সময় নোহোৱা হয়৷ উদাহৰণ স্বৰূপে, আমি আমাৰ মবাইল ফোন, টেবলেট আৰু আন ইেলকট্ৰনিকছ সামগ্ৰীবোৰৰ স্ক্ৰীণলৈ চাই চাই ইমান সময় নষ্ট কৰোঁ আৰু তাৰ পিছত আমাৰ প্ৰয়োজনীয় কামবোৰৰ বাবে যেনে সদায় ব্যায়াম কৰা, ভালপোৱা লোকসকলৰ লগত কথা পতা, বন্ধু-বান্ধৱক লগ কৰা ইত্যাইদ কামৰ বাবে সময় নাথাকে৷\nপ্ৰতিশ্ৰুতি দিয়াৰ আগতে ভালদৰে চিন্তা কৰক\nকিবা এটা কাম কৰিব বুলি প্ৰতিশ্ৰুতি দিয়াৰ আগতে (কামটো কৰিম বুলি কোৱাৰ আগতে) সাৱধানে চিন্তা কৰি লওক৷ আপুনি যদি সঁচাকৈয়ে কিবা এটা কৰিব নিবিচাৰে তেন্তে প্ৰতিশ্ৰুতি নিদিব৷ কোনোবাই বেয়া পাব বুলি, আপোনাৰ পৰিয়ালে কিবা কৰিবলৈ কৈছে বুলি, সামাজিকভাৱে নহ’ব বা নাই বুলি কোৱাটো বেয়া বাবে আন যিকোনো কাৰণতে নিবিচাৰিলে হ’ব বুলি নক’ব, কৰিম বুলি নক’ব৷\nলৰচৰ নকৰাকৈ থকা আৰু নীৰৱতা\nলৰচৰ নকৰাকৈ থকা আৰু নীৰৱতাই আপোনাক জীৱনটো ভালদৰে বুজাত সহায় কৰিব৷ আমাৰ সচেতনতা বৃদ্ধি কৰি এই দুটা কাম বা অভ্যাসে আপোনাক এক ভাল জীৱন সৃষ্টি কৰিবলৈ সহায় কৰিব৷ লৰচৰ নকৰাকৈ থাকিলে আৰু নীৰৱতা অৱলম্বন কৰিলেহে আপুনি নিজৰ মাতটো ভালদৰে শুনিব পাৰিব, নিজৰ অন্তৰৰ মাতটোৱে কি কৈছে সেয়া বুজি পাব৷ আপোনাৰ চাৰিওফালে হুলস্থূল হৈ থাকিলে, আপোনাৰ মনোযোগ ব্যাহত হৈ থাকিলে, আপুনি অনবৰতে ব্যস্ত থাকিলে কেনেদৰে আপুনি নিজৰ মাতটো শুনিব পাৰিব? যদিও লৰচৰ নকৰাকৈ ৰৈ থকাটো সহজ কাম যেন লাগে, দৰাচলতে ই ইমান সহজ নহয়৷ পৰৱর্তী ৫ মিনিটৰ বাবে লৰচৰ নকৰাকৈ থাকিবলৈ চেষ্টা কৰি চাওকচোন৷ ই কিমান টান?\nএকেদৰে মনে মনে বহি থকাটোও সমানে টান কাম৷ বহু মানুহে অলপ সময়ৰ বাবেও কিবা নোকোৱাকৈ মনে মনে বহি থাকিব নোৱাৰে৷ তেওঁলোকে অনবৰতে কিবা নহয় কিবা এটা কৈ থাকিবলৈ বাধ্য৷\nআপুনি যেতিয়া লৰচৰ নকৰাকৈ বহি থাকে আৰু নীৰৱতাৰ মাজত বেছি সময় কটায়, তেতিয়া আপুনি হয়তো কম কাম সম্পন্ন কৰিব কিন্তু বেছিকৈ জীয়াই থাকিব৷\nকাম কৰা আৰু বেছিকৈ কাম কৰি অটোৱা ভাল কথা কিন্তু আপুনি ইয়াৰ বাবে যদি আুনি জীৱনটো জীয়াই থকাটো তাৰ মূল্য হিচাপে ভৰিবলগীয়া হয় আৰু জীৱনটো জীয়াই থাকিব নোৱাৰে, তেন্তে সম্ভৱত এই মূল্য বহুত বেছি৷\nঅমাৰ জীৱনটো জীয়াই থাকো আহক যাতে বুঢ়া বয়সত, যি সময়ত এই বিষয়ে আমি একো কৰিব নোৱাৰোঁ, তেতিয়া আমাৰ কোনো আক্ষেপ নাথাকে৷\nকাম কমকৈ কৰক\nজীৱনটো বেছিকৈ জীয়াই থাকক\nআপোনাৰ আটাইতকৈ ডাঙৰ শত্ৰুজন\nPrevious Post কিবা এটা কিনাৰ আগতে সুধিবলগীয়া প্ৰশ্ন কেইটামান\nNext Postআশ্চর্যকৰ ফলাফল লাভ কৰিব বিচাৰে- এই কাঠটো কৰক


Goodvit in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Goodvit ar byavahar, ppali, parshwakriya, upkaar, kriya-pratikriya aaru satarkatabani\nGoodvit की जानकारी\nGoodvit ৰ লাভ আৰু ব্যৱহাৰসমূহ- Goodvit Benefits & Uses in Assamese- Goodvit ar laabh aaru byavaharsamuh\nGoodvit ৰ পালি আৰু সেয়া কেনেদৰে ল'ব- Goodvit Dosage & How to Take in Assamese - Goodvit ar paali aaru xeya kenedore lobo\nGoodvit ৰ পাৰ্শ্চক্ৰিয়াসমূহ- Goodvit Side Effects in Assamese- Goodvit ar parshwakriyasamuh\nGoodvit সংক্ৰান্ত সতৰ্কতাবাণীসমূহ- Goodvit Related Warnings in Assamese- Goodvit xonkranta xatarkatabanisamuh\nঅইন দৰৱৰ সৈতে Goodvitৰ গুৰুতৰ ক্ৰিয়া-প্ৰতিক্ৰিয়া- Severe Interaction of Goodvit with Other Drugs in Assamese- Oinor xoite Goodvit ar gurutor kriya-pratikriya\nGoodvit মতভেদসমূহ- Goodvit Contraindications in Assamese- Goodvit nishedhsamuh\nGoodvit ৰ বিষয়ে সততে সোধা প্ৰশ্নসমূহ- Frequently asked Questions about Goodvit in Assamese- Goodvit ar bikhoye satate xodha prashnasamuh\nখাদ্য আৰু মদৰ সৈতে Goodvit ক্ৰিয়া-প্ৰতিক্ৰিয়া- Goodvit Interactions with Food and Alcohol in Assamese- khadya aaru modor xoite Goodvit kriya-pratikriya\nGoodvit ৰ লাভ আৰু ব্যৱহাৰসমূহ - Goodvit Benefits & Uses in Assamese - Goodvit ar laabh aaru byavaharsamuh\nGoodvit তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGoodvit ৰ পালি আৰু সেয়া কেনেদৰে ল'ব - Goodvit Dosage & How to Take in Assamese - Goodvit ar paali aaru xeya kenedore lobo\nGoodvit-ৰ উপাদানসমূহ - Goodvit Active Ingredients in Assamese - Goodvit-ar upadaansamuh\nGoodvit ৰ পাৰ্শ্চক্ৰিয়াসমূহ - Goodvit Side Effects in Assamese - Goodvit ar parshwakriyasamuh\nগৱেষণাৰ ভিত্তিত, Goodvit ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGoodvit সংক্ৰান্ত সতৰ্কতাবাণীসমূহ - Goodvit Related Warnings in Assamese - Goodvit xonkranta xatarkatabanisamuh\nGoodvit-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nGoodvit ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nGoodvit-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGoodvit স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Goodvit কি প্ৰভাৱ দেখা গৈছে?\nGoodvitৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Goodvit কি প্ৰভাৱ দেখা গৈছে?\nGoodvitৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Goodvit ৰ কি প্ৰভাৱ দেখা গৈছে?\nহৃদয় ৰ বাবে Goodvit কেতিয়াবাহে ক্ষতিকাৰক।\nঅইন দৰৱৰ সৈতে Goodvitৰ গুৰুতৰ ক্ৰিয়া-প্ৰতিক্ৰিয়া - Severe Interaction of Goodvit with Other Drugs in Assamese - Oinor xoite Goodvit ar gurutor kriya-pratikriya\nGoodvit তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGoodvit মতভেদসমূহ - Goodvit Contraindications in Assamese - Goodvit nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Goodvit লোৱা অনুচিত যাতে -\nGoodvit ৰ বিষয়ে সততে সোধা প্ৰশ্নসমূহ - Frequently asked Questions about Goodvit in Assamese - Goodvit ar bikhoye satate xodha prashnasamuh\nএই Goodvit-এ অভ্য়াস বা নিচাৰ সৃষ্টি কৰে নেকি?\nGoodvitৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, Goodvit লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, চিকিত্সা পৰামৰ্শ অনুসাৰেহে Goodvit লওক।\nনহয়, মানসিক ৰোগৰ চিকিত্সাৰ ক্ষেত্ৰত Goodvit ব্যৱহৃত নহয়।\nখাদ্য আৰু মদৰ সৈতে Goodvit ক্ৰিয়া-প্ৰতিক্ৰিয়া - Goodvit Interactions with Food and Alcohol in Assamese - khadya aaru modor xoite Goodvit kriya-pratikriya\nখাদ্য আৰু Goodvitৰ ক্ৰিয়া-প্ৰতিক্ৰিয়া\nGoodvit সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Goodvitৰ মাজৰ প্ৰতিক্ৰিয়া\nGoodvitৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nGoodvit ৰ অনুকল্প - Substitutes for Goodvit in Assamese\nআপুনি বা আপোনাৰ পৰিয়ালৰ কোনোবাই Goodvit লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Goodvit ব্যৱহাৰ কৰিছিল নেকি?\nআপুনি কিমান পৰিমাণে Goodvit সেৱন কৰিছিল?\nআপুনি Goodvit ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Goodvit সেৱন কৰে?


পেনাচ'নিক P100 2GB Price in India, Full Specs - 9th May 2021 | Digit\nCurrent Best Price of পেনাচ'নিক P100 2GB is ₹ 4999\nপেনাচ'নিক P100 2GB Specifications\nম'ডেল : Panasonic P100\nপ্ৰডাক্টৰ নাম : Panasonic P100\nপেনাচ'নিক P100 2GB Brief Description\nপেনাচ'নিক P100 2GB Smartphone প্ৰতি ইঞ্চি 294 -ৰ এটা পিক্সেল ঘনত্বত 720 x 1280 পিক্সেল ৰিজ’লিউশ্বনৰ সৈতে5-ইঞ্চি IPS LCD -ৰ সৈতে আহে৷ ফোনটো 1.25 GHz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত2GB ৰেম আছে৷ পেনাচ'নিক P100 2GB Android 7.0 OS-ত চলে৷\nপেনাচ'নিক P100 2GB -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,Wifi,HotSpot,Bluetooth,\nপেনাচ'নিক P100 2GB -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Geo-tagging,Digital Zoom,Video Recording\nপেনাচ'নিক P100 2GB Price in India updated on 6th May 2019\nপেনাচ'নিক P100 2GB Price In India Starts From Rs. 4999 The best price of পেনাচ'নিক P100 2GB is Rs. 4999 in Amazon, which is 20% less than the cost of পেনাচ'নিক P100 2GB in Flipkart Rs.5999.This Mobile Phones is expected to be available in 16GB variant(s).


ৰাষ্ট্ৰপতি ৰুজভেল্টলৈ এলবাৰ্ট আইনষ্টানৰ চিঠি\nHomeঐতিহাসিক চিঠিৰাষ্ট্ৰপতি ৰুজভেল্টলৈ এলবাৰ্ট আইনষ্টানৰ চিঠি\nঅনুবাদ ঃ দেৱাশ্ৰী বৰগোহাঁই\nঅল্ড গ্ৰ’ভ ৰ’ড\nপেচ’নিক, লং আইলেণ্ড\n২ আগষ্ট, ১৯৩৯\nএফ. ডি. ৰুজভেল্ট\nৱাছিংটন ডি. ছি.\nসাম্প্ৰতিক কিছু কামৰ পাণ্ডুলিপিৰে ই. ফাৰ্মি আৰু এল. ছিজাৰ্ডে মোৰ স’তে যোগাযোগ কৰিছিল, যিয়ে নিকট ভৱিষ্যতত ইউৰিনিয়ামক এক নতুন আৰু গুৰুত্বপূৰ্ণ শক্তিৰ উৎসৰূপে পৰিণত কৰাৰ সম্ভাৱনা প্ৰকট কৰিছে । বৰ্তমান যি পৰিস্থিতিৰ উদ্ভৱ হৈছে তাৰবাবে কিছু সতৰ্কতা অৱলম্বন কৰাৰ লগতে প্ৰয়োজন অনুযায়ী প্ৰশাসনে দ্ৰুত পদক্ষেপ গ্ৰহণ কৰা উচিত । সেয়ে মই ভাৱো যে নিম্নলিখত তথ্য আৰু অনুমোদনসমূহ আপোনাৰ দৃষ্টিগোচৰ কৰাতো মোৰ কৰ্তব্য ।\nযোৱা চাৰি মাহত ফ্ৰান্সৰ জুলিয়ট আৰু আমেৰিকাৰ ছিজাৰ্ডৰ গৱেষণাৰ পৰা এইটো নিশ্চিত হৈ উঠিছে যে, ইউৰেনিয়ামৰ বৃহৎ ভৰৰ পাৰমানৱিক শৃংখল বিক্ৰিয়া ঘটোৱা সম্ভৱ, যিয়ে প্ৰচুৰ পৰিমানৰ বিদ্যুত আৰু যথেষ্ট পৰিমানৰ ৰেডিয়াম সদৃশ কণা উৎপন্ন কৰে । বৰ্তমান এইয়া সুনিশ্চিত যে অনতিবিলম্বে ভৱিষ্যতে আমি ইয়াক আহৰণ কৰিব পাৰিম ।\nএই নতুন পৰিঘটনাটোৱে বোমা নিৰ্মাণতো সহায় কৰিব –ই কল্পনাসাধ্য- যদিও অনিশ্চিত- এই প্ৰক্ৰিয়ায়ে অত্যন্ত শক্তিশালী বোমা নিৰ্মাণ কৰিব পৰা যাব । এনেকুৱা একোটা বোমা নাঁৱৰে কঢ়িয়াব পৰা যাব আৰু যদি কোনো বন্দৰত বিস্ফোৰণ ঘটোৱা হয় তেনেহ’লে সমগ্ৰ বন্দৰটোৰ লগতে পাৰ্শ্বৱৰ্তী অঞ্চলবোৰো ধ্বংস হ’ব । যিকি নহওক, এনেধৰণৰ বোমাসমূহ বায়ুৰে পৰিবহন কৰাৰ ক্ষেত্ৰত গধুৰ প্ৰমাণিত হ’ব পাৰে ।\nসংযুক্তৰাষ্ট্ৰত ইউৰেনিয়াৰ যথেষ্ট কম আকৰ মধ্যম পৰিমাণত আছে । কানাডা আৰু চেকোস্লোভাকিয়াত কিছু ভাল আকৰ আছে, অন্যহাতে ইউৰেনিয়ামৰ আটাইতকৈ গুৰুত্বপূৰ্ণ উৎস আছে বেলজিয়ান কঙ্গোত ।\nপৰিস্থিতিৰ প্ৰতি লক্ষ্য ৰাখি আপুনি প্ৰশাসন আৰু আমেৰিকাৰ শৃংখল বিক্ৰিয়াৰ গৱেষণাৰ লগত জড়িত পদাৰ্থবিদসকলৰ মাজত এক স্থায়ী সম্পৰ্ক স্থাপনৰ কথা চিন্তা কৰিব পাৰে ।এই ক্ষেত্ৰত এক সম্ভাৱিত উপায় হ’ল আপুনি এনে এজন ব্যক্তিৰ ওপৰত দায়িত্ব ন্যস্ত কৰা যাৰ ওপৰত আপোনাৰ সম্পূৰ্ণ আস্থা আছে আৰু যি সম্ভৱত বেচৰকাৰী ক্ষমতাত সেৱা আগবঢ়ায় । তেওঁৰ দায়িত্ববোৰ হ’ব-\n(ক) চৰকাৰী বিভাগসমূহৰ লগত সম্পৰ্ক বজাই ৰখা, তেওঁলোকক পৰৱৰ্তী বিকাশবোৰৰ বিষয়ে অৱগত কৰোৱা, সংযুক্তৰাষ্ট্ৰত ইউৰেনিয়াৰ সৰবৰাহৰ ক্ষেত্ৰত থকা সমস্যাৰ ক্ষেত্ৰত বিশেষ মনোযোগ দি চৰকাৰী পদক্ষেপৰ বাবে চুপাৰিছ কৰা ।\n(খ) পৰীক্ষামূলক কামৰ গতি ক্ষীপ্ৰ কৰা, যি বৰ্তমান বিশ্ববিদ্যালয়ৰ পৰীক্ষাগাৰৰ সীমিত বাজেটত চলি আছে, তেওঁৰ ব্যক্তিগত সম্পৰ্কৰে যদি কোনো ব্যক্তিয়ে এই গৱেষণাৰ বাবে প্ৰয়োজনীয় পুঁজি নিৱেশ কৰিব বিচাৰে তাৰ যোগাৰ কৰা আৰু সম্ভৱত: উদ্যোগিক বিজ্ঞানাগাৰসমূহৰ লগত সহযোগিতা স্থাপন কৰা য’ত গৱেষণাৰ বাবে প্ৰয়োজনীয় সৰঞ্জাম আছে ।\nমই বুজিব পাৰিছো যে, জাৰ্মানীয়ে চেকোস্লোভাকিয়াৰ খনিৰ পৰা ইউৰেনিয়ামৰ বিক্ৰী বন্ধ কৰি দিছে । তেওঁলোকে এনে কিছুমান প্ৰাথমিক পদক্ষেপ গ্ৰহণ কৰা উচিত হয়তো আনে বুজে যে জাৰ্মানীৰ অধীনৰ ৰাষ্ট্ৰ সমূহৰ সচিব ৱ’ন ৱেইজস্কাৰৰ পুত্ৰ বাৰ্লিনৰ কাইজাৰ উইলহেল্ম প্ৰতিস্থানৰ লগত জড়িত য’ত কেইবাজনো আমেৰিকানে ইউৰেনিয়ামৰ ওপৰত কাম কৰি আছে ।\nআপোনাৰ অতিশয় বিশ্বাসী


ইউৰিক এচিড- কাৰন,লক্ষণ আৰু প্ৰতিকাৰ- Uric acid - fitassam\nলিখক- ডাঃ ব্ৰিঞ্চি বৰুৱা, MD Ayurveda WhatsApp- 9864550440\nআয়ুৰ্বেদিক চিকিৎসাৰ মূল গ্ৰন্থ চৰক সংহিতা আৰু সুস্থিত সংহিতা ত আজিৰ পৰা কেইবা হাজাৰ বৰ্ষ আগতে এই বাতৰক্ত ( Gout / Gouty Arthritis ) অথবা বাতশোণিত ৰোগৰ বিষয়ে বৰ্ণনা কৰি গৈছে ৷\nআমাৰ তেজত এই ইউৰিক এচিদ খুউব কম পৰিমানে থাকে। যিটো সাধাৰনতে দেহৰ মৃত কোষ আৰু খাদ্যৰ উপাদানত থকা পিউৰিন নামৰ পদাৰ্থৰ পৰা উৎপন্ন হয়। ই আমাৰ দেহৰ এক ধৰনৰ তক্সিক উপাদান। আমি খোৱাৰ খাদ্য পৰা পৰিপাক ক্ৰিয়াৰ জৰিয়তে আমাৰ দেহে প্ৰয়োজনীয় পোষন গ্ৰহন কৰা অন্তত বাকী থকা আৰ্ৱজনাবোৰ মল, মূত্ৰ, ঘাম, শ্বাস-প্ৰশ্বাসৰ জৰিয়তে শৰীৰৰ পৰা বাহিৰ হৈ যায়। ইউৰিক এচিডেও নিৰ্দিষ্ট পৰিমানতকৈ বেছি হলে আমাৰ দেহে তাক অপসাৰন বা বাহিৰ কৰি দেহত ইয়াৰ ভাৰসাম্য ৰক্ষা কৰি থাকে। আমি দৈনন্দিন গ্ৰহন কৰা খাদ্য কিছুমানত পিউৰিন নামৰ পদাৰ্থ বিধ থাকে আৰু এইবোৰ বিপাকৰ অন্তত আমাৰ ৰক্তত মিশ্ৰিত হৈ কিডনিত প্ৰৱেশ কৰে আৰু কিডনিয়ে ইয়াক বাহিৰ কৰে।\nইউৰিক এচিড কি? What is uric acid?\nআমাৰ শৰীৰত থকা ইউৰিক এচিদৰ ৩ ভাগৰ ২ ভাগ আমাৰ লিভাৰতে উৎপন্ন হয়। আৰু বাকী ১ ভাগ খাদ্যৰ পৰা সংগৃহীত হয়। যকৃতত উৎপন্ন হোৱা এই অতিৰিক্ত ইউৰিক এছিড কিডনিয়ে প্ৰসাৱৰ জৰিয়তে শৰীৰৰ পৰা বাহিৰ কৰি দিয়ে। যদি আমি অত্যাধিক মাত্ৰাত পিউৰিন যুক্ত খাদ্য খাও তেতিয়া আমাৰ দেহত ৰক্তৰ ঘনত্ব বৃদ্ধি হয় আৰু ইউৰিক এচিডৰ মাত্ৰা বাঢ়ি যায়।\nমাত্ৰাধিক ইউৰিক এচিডে আমাৰ দেহত কি কি ক্ষতি কৰে?\nমাত্ৰাধিক ইউৰিক এচিডে আমাৰ দেহত আভ্যন্তৰিন বিভিন্ন অংগৰ ক্ষতি কৰিব পাৰে। বিশেষকৈ কিডনিত দীৰ্ঘদিন ধৰি জমা হলে কিডনি পাথৰ হোৱা সম্ভাৱনা বৃদ্ধি হয়। ফলত কিডনিয়ে সঠিক ভাৱে কাম নকৰে আৰু প্ৰসাৱৰ দ্বাৰা ইউৰিক এচিড ও অন্যান্য বহিজাত আৱৰ্জনা শৰীৰৰ পৰা বাহিৰ হব নোৱাৰে। কিডনিৰ কাৰ্য ক্ষমতা নষ্ট হৈ কিডনি বিকলও হব পাৰে। ইয়াৰ ওপৰিও বৰ্দ্ধিত ইউৰিক এচিড শৰীৰৰ বিভিন্ন অস্থি সন্ধী সমূহত জমা হয়। অস্থি সন্ধি সমূহত ক্ৰিষ্টেল গঠন হৈ অস্থিসন্ধি সমূহ ৰঙা পৰি ফুলি যোৱাৰ লগতে অত্যাধিক বিষ হবলৈ আৰম্ভ কৰে। ইয়াৰ ফলত আক্ৰান্ত ৰোগীৰ দৈনন্দিন কাম কাজৰ লগতে চলা ফুৰা কৰাতো অসুবিধাৰ সৃষ্টি হব পাৰে। এই ৰোগক গাউট (Gout)বুলিও কোৱা হয়। হাইপ্ৰেচাৰ বা উচ্চ ৰক্তচাপ হোৱাৰো সম্ভাৱনা বৃদ্ধি হয়। ইয়াৰ উপৰিও হাৰ্টৰ বেমাৰ হোৱাৰো সম্ভাৱনা বৃদ্ধি হয়।\nআমাৰ শৰীৰত ইউৰিক এচিডৰ পৰিমাণ কিমান থাকিব লাগে?\nআচলতে এজন প্ৰাপ্ত বয়ষ্কৰ লোকৰ তেজত প্ৰতি ডেচিলিটাৰত ৭ মিলি গ্ৰাম আৰু মহিলাৰ ক্ষেত্ৰত ৬ মিলি গ্ৰাম প্ৰতিডেচিলিটাৰত হব লাগে। তেজ পৰীক্ষা দ্বাৰা ইয়াৰ মাত্ৰা নিৰ্ণয় কৰা হয়৷\nবৰ্দ্ধিত ইউৰিক এচিড স্বাভাৱিক কৰাৰ কেইটিমান সহজ উপায়:\n1) ইউৰিক এচিড নিয়ন্ত্ৰণত ৰাখিবৰ বাবে সকলোতকৈ উত্তম উপায় হৈছে পানী ৷প্ৰচুৰ পৰিমাণে পানী খাওক ফলত ইউৰিক এচিড পাতল কৰিব আৰু মূত্ৰৰ জৰিয়তে দেহৰ পৰা উলাই যাব সক্ষম হব ৷\n2) আপেল চাইদৰ ভিনেগাৰ ইউৰিক এচিড নিয়ন্ত্ৰণত ৰাখিবৰ বাবে সহায় কৰে ৷ এন্টিঅক্সিডেন্ট আৰু এন্টিইনফ্লেমেটৰি গুনাগুনৰ বাবে শৰীৰত ক্ষাৰৰ মাত্ৰা সন্ত্তোলিত হয় থাকে ৷ এই ভিনেগাৰে ৰক্তৰ পি এইস বেলেন্স ক বঢ়ায় ইউৰিক এচিড কম কৰাত সহায়তা কৰে ৷\n3) চেৰীৰ ৰস ইউৰিক এচিড ত হোৱা কিডনী স্টন ৰ সমস্যাৰ বাবে ভাল ৷ ব্ল্যাক চেৰিয়ে ইউৰিক এচিডৰ সিৰাম স্তৰৰ কম কৰে ফলত জইন্ট বা কিডনিত থকা ক্রিস্টেল দূৰ হোৱাত সহায়তা কৰে। চেৰী ত যথেষ্ট পৰিমাণে এন্টিঅক্সিডেন্ট আৰু এন্টিইনফ্লেমেটৰি গুনাগুন আছে যি ইউৰিক এচিডৰ নিয়ন্ত্ৰণৰ বাবে অতি দৰকাৰী ৷\n4) জলফাই তেল বা অলিভ অইল দি তৈয়াৰী খাদ্য গ্ৰহন কৰক ৷ এই তেলত ভিটামিন ই পোৱা যায় যি ইউৰিক এচিডৰ নিয়ন্ত্ৰণৰ বাবে সহায়কাৰী ৷\n5) বেকিং চ’দা অৰ্থাৎ Bicarbonate of soda ইউৰিক এচিডৰ নিয়ন্ত্ৰণৰ বাবে সহায়কাৰী ৷ বেকিং চ’দাত প্ৰাকৃতিক ক্ষাৰীয়(alkaline) স্তৰ নিয়ন্ত্ৰিত কৰি ৰাখে আৰু ইউৰিক এচিডক আৰু অধিক দ্ৰৱণীয় কৰি তুলে ৷ যাৰ ফলত, ইউৰিক এচিড কিডনীদ্বাৰা সহজতে উলাই যাব সক্ষম হয় ৷ হাইব্লাডপ্ৰেচাৰ ৰোগীয়ে মাত্ৰ বেকিং চদা গ্ৰহন নকৰিব ৷\n6) ৰাতিপুৱা খালী পেটত গৰম পানীত নেমু ৰস দি খাব ৷ নেমুত পোৱা চাইট্ৰিক এচিডে ইউৰিক এচিড নিয়ন্ত্ৰণ কৰিব পাৰে ৷ তাৰ লগতে ভিটামিন চি যুক্ত খাদ্য বা ফলমুল গ্ৰহন কৰক ৷\n7) আজৱাইন বিষ নিৰাময় কৰাৰ বাবে এন্টিঅক্সিডেন্ট পোৱা যায় ৷ আজৱাইনে মূত্ৰ সম্পৰ্কীয় বিকাৰ দুৰ কৰাত সহায় কৰে৷\n8) কম ফেটযুক্ত গাখীৰ আৰু ডেয়ৰী প্ৰডাক্টচ ব্যৱহাৰ কৰক ৷\n9) ফাইবাৰ যুক্ত খাদ্য খাওক ৷ এন্টিঅক্সিডেন্ট যুক্ত খাদ্য প্ৰচুৰ পৰিমাণে খাওক ৷ যেনে – বেৰী, আঙুৰ, গজালী ওলোৱা মগু ইত্যাদি৷\n10) লাও ৰস ইউৰিক এচিড নিয়ন্ত্ৰণ কৰে৷\n11) গাজৰ আৰু আৰু বীটৰ ৰস উলিয়াই নিয়মিতভাবে খালেও শৰীৰৰ পি এইচ স্তৰ বাঢ়ে আৰু ইউৰিক এচিড নিয়ন্ত্ৰিত হয় ৷\n12) প্ৰতিদিনে নাৰিকল পানী খালেও ইউৰিক এচিড নিয়ন্ত্ৰণ হয় ৷\n13) এলোভেৰা বা ছালকুঁৱৰী ৰসৰ লগত আমলখী ৰস মিহলাই খালে ইউৰিক এচিড নিয়ন্ত্ৰিত হয়৷\nনিম্নলিখিত খাদ্যসমূহ গ্ৰহন নকৰিব:\n× এলকোহল, বিশেষকৈ বিয়েৰ বা হার্ড মদ\n× ৰঙা মাংস , লিভাৰ বা কিডনি, য’ত স্যাচুৰেটেড ফ্যাট বেছি\n× মাংস, কণী, গাখীৰ আৰু গাখীৰৰ পৰা উৎপাদিত প্ৰোটিন আৰু চৰ্বিযুক্ত আহাৰ কমকৈ খাব ৷ বেঙেনা, বিলাহী, ফুলকবি, তিয়হ, পালেঙ, ৰঙালাও নাখাব৷\n× চালানী মাছ নাখাব\n× সামুদ্রিক খাদ্য\n× চেনিযুক্ত পানীয় বা ফ্রুক্টোজ বেছি থকা খাদ্য\n× পৰিশোধিত কার্বোহাইড্রেট বা (Processed foods) প্ৰক্ৰিয়াজাত খাদ্য ।যেনে ৰঙা চাকি আটা নাখাব ৷\n× উপবাস নকৰিব\n× গ্ৰেষ্টিক ৰোগৰ ঔষধ, পেন্টোপাজল,ৰবিপ্ৰাজল ঔষধ নাখাব ৷ বিষনাশক ঔষধ বেছি ব্যৱহাৰ নকৰিব ৷\nগাউট দ্বাৰা আক্রান্ত ব্যক্তিৰ প্রধান লক্ষ্য হব লাগে আজীৱন স্বাস্থ্যকৰ খাদ্য গ্ৰহনৰ অভ্যাস বিকাশ কৰা।\nগাউট ৰোগীয়ে স্বাস্থ্যকৰ ডায়েট সমস্ত খাদ্য প্ৰণালীত অন্তর্ভুক্ত কৰা উচিত। কম চর্বিযুক্ত দুগ্ধ আৰু দুগ্ধজাত সামগ্ৰী, শাকসবজি, গোটা মগু , বাদাম খাওক ৷ গাজৰ, মিঠাআলু, আদাৰ চুপৰ জুতিলৈ চাব পাৰে ৷ আপেল,আঙুৰ,আখৰোট,নুনি বা ষ্ট্ৰবেৰীৰ ফ্ৰুট চালাড খাওক -এনে ফলৰ ‘মেলিক এচিডে’ ইউৰিক এচিড উৎপাদনত বাধা দিয়ে৷\nডাঃ ব্ৰিঞ্চি বৰুৱাৰ অন্য লিখনি পঢ়িবলৈ ক্লিক কৰক – https://fitassam.xyz/?author=4\n← দুবৰি বনৰ ঔষধীয় ব্যৱহাৰ- Durva grass\nস্মৃতিশক্তি হ্ৰাস হব ধৰিছে নেকি? alzheimer’s-আলঝেইমাৰ্ছ ৰোগ আৰু সাৱধানতা… →\n10/10/2020 28/04/2021 Mitali Saikia 0\n17/02/2021 20/05/2021 Mitali Saikia 0


এচাৰ Liquid Zest Plus Mobile Phone ৰ ভাৰতত মূল্য, নিৰ্দিষ্টকৰণ |ডিজিট Assameseচেমচাংএপ'লএচাচইণ্টেক্সমাইক্ৰ'মেক্সBuy Digit SubscribeCurrent/ past issueMenuচেমচাংএপ'লএচাচইণ্টেক্সমাইক্ৰ'মেক্সঅধিক 360এচাৰএকাইঅল্কাটেলএকুৱাঅৰ্চোচবেঙ্কব্লেকবেৰীবী.এল.য়ূ.বী.ক্যূ.লিএকোৰিংগিং বে'ল্‌চTuringBuy Digit SubscribeCurrent/ past issueAdvertiseSearchSearchclose A क అ हिंदीతెలుగుमराठीമലയാളംEnglishதமிழ்भोजपुरीবাংলাਪੰਜਾਬੀଓଡିଆગુજરાતીಕನ್ನಡاردوLanguages:LoginsignupLogin WithloginsignupLogin WithUsernameEmailPasswordConfirm Password\nXডিজিটম'বাইল ফোনসমূহএচাৰএচাৰ Liquid Zest Plus Acer এচাৰ Liquid Zest Plus আপডেটেট12 - May - 2016Read in EnglishTweet এচাৰ Liquid Zest Plus তুলনাএচাৰ Liquid Zest Plus ভাৰতত মূল্য\nএচাৰ Liquid Zest Plus বিশদ বিৱৰণএচাৰ Liquid Zest Plus Smartphone প্ৰতি ইঞ্চি 267 -ৰ এটা পিক্সেল ঘনত্বত 720 x 1280 পিক্সেল ৰিজ’লিউশ্বনৰ সৈতে 5.5 -ইঞ্চি HD IPS LCD Capacitive touchscreen display -ৰ সৈতে আহে৷ ফোনটো 1.3 GHz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত2GB ৰেম আছে৷ এচাৰ Liquid Zest Plus Android 6.0 OS-ত চলে৷ফোনটোৰ অন্য গুৰুত্বপূৰ্ণ বৈশিষ্ট আৰু তথ্যসমূহ তলত দিয়া হৈছে:এইটো Dual SIM Smartphone ফোনটো MediaTek MT6735 প্ৰচেশ্বৰৰ দ্বাৰা সক্ষমিত৷স্মাৰ্টফোনটোত2GB ৰেমৰ সৈতে সংলগ্ন৷ফোনটো 16 GB ইণ্টাৰনেল ষ্ট’ৰেজৰ সৈতে আহে৷ ইয়াৰ ইণ্টাৰনেল ষ্ট’ৰেজ মেক্ৰ’এছডি কাৰ্ডৰ জৰিয়তে N/A -লৈ বিস্তাৰ কৰিব পাৰে৷ফোনটো 5000 mAh বেটাৰীৰ দ্বাৰা সক্ষমিত৷ এচাৰ Liquid Zest Plus -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,,Bluetooth,প্ৰধান কেমেৰাটো 13 MP শ্বুটাৰৰ৷এচাৰ Liquid Zest Plus -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Video Recordingস্মাৰ্টফোনটোত5MP চেলফিৰ শ্বুটিং ক্ষমতাৰ ফ্ৰ’ণ্ট ফেচিং কেমেৰাও আছে৷এচাৰ Liquid Zest Plus বিশেষত্বসমূহ মূল তথ্যManufacturer\nৰঙসমূহWhite Blueপ্ৰডাক্টৰ নাম\nAperture (f stops)বেটাৰীবেটাৰী ক্ষমতা (mah)\nচেনশ্বৰ আৰু ফিচাৰ্চঅ'ৰিয়েণ্টেশ্বন চেনচ'ৰ\nMoto G Plus, 4th Gen (Black, 16... Rs. 11499 Buy Now\nলেন'ভ' Z2 Plus (White, 32GB) Rs. 14999 Buy NowOther Popular Deals\nস্বাইপ Elite3- 4G with VoLTE(2... Rs. 5499 Buy Now\nলেন'ভ' Z2 Plus (White, 32GB) Rs. 14999 Buy NowadvertisementsIn এচাৰ ম'বাইল ফোনসমূহজনপ্ৰিয়এচাৰ Liquid Z6E শেহতীয়াএচাৰ Liquid Z6E এচাৰ Liquid Z6 Plus এচাৰ Liquid Z6 এচাৰ Liquid Jade Primo এচাৰ Liquid C1 এচাৰ Liquid Zest এচাৰ Liquid Zest 4G এচাৰ Liquid Jade2এচাৰ Liquid Z2 এচাৰ Liquid E1 advertisementsPopular in ম'বাইল ফোনসমূহচ'নি XA1 Ultra কুলপেড N1 চেমচাং গেলেক্সী S8 Plus এল.জী. Aristo স্বাইপ Elite Sense হুৱাই Enjoy 6s ঝীওমি Mi MIX Nano ভিভ' V5 Plus Other Popular Deals\nচেমচাং On7 Pro (Gold) Rs. 9240 Buy Now\nMoto G Plus, 4th Gen (Black, 16... Rs. 11499 Buy NowDigitDigit caters to the largest community of tech buyers, users and enthusiasts in India. The all new Digit.in continues the legacy of Thinkdigit.com as one of the largest portals in India committed to technology users and buyers, over2million of whom visit us every month which leads to almost 4.5 million pageviews. Digit is also one of the most trusted names when it comes to technology reviews and buying advice and is home to the Digit Test Lab, India's most proficient center for testing and reviewing technology products.9.9 MEDIAWe are about leadership – the 9.9 kind! Buildingaleading media company out of India. And, grooming new leaders for this promising industry.Copyright © 2007-14 Nine Dot Nine Mediaworx Pvt. Ltd. All Rights Reserved.


সমুখত ফিফা বিশ্বকাপ : নিয়ম ৰক্ষা কৰি মেঘালয়ত আৱিৰ্ভাৱ ঘটিল ৰহস্যময় পতংগৰ\nফুটবল অনুৰাগীৰ ৰাজ্য মেঘালয়ত পতংগয়ো ফুটবলৰ সৈতে সম্পৰ্ক ৰাখে! শুনাত অবিশ্বাস্য যেন লাগিলেও এনেকুৱা এটা ৰহস্যময় ঘটনাৰ প্ৰতি চাৰি বছৰৰ মূৰে মূৰে বিশ্বকাপ ফুটবলৰ সময়ত সাক্ষী হৈ আহিছে মেঘালয়বাসী। চাৰি বছৰৰ মূৰে মূৰে ফিফা বিশ্বকাপৰ সময়ত যেতিয়া মেঘালয় সাজু হয় ফুটবল জ্বৰত আক্ৰান্ত হ’বৰ বাবে, এই পতংগবিধেও তাত নতুন মাত্ৰা যোগ দিয়ে। আৰু এয়া যোৱা পাঁচটা দশক ধৰি অলপো ব্যতিক্ৰম নোহোৱাকৈ দেখা পোৱা গৈছে।\nযোৱা কেইবা দশক ধৰি এই আশ্চৰ্য্যকৰ ঘটনাটো ঘটি আহিছে ৰাজ্যখনৰ ৰি-ভয় জিলাত। প্ৰতিবাৰৰ ফিফা বিশ্বকাপৰ প্ৰায় দুমাহৰ আগে আগে এবিধ ‘ৰহস্যময়’ পতংগ জোপোহাবোৰত দেখা যায়। ঝিলিৰ দৰে তীক্ষ্ণ চিঞৰৰ দ্বাৰা নিজৰ উপস্থিতিৰ গম দিয়ে পতংগবিধে। লগতে মেঘালয়বাসীক সোঁৱৰাই দিয়ে ফিফা বিশ্বকাপৰ আগমনৰ কথা। এই বৈশিষ্ট্যৰ বাবেই জনজাতীয় গাওঁবাসীয়ে এই পতংগবিধৰ নাম দিছে নিয়াং ৱ’ৰ্ল্ডকাপ (নিয়াং মানে খাচি ভাষাত পতংগ)।\n“ক’ৰ পৰানো পতংগবিধ আহে আৰু বিশ্বকাপ শেষ হোৱাৰ পিছত আৰু চাৰি বছৰৰ বাবে ক’তনো হেৰাই যায় আমি নাজানো।” উমলিং গাৱঁৰ ৰোচন বিৰজু নামৰ এজন লোকে নৰ্থ-ইষ্ট নাওক কয়।\nজনজাতীয় গাওঁবাসীয়ে এই পতংগবিধৰ আৱিৰ্ভাৱতেই গম পাই যায় যে বিশ্বকাপ ফুটবল আহিল। যোৱা চাৰি-পাঁচটা দশক তেওঁলোকে বিস্ময়েৰে এই বিৰল ঘটনাটোৰ সাক্ষী হৈ আহিছে।\n“এই পতংগবিধ বিশ্বকাপৰ আগে আগে বাৰে বাৰে আমাৰ গাৱঁলৈ ক’ৰ পৰা আহে আমি নাজানো।” গাওঁখনৰ ইকা নংগলিং নামৰ এগৰাকী জনজাতীয় মহিলাই কয়।\nদেখাত পতংগবিধক ঝিলিৰ এটা উপজাতি যেন লগা, যাক Chremistica. Entomologist বুলি কোৱা হয়, পতংগবিধক Chremistica Ribhoi বুলি চিনাক্ত কৰা হৈছে। ৰিভয় অংশটো লগোৱা হৈছে পতংগবিধ ৰিভয় জিলাত আৱিষ্কৃত বাবে।\nপতংগবিধৰ বৈশিষ্ট্য হ’ল ইহঁতে গছৰ ধোন্দত বাহ লয়। তাত কণী পাৰি পোৱালি জগোৱাৰ পিছত পোৱালিবোৰ মাটিৰ তললৈ সোমাই যায়। তাত গছজোপাৰ শিপাৰ ৰস খাই জীয়াই থাকে আৰু চাৰি বছৰৰ পিছত ওলাই আহে। শুনামতে, পাখি গজাৰ আগতে ই চাৰিবাৰ মোট সলায়।\nচাৰি বছৰৰ পিছত বিশ্বকাপৰ সময়তে এই পতংগবিধ ক’ৰ পৰা ওলাইহি কোনেও নাজানে। পতংগবিধৰ জনজাতীয় আচল নামটো হ’ল নিয়াংটাছেৰ। পিছত ইয়াক মেঘালয়ৰ ফুটবল বলিয়া অনুৰাগীসকলৰ দ্বাৰা নিয়াং ৱ’ৰ্ল্ডকাপ বুলি পুনৰ নামকৰণ কৰা হয়।\nজানিব পৰামতে, পতংগবিধ উচ্চ প্ৰ’টিনযুক্ত আৰু পাখি গজাৰ পিছত ইহঁতক কেঁচাই কেঁচাই খোৱা হয়। গাঁৱৰ জনজাতীয় লোকসকলৰ মাজত ইয়াৰ বিৰাট চাহিদা আছে। গাৱঁৰ বজাৰত ইয়াৰ দাম প্ৰতি কেজিত ৪০০ টকা পৰ্য্যন্ত হয়। জনজাতীয় লোকসকলে ইয়াক তেলত ভাজি তৃপ্তিৰে খায়।\nমন কৰিব লগীয়া যে ৰিভয় জিলাৰ জনজাতীয় লোকসকলে এই পতংগবিধৰ নামত ১৯৯৮ চনৰ পৰা নিয়া বিশ্বকাপ উৎসৱ উদযাপন কৰি আহিছে। ইয়াৰ প্ৰথম সংস্কৰণ পতা হৈছিল ৰিভয় জিলাৰ সদৰ নংপহৰ ছেইডেন গাৱঁত। এই উৎসৱত, অৰ্থাৎ নিয়াং বিশ্বকাপত স্থানীয় গাওঁবিলাকৰ মাজত বহুকেইখন ফুটবল খেল অনুষ্ঠিত হয়।\nআনহাতে নিয়াং ৱ’ৰ্ল্ডকাপ বিচাৰি বজাৰলৈ প্ৰতিদিনে গাওঁবাসীয়ে ঢাপলি মেলে। ল’ৰা-বুঢ়া সকলোৱে যি পাৰে সংগ্ৰহ কৰে।\nএইবাৰো ৰাছিয়াত অহা ১৪ জুনৰ পৰা হ’ব লগীয়া ফিফা বিশ্বকাপ আৰম্ভ হ’ব। এইবাৰো নিয়ম ৰক্ষা কৰি পতংগবিধৰ আগমন ঘটিল। আৰু একেদৰেই মেঘালয়ৰ বিভিন্ন জিলাৰ পৰা ৰিভয় জিলাৰ উক্ত গাওঁখনৰ বজাৰলৈ ঢাপলি মেলিছে নিয়াং ৱ’ৰ্ল্ডকাপ নামৰ এই পতংগবিধ সংগ্ৰহ কৰিবলৈ।\n“আমি এই সুযোগ হেৰুৱাব খোজা নাই। অন্যথা ইয়াৰ সোৱাদ ল’বলৈ চাৰি বছৰ ৰৈ থাকিব লাগিব।” এইবৰ লিংডো নামৰ নেহু বিশ্ববিদ্যালয়ৰ এজন ছাত্ৰই কয়।


AIUDF প্ৰধান বদৰুদ্দিন আজমলে সঁচাকৈ কৈছিল নেকি ইছলামিক ৰাষ্ট্ৰ গঠনৰ কথা? ভাইৰেল ভিডিওৰ প্ৰকৃত সত্য জানিবলৈ চাওক Video was-barauddin-ajmal-commenting-on-Islamic-state-formation-now-viral-real-video– News18 assam\nAIUDF প্ৰধান বদৰুদ্দিন আজমলে সঁচাকৈ কৈছিল নেকি ইছলামিক ৰাষ্ট্ৰ গঠনৰ কথা? ভাইৰেল ভিডিওৰ প্ৰকৃত সত্য জানিবলৈ চাওক Video\nছচিয়েল মিডিয়াত ভাইৰেল হৈছে বদৰুদ্দিন আজমলৰ এটা ভিডিও।\nছচিয়েল মিডিয়াত ভাইৰেল হৈছে বদৰুদ্দিন আজমলৰ এটা ভিডিও। ভিডিওটোত আজমলে ইছলামিক ৰাষ্ট্ৰ গঠনৰ সন্দৰ্ভত মন্তব্য কৰিছে বুলি অভিযোগ উত্থাপিত হৈছে। কিন্তু প্ৰকৃততে কিমান সঁচা এই অভিযোগ? সঁচাকৈয়ে বদৰুদ্দিন আজমলে কৰিছিলনে তেনে কোনো সাম্প্ৰদায়িক মন্তব্য?\nআচলতে বদৰুদ্দিন আজমলে ৰাজহুৱা সভাত কৰা এটা মন্তব্য বিকৃত ৰূপত উপস্থাপন কৰি ছচিয়েল মিডিয়াত প্ৰচাৰ কৰিছিল একাংশ দুষ্ট চক্ৰই।\nIf true, why is this man getting away making such provocative statments fromapublic platform? @sarbanandsonwal @assampolice https://t.co/AGpjnDxWIn\n— বড়া (@BorahBedabrata) March 10, 2021\nপ্ৰকৃততে আজমলে কৈছিল যে,\n''আপোনালোকে জানেনে, এই ভাৰতবৰ্ষত ৮০০ বছৰ মোগল বাদশ্বাহে ৰাজত্ব\nকৰিছিল।কোনোদিন এই সপোন দেখাৰ সাহস হোৱা নাছিল যে, এই দেশক ইছলামিক ৰাষ্ট্ৰ\nবনাব। গোটেই আঠশ বছৰত এনে এখন ভাৰতবৰ্ষ বনোৱা নাছিল য'ত সকলো মুছলমান\nমানুহ থাকিব, এজনো হিন্দু মানুহ নাথাকে। এনেকুৱা বনাইছিল নেকি, বনাইছিল নেকি...?\nনাই বনোৱা। চেষ্টাও কৰা নাছিল। কাৰণ এনে কৰাৰ সাহস নাই। তাৰ পিছত ২০০ বছৰ ইংৰাজে এই দেশ শাসন কৰিলে। ইংৰাজেও সাহস কৰা নাছিল যে ভাৰতবৰ্ষ আমি খ্ৰীষ্টান ৰাষ্ট্ৰ বনাম। সাহস কৰিছিল নেকি...? নাই কৰা। তাৰ পিছত, দেশ স্বাধীন হোৱাৰ ৭০ বছৰৰ ভিতৰত ৫৫ বছৰ কংগ্ৰেছে ৰাজত্ব কৰিলে। জৱহৰলাল নেহৰু, শাস্ত্ৰীৰ পৰা ৰাজীৱ\nগান্ধী,মনমোহন সিং, নৰসিংহ ৰাও পৰ্যন্ত কোনো এজন কংগ্ৰেছী নেতাই এই সপোন দেখা\nনাই যে, ভাৰতবৰ্ষ আমি হিন্দু ৰাষ্ট্ৰ বনোৱা হ'ব।\nমোদী জী..মোদী-জী...এই সপোন নেদেখিব, আপোনাৰ সপোন ভুল হৈ যাব, এইবাৰ মোদী জী, হিমন্ত বিশ্ব শৰ্মা, আৰ এছ এছ আৰু বিজেপিক আপোনালোকে জবাব দিব লাগিব, তলা চাবিত এনেকৈ ভোট দিব লাগিব যাতে, তেওঁলোকে চৰকাৰ কৰিব নোৱাৰে। চৰকাৰ কাৰ হ'ব? মহাজোঁটবন্ধনৰ।''\nFirst published: March 10, 2021, 13:24 IST\nBadaruddin AjmalCommunal conflictViral Video


পেনড্ৰাইভ বা মেম’ৰি কাৰ্ডত সঠিক ঠাই আছেনে নাই সেইটো কেনেকৈ জানিব? — Vikaspedia\nএটা কম্পিউটাৰ বা তেনেধৰণৰ যিকোনো আহিলাৰ পৰা আন এটা আহিলালৈ বৃহৎ পৰিমাণৰ তথ্য আদান প্ৰদানৰ মাধ্যম হিচাপে আমি সাধাৰণতে পেনড্ৰাইভ বা মেম’ৰি কাৰ্ড আদি ব্যৱহাৰ কৰোঁ। এনে আহিলা ব্যৱহাৰকাৰীসকলে বহুত সময়ত এনে এটা অভিজ্ঞতাৰ সন্মুখীন হৈছে যে প্ৰকৃততএ পেনড্ৰাইভ বা মেম’ৰি আহিলাটোত যিমান ঠাই থকা বুলি কোৱা হয় সিমান নেদেখুৱায়। উদাহৰণস্বৰূপে, ধৰক আপোনাৰ পেনড্ৰাইভটোৰ ঠাই আছে ৮ গিগাৱাইট। কিন্তু যেতিয়াই আপুনি কম্পিউটাৰত পেনড্ৰাইভটো সংযোগ কৰিব তেতিয়া ইয়াত মুঠ ঠাই দেখুৱাব ৭.৭৫ বা আন কিবা এটা। কম্পিউটাৰৰ অপাৰেটিঙ চিষ্টেম পেনড্ৰাইভৰ ফাইল চিষ্টেম এই বোৰে পেনড্ৰাইভৰ ওপৰত প্ৰভাৱ পেলোৱাৰ বাবে এনে হয়।\nকিন্তু বুটিষ্ট (Bootice) নামৰ এটা সৰু প্ৰগ্ৰেম ফাইল ডাউনলোড কৰি ল’লে ই পেনড্ৰাইভৰ সঠিক আকাৰ দেখুওৱাত সহায় কৰিব পাৰে। এই চফটৱেৰটো http://goo.gl/NMbguu ৰ পৰা ডাউনলোড কৰি ল’ব পাৰিব।\nএই প্ৰ’গ্ৰেমটো বহনযোগ্য বা পৰ্টেবল অৰ্থাৎ ইয়াক যিকোনো মেমৰি আহিলাক লৈ ব্যৱহাৰ কৰিব পাৰে। সহজ কথাত ইয়াক ইনষ্টল কৰাৰ প্ৰয়োজনীয়তা নাথাকে। কম্পিউটাৰৰ ইউএছবি পোৰ্টত পেনড্ৰাইভটো লগাই এই প্ৰগ্ৰেমটোৰ ওপৰত দুবাৰ ক্লীক কৰি প্ৰগ্ৰেমটো আৰম্ভ কৰিব পাৰিব। যদি পেনড্ৰাইভত কিবা প্ৰয়োজনীয় তথ্য থাকে সেইসমূহ আগতেই আন ঠাইত সংৰক্ষণ কৰি ল’ব লাগিব। বুটিষ্টৰ ফিজিকেল ডিক্স বুটামৰ পৰা ডেচটিনেশ্যন ডিক্সৰ তালিকাত আপোনাৰ পেনড্ৰাইভটো নিৰ্বাচন কৰক। এনে স্বয়ং কাৰ্য্যত অকমান সাৱধানতা অৱলম্বন কৰাৰ দৰকাৰ আছে। কাৰণ ভুলতে আন হাৰ্ড ডিক্স বা আন কোনো মেমৰি আহিলা চয়ন কৰিলে সমস্যা হ’ব পাৰে।\nইয়াৰ পিছত তলত দৃশ্যমান হোৱা পাৰ্টচ মেনেজ বুটামত টিপক। লগে লগে পেনড্ৰাইভ বা মেম’ৰি আহিলাৰ পাৰ্টিছনসমূহ দৃশ্যমান হ’ব। ইয়াত দেখা পোৱা প্ৰথম পাৰ্টিছনটো চয়ন কৰি ৰি-পাৰ্টিছন বুটামত ক্লিক কৰিব লাগিব। লগে লগেই ৰিমোভেৱল ডিক্স ৰিপাৰ্টিছনিং বাকচ এটা আৰম্ভ হ’ব। আৰু ইয়াত আপুনি দেখা পোৱা ডিক্স মুডত ইউএছবি-এইচডিডি মুড (single partition) চয়ন কৰক। এতিয়া ফাইল চিষ্টেমত Fat-32 চয়ন কৰক। Vol label বাকচত আপুনি মেম’ৰি আহিলাটোত দিব খোজা যিকোনো নাম এটা লিখি দিয়ক।\nএতিয়া Start LBA বাকচত 1 লিখি Resevered Secs বাকচত 32 লিখি OK বুটামত ক্লিক কৰক। ইয়াৰ পিছত আগৰ পাৰ্টিছন বিলাক আৰু মেম’ৰি আহিলাটোত থকা সমূহ তথ্য মোহাৰি পেলাই নতুনকৈ পাৰ্টিছন কৰাৰ এটা সতৰ্কতামূলক বাৰ্তা দৃশ্যমান হ’ব। ইয়াত OK বুটামত টিপক। কিছু বেলিৰ পিছতেই Congratution! Formating was Successful বুলি এটা বাৰ্তা দৃশ্যমান হ’ব আৰু আপোনাৰ কামটোও সম্পন্ন হ’ব। ইয়াত OK বুটামত ক্লিক কৰি এতিয়া আপোনাৰ মেম’ৰি আহিলাৰ ঠাই কিমান আছে চাওক। প্ৰকৃততে থকা পেনড্ৰাইভ বা মেম’ৰি আহিলাৰ ঠাই দেখিবলৈ পাব। যদিহে সঠিক ঠাই নেদেখুৱাই তেতিয়া বুজিব লাগিব যে উক্ত মেম’ৰি আহিলাটো প্ৰস্তুত কৰোঁতে বেমেজালি থাকি গৈছে।


Tobaren in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tobaren ar byavahar, ppali, parshwakriya, upkaar, kriya-pratikriya aaru satarkatabani\nTobaren साल्ट से बनी दवाएं:\nAobra (1 प्रकार उपलब्ध) Eyebrex (1 प्रकार उपलब्ध) Lupitob (1 प्रकार उपलब्ध) Nebracin (1 प्रकार उपलब्ध) Obra (2 प्रकार उपलब्ध) Obrin (2 प्रकार उपलब्ध) Paritob (1 प्रकार उपलब्ध) Saptop (1 प्रकार उपलब्ध) Toba (1 प्रकार उपलब्ध)\nTobaren के सारे विकल्प देखें\nTobaren की जानकारी\nTobaren ৰ লাভ আৰু ব্যৱহাৰসমূহ- Tobaren Benefits & Uses in Assamese- Tobaren ar laabh aaru byavaharsamuh\nTobaren ৰ পালি আৰু সেয়া কেনেদৰে ল'ব- Tobaren Dosage & How to Take in Assamese - Tobaren ar paali aaru xeya kenedore lobo\nTobaren ৰ পাৰ্শ্চক্ৰিয়াসমূহ- Tobaren Side Effects in Assamese- Tobaren ar parshwakriyasamuh\nTobaren সংক্ৰান্ত সতৰ্কতাবাণীসমূহ- Tobaren Related Warnings in Assamese- Tobaren xonkranta xatarkatabanisamuh\nঅইন দৰৱৰ সৈতে Tobarenৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tobaren with Other Drugs in Assamese- Oinor xoite Tobaren ar gurutor kriya-pratikriya\nTobaren মতভেদসমূহ- Tobaren Contraindications in Assamese- Tobaren nishedhsamuh\nTobaren ৰ বিষয়ে সততে সোধা প্ৰশ্নসমূহ- Frequently asked Questions about Tobaren in Assamese- Tobaren ar bikhoye satate xodha prashnasamuh\nখাদ্য আৰু মদৰ সৈতে Tobaren ক্ৰিয়া-প্ৰতিক্ৰিয়া- Tobaren Interactions with Food and Alcohol in Assamese- khadya aaru modor xoite Tobaren kriya-pratikriya\nTobaren ৰ লাভ আৰু ব্যৱহাৰসমূহ - Tobaren Benefits & Uses in Assamese - Tobaren ar laabh aaru byavaharsamuh\nTobaren তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTobaren ৰ পালি আৰু সেয়া কেনেদৰে ল'ব - Tobaren Dosage & How to Take in Assamese - Tobaren ar paali aaru xeya kenedore lobo\nTobaren-ৰ উপাদানসমূহ - Tobaren Active Ingredients in Assamese - Tobaren-ar upadaansamuh\nTobaren ৰ পাৰ্শ্চক্ৰিয়াসমূহ - Tobaren Side Effects in Assamese - Tobaren ar parshwakriyasamuh\nগৱেষণাৰ ভিত্তিত, Tobaren ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTobaren সংক্ৰান্ত সতৰ্কতাবাণীসমূহ - Tobaren Related Warnings in Assamese - Tobaren xonkranta xatarkatabanisamuh\nTobaren-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Tobaren লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nTobaren-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Tobaren ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Tobaren গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Tobaren কি প্ৰভাৱ দেখা গৈছে?\nTobarenৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Tobaren কি প্ৰভাৱ দেখা গৈছে?\nকলিজা ৰ বাবে Tobaren সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Tobaren ৰ কি প্ৰভাৱ দেখা গৈছে?\nTobarenৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Tobarenৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tobaren with Other Drugs in Assamese - Oinor xoite Tobaren ar gurutor kriya-pratikriya\nTobaren তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTobaren মতভেদসমূহ - Tobaren Contraindications in Assamese - Tobaren nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tobaren লোৱা অনুচিত যাতে -\nTobaren ৰ বিষয়ে সততে সোধা প্ৰশ্নসমূহ - Frequently asked Questions about Tobaren in Assamese - Tobaren ar bikhoye satate xodha prashnasamuh\nএই Tobaren-এ অভ্য়াস বা নিচাৰ সৃষ্টি কৰে নেকি?\nTobarenৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Tobaren লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Tobaren লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nTobaren য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Tobaren ক্ৰিয়া-প্ৰতিক্ৰিয়া - Tobaren Interactions with Food and Alcohol in Assamese - khadya aaru modor xoite Tobaren kriya-pratikriya\nখাদ্য আৰু Tobarenৰ ক্ৰিয়া-প্ৰতিক্ৰিয়া\nখাদ্যৰ সৈতে Tobaren লোৱাটোৱে একো সমস্যাৰ সৃষ্টি নকৰে।\nমদ আৰু Tobarenৰ মাজৰ প্ৰতিক্ৰিয়া\nTobarenৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nTobaren ৰ অনুকল্প - Substitutes for Tobaren in Assamese\nআপুনি বা আপোনাৰ পৰিয়ালৰ কোনোবাই Tobaren লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tobaren ব্যৱহাৰ কৰিছিল নেকি?\nআপুনি কিমান পৰিমাণে Tobaren সেৱন কৰিছিল?\nআপুনি Tobaren ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tobaren সেৱন কৰে?


জীৱন গঢ়াৰ সাধনা — বিকাশপেডিয়া\nমূল পৃষ্ঠা / শিক্ষা / শিক্ষাৰ উৎকৃষ্ট অনুশীলন / জীৱন গঢ়াৰ সাধনা\nশৈশৱ তথা কিশোৰ কালটো হৈছে মানৱ জীৱনৰ অতি গুৰুত্বপূৰ্ণ সময়। এই কালচোৱা যদিও দেখাত ধেমালি প্ৰধান, কিন্তু নতুন কথা শিকি জীৱনৰ দিশ নিৰ্ণয় কৰাৰ বাবে এয়াই হৈছে আটাইতকৈ উত্তম কাল। এটা সফল জীৱন আচলতে ভাল কামত ব্যৱহাৰ হোৱা দিনবোৰৰ সমষ্টিহে। একোটা কাম প্ৰতিদিনে বা বাৰে বাৰে কৰিবলৈ ল’লে সেয়াই একৈশ দিনত হেনো একোটা পূৰ্ণ অভ্যাসলৈ পৰিণত হয়। সেয়ে জীৱনৰ সফলতাৰ সাধনাৰ প্ৰথম চৰ্তই হৈছে সুন্দৰ অভ্যাস গঢ়াৰ পথ নিৰ্বাচন কৰাটো।\nদিন আৰু ৰাতি মিলাই যদিও চৌবিশটা ঘণ্টা থাকে। আজিৰ গতিশীল আৰু দ্ৰুত জীৱনধাৰাত প্ৰতিটো দিনৰ এই সময়বোৰৰ কি দৰে ব্যৱহাৰ কৰা যায়, সেয়া সময়-ব্যৱস্থাপনা এক প্ৰত্যাহ্বান হৈ পৰিছে। পেশাগত জীৱনৰ সৈতে সাংসাৰিক জীৱনক তাল মিলোৱাটো অভিভাৱক সকলৰ বাবে যিমান কঠিন, শিশু সকলৰ জীৱনো খেলা আৰু পঢ়াৰ লগতে বৰ্ধিত পাঠ্যক্ৰম বৰ্হিভূত কৰ্ছবোৰে চাপময় কৰি আনিছে।\nপ্ৰতিদিনৰ সময় খৰছৰ ধৰণো সলনি হৈছে। আধুনিক আহিলা মোবাইল, টিভিৰ গেম আদিত শিশুৰ বেছি সময় খৰছ হোৱাৰ ফলত আচল খেলপথাৰৰ খেলবোৰ বাদ পৰিছে। ককা-আইতা, ঘৰৰ ওচৰৰ মানুহৰ সৈতে কথা-বতৰা পতাতকৈ শিশু সকলে মেচিনৰ সৈতে সময় কটাই ভাল পোৱা হৈছে। এই ধৰণৰ অভ্যাসৰ বাবে নতুন যুগৰ কনমানি সকলৰ মন কি দৰে গঢ় লৈছে সেয়াও মাক-দেউতাকে বুজি নোপোৱাৰ উপক্ৰম হবলৈ ধৰিছে। মুখৰ ভাষাত মাতৃভাষাৰ সেই সুললিত সুৰতকৈ কাৰ্টুনৰ খিচিৰি শব্দাৱলী আখৈ ফুটিবলৈ ধৰিছে। এটা ফুটবল যে বাইশটা খেলুৱৈৱে ভাগবতৰা কৰি খেলিব পাৰে, তেনেকুৱা বিশাল ধাৰণা, খেলপথাৰৰ প্ৰতিযোগিতাৰে নিজৰ শাৰীৰিক সক্ষমতা-প্ৰতিভা দেখুওৱাৰ প্ৰত্যাহ্বান আদি এই অকলশৰীয়াকৈ সময় কটোৱাৰ অভ্যাসে মনবোৰত সোমাব পৰা নাই। সেই কাৰণে নিজে চ’চিয়েল মেডিয়াত মজি থকাৰ অভ্যাস গঢ়া স্বত্বেও, নতুন মাক-দেউতাক সকলে ‘গেজেট-ফ্ৰী’ বা ‘মোবাইল-ভিডিঅ গেম’ মুক্ত শৈশৱ উপহাৰ দিবৰ বাবে আজি চিন্তা কৰিব লগীয়া হৈছে। একক পৰিয়াল ভাল বুলি ভবা সকলেও এতিয়া আকৌ ককা-আইতাৰ সৈতে কনমানি সকলে সময় কটোৱাই আটাইতকৈ উত্তম আৰু বহুত বেছি শব্দ, কথা, জ্ঞান লভিব পাৰে বুলি ভাবিবলৈ বাধ্য হৈছে। গাঁৱত বহুত মানুহৰ মাজত ডাঙৰ হোৱা শিশু সকলৰ বিকাশ আৰু কথা-শিকাৰ হাৰ, চহৰত আচুতীয়াকৈ ডাঙৰ হোৱা শিশুতকৈ অধিক হোৱা দেখা গৈছে। ৰবীন্দ্ৰ নাথ ঠাকুৰৰ ‘মানুষেৰ মাজে আমি বাচিবাৰ চাই’ কথাষাৰ মেচিন বনাম মানুহৰ এই সন্ধিক্ষণত পুনৰবাৰ সাৰ্থক হবলৈ ধৰা দেখিবলৈ পোৱা গৈছে। মানৱীয় গুণবোৰ মানুহৰ কাষতহে কৰ্ষিত হব পাৰে সেই কথাৰ অনুভৱ আচুতীয়া জীৱনশৈলীৰ বৰ্ধিত জনপ্ৰিয়তাৰ বিপৰীতে প্ৰমাণিত হবলৈ ধৰিছে। সেয়ে, মানুহৰ পৃথিৱীত মানুহৰ সৈতে সুন্দৰ ব্যৱহাৰ, ভাষাৰ ব্যৱহাৰ, ভাল-বেয়াৰ বিচাৰৰ সংস্কাৰ আদি সৰু সৰু অথচ গুৰুত্বপূৰ্ণ অভ্যাসবোৰ গঢ়াত সৰু-বৰ সকলোৱেই গুৰুত্ব দিয়াৰ প্ৰয়োজনে দেখা দিছে। বহু-ভাষাৰ সংমিশ্ৰনে ধবংস কৰিবলৈ ধৰা কথিত মাতৃভাষাৰ বিকৃত ৰূপে ভাষাবোৰৰ ভৱিষ্যতক লৈয়ো প্ৰশ্ন থিয় কৰাইছে।\nঅসম আমাৰ মাতৃভূমি। ৰূপহী অসমৰ বিনন্দীয়া প্ৰকৃতি-গছ-বন-লতা-ফলফুল-চৰাই-চিৰিকতি, ইয়াৰ ৰূপ চৰোৱা গীত-মাত-খাদ্য আদিৰ মাজতে আমাৰ জীৱন। আনুষ্ঠানিক শিক্ষাই শিকোৱা কথাবোৰ মনপুতি গ্ৰহণ কৰিলে, সকলোৱেই ভালকৈ থাকিব পৰাকৈ ধন আৰ্জন কৰিব পাৰিব সেয়া নিশ্চিত। সেয়া চাকৰিয়েই হওক বা নিজৰ আত্ম-সংস্থানৰ জৰিয়তে। জানেনে, আজিকালি বিশ্বত বৰ্ধিত জনসংখ্যাৰ অনুপাতে নাটনি হৈছে মানুহৰ বাবে খাদ্যৰ। বহুতো বিদেশত পঢ়িবলৈ যোৱা, চাকৰি কৰিবলৈ যোৱা ডাঙৰ মানুহো নিজৰ দেশলৈ ঘূৰি আহি আধুনিক পদ্ধতিৰ খেতি, পশুপালন আদিৰ পাম খুলিছে। তেওঁলোকৰ প্ৰেৰণাও আকৌ বহুতো ধনী দেশত থকা বিশাল বিশাল বিজ্ঞান-ভিত্তিক কৃষিপাম সমূহহে। হায়দৰাবাদ, কেৰেলা, তামিলনাডুত এনে জৈৱিক, হাইব্ৰিড পামৰ সফলতাৰ উদাহৰণ আজি সুলভ হৈ পৰিছে। অসমীয়াত এষাৰ কথা আছে নহয়, বিদেশলৈ যাব লাগে, দেশ-দুনীয়া চাই শিকিবলৈহে-জ্ঞান লভিবলৈ, ধনৰ বাবে নহয়! বিশাল ধন কৰ্ম কৰি ঘৰতেই সততাৰেও আৰ্জন কৰিব পাৰি।\nআজিৰ যুগত ডাঙৰ মানুহ হবলৈ কেৱল কিতাপত পোৱা ধৰণৰ ডাঙৰ নেতা, অফিচাৰ বা বিজ্ঞানী হোৱাৰ প্ৰয়োজন নাই, ডাঙৰ চহৰত থকাৰ প্ৰয়োজন নাই। মাত্ৰ ভাল কামেৰেই ডাঙৰ মানুহ হব পাৰি। মাজুলীৰ ওচৰৰ ব্ৰহ্মপুত্ৰৰ বালি চাপৰিৰ বালিত গছ পুলি ৰুই মানৱসৃষ্টৰ অৰণ্যৰ বাবে ‘অৰণ্য-মানৱ’ৰ আখ্যা পোৱা যাদৱ পায়েঙৰ উদাহৰণকে লোৱা হওক। তেওঁক বিদেশলৈকো মাতি নি সন্মান দিছে, দক্ষিণ আফ্ৰিকাৰ টিভিত তেওঁক লৈ বিজ্ঞাপন চলিছে। আমাৰ লখিমপুৰতে জীৱনৰ সাধনা কৰা উদ্ধৱ ভৰালী ডাঙৰীয়াই নিজৰ উদ্ভাৱনী শক্তিৰে নতুন নতুন আহিলা উদ্ভাৱন কৰি এতিয়া দেশে-বিদেশে সুখ্যাতি লভিছে। নিজৰ গাঁও অঞ্চলতে অন্ধ-বিশ্বাস আঁতৰাবলৈ চেষ্টা কৰি ডাইনী প্ৰথাৰ বিৰুদ্ধে যুঁজি বীৰুবালা ৰাভা এতিয়া ৰাষ্ট্ৰসংঘৰ অধিবেশনলৈ আমন্ত্ৰিত হৈছে। অসমৰ ৰাইজেও তেখেতলোকক সন্মান দিছে, আনকি বিশ্ববিদ্যালয় পৰ্যায়তো তেওঁলোকৰ প্ৰেৰণামূলক বক্তৃতা আয়োজিত হৈছে। মন কৰিব, এই সকল লোকে নিজৰ চৌপাশে থকা প্ৰকৃতি আৰু পৰিবেশলৈহে চাই, তাৰেই উন্নতিৰ বাবে নতুন চিন্তাৰে কাম কৰিছে আৰু তাৰেই লাভ কৰিছে সফলতা আৰু খ্যাতি। নিউটন, যি আপেল গছৰ পৰা আপেল সৰি ঘটনাৰ পৰাই আদিসূ্ত্ৰ মধ্যাকৰ্ষণ বলৰ ধাৰণা আহৰণ কৰিছিল। সেইবাবে, আমি চৌপাশৰ পৰিবেশ, প্ৰকৃতিলৈ চাবলৈ, বুজিবলৈ, পৰ্যবেক্ষণ কৰিবলৈ শিশু কালৰে পৰাই অভ্যাস গঢ়া উচিত। বিজ্ঞানেও এই প্ৰকৃতিৰ পৰিঘটনাবোৰকে পদ্ধতিগত ভাৱে পৰ্যবেক্ষণৰ দ্বাৰা বিজ্ঞানৰ সূত্ৰৰ ৰূপহে দিয়ে। শিল্পীয়ে প্ৰকৃতিৰ ছবি আঁকে, কবিতা-গীত-নাটক-চিনেমা আদিৰ সৃষ্টি কৰে। কিন্তু সকলোবোৰ সুকুমাৰ কলাৰ আৰম্ভ হয় প্ৰকৃতি দৰ্শন আৰু পৰিবেশক ভালপোৱাৰ অভ্যাসৰ পৰাই। আধুনিক নৱ-প্ৰজন্মক মোবাইল, টিভি অথবা মেচিনতে মগন হৈ থাকিবলৈ দিলে জানো হব? তেওঁলোকে খেলপথাৰত খেলিব লাগিব, খিৰিকি খুলি পৰিবেশ চাব লাগিব, আকাশ চাব লাগিব, দুৱাৰ খুলি চৌপাশৰ সৈতে মিলিব লাগিব। তেতিয়াহে উৰাৰ হেঁপাহ হব, দৌৰাৰ হেঁপাহ হব। এই প্ৰাকৃতিক সাৰপানীয়ে যোগোৱা প্ৰেৰণাহে শিশুক মানুহ কৰি তুলিব। ই কলাত্মক ৰূপতেই হওক বা বিজ্ঞানৰ ৰূপতেই।\nজীৱনৰ প্ৰতিটো খোজেই আমাক নতুন নতুন কথা শিকায়, এয়া হৈছে অভিজ্ঞতাৰ শিক্ষা। আৰু মানুহে যুগ যুগ ধৰি এনেকৈ ঠেকি শিকা কথাবোৰেই লিপিদ্ধ হৈছে কিতাপত। সেয়ে শিকাৰ এই এৰাব-নোৱাৰা খেলটোত কিতাপ সদায়েই শ্ৰেষ্ঠ বন্ধু। পৃথিৱীৰ হাজাৰটা ভাষাত আছে লাখে লাখে কিতাপ। এটা পুথিভঁৰাল বা কিতাপৰ দোকানত গৈ থিয় দিলেহে গমপোৱা যায়, বাহ্, এইখন জ্ঞানৰ ৰঙীন মেলা। ইমান কিতাপ, ইমান কথা, ইমান জ্ঞান! গ্ৰন্থমেলাৰ শাৰী শাৰী বিপনীয়ে আনি দিয়া শিহৰণে মানুহক বুজাই দিয়ে, তুমিনো কি জানা? আমি কি নাজানো, সেই কথা অনুধাৱন কৰিব পৰাটোৱেই হেনো আৰম্ভণি নতুন জ্ঞানৰ অন্বেষণৰ। সেয়ে শিশু-ছাত্ৰ-ছাত্ৰী সকলক কিতাপৰ বিশাল জগতখনৰ সৈতে চিনাকি কৰাই দিব লাগে। গ্ৰাম্য, মহকুমা, জিলা সদৰত থকা পুথিভঁৰাল সমূহত থকা সুবিধাবোৰ দেখুৱাব লাগে। এবাৰ কিতাপৰ নিচাই ধৰিলে আৰু জ্ঞানপ্ৰাপ্তিৰ এই খেলখনত সেইজন খেলুৱৈক কোনেও পৰাজিত কৰিব নোৱাৰে। জ্ঞানেই হৈছে শক্তি, জীৱনত আগুৱাবলৈ। সেয়ে এই শক্তি গোটোৱা প্ৰক্ৰিয়াটোক এক খেলৰ দৰে আকৰ্ষণীয় কৰি তোলাৰ প্ৰয়োজন।\n‘আপুনিও জয়ী হব’ নামৰ বহু-পঠিত গ্ৰন্থখনত লেখক শিৱ খেৰাই লিখিছে-‘বিজয়ী সকলে বেলেগ কাম নকৰে, কিন্তু বেলেগকৈ কৰে’! আহোম ৰজাৰ দিনত কেৱল নিজৰ বাৰী-ঘৰ-ফুলনি আটক-ধুনীয়াকৈ ৰখা দেখিয়েই মোমাই তামুলী বৰবৰুৱাক ৰজাই নি পুৰস্কৃত কৰিছিল, ৰজাঘৰীয়া বাব দিছিল। নিজা খেলৰ ধৰণ আৰু প্ৰতিভাৰ বাবেই বক্সিঙৰ ৰিঙত বিশ্ব-চেম্পিয়ন হ’লগৈ মণিপুৰৰ জীয়াৰী মেৰী কম, দৌৰত বিশ্বৰ দ্ৰুততম ব্যক্তি হব পাৰিলেগৈ জামাইকাৰ উছেইন বল্ট! সেয়ে জীৱত খ্যাতি পাবলৈ হ’লে, বেলেগ কিবা কৰাৰ প্ৰয়োজন নাই, কিন্তু একক আৰু অনন্যকৈ কৰাৰ প্ৰয়োজন আছে। আৰু এই কথাবোৰ শিকিব পাৰি, এনে সফল লোকৰ জীৱনীৰ পৰাহে।\nসেয়ে সাধাৰণ মানুহৰ সফলতাৰ কাহিনীবোৰ শিশু সকলক সাধু কথাৰ দৰেই শুনোৱা উচিত। জীৱনীবোৰ পঢ়িবলৈ দিয়া উচিত। এগৰাকী গণিতৰ গৱেষক পংকজজ্যোতি মহন্তই ‘প্ৰতিভাৰ উতস’ নামৰ গ্ৰন্থ অসমীয়াতে লিখি প্ৰকাশ কৰিছে। এই গ্ৰন্থত দুৰ্গম যাত্ৰা, যুগান্তকাৰী অন্বেষণ আৰু সাধাৰণ মানুহ অসাধাৰণ হৈ উঠাৰ আখ্যান সমূহ সংকলিত হৈছে। তিনিচুকীয়াৰ অৰুণাচল সীমান্তৰ এখন দৰিদ্ৰপীড়িত পৰিয়ালৰ পৰা গৈ আমেৰিকাৰ বিশ্বৰ শীৰ্ষতম বিশ্ববিদ্যালয়ত এম.আই.টিত গৱেষক-বিজ্ঞানী হোৱা ডঃ ৰুবুল মাউতৰো আত্ম-জীৱনী ‘মোৰো এটা সপোন আছে’ এই বছৰেই প্ৰকাশ পাইছে। এনেবোৰ কিতাপে মন-মগজুলৈ অনা শিহৰণে জীৱনত মানুহ হোৱাৰ বাটত যে শিক্ষাৰ্থী সকলক সঁচাকৈ উদ্বুদ্ধ কৰিব পাৰিব, সেই কথাও কিন্তু নিশ্চিত।\nলেখক: অজয় লাল দত্ত(অসমীয়া কথা বতৰা)


দলগাঁৱত দেৱানীৰ অত্যাচাৰ! বিবস্ত্ৰ কৰি মহিলাক প্ৰহাৰ, শিশু দলিয়ালে পানীত\nএটা মৃতদেহক লৈ দুটা পক্ষৰ মাজত টনা আজোৰা, শেষত আৰক্ষীৰ হস্তক্ষেপ\nদলগাঁৱত দেৱানীৰ অত্যাচাৰ! বিবস্ত্ৰ কৰি মহিলাক প্ৰহাৰ, শিশু দলিয়ালে পানীত পিছত…\nUpdated: 14-Sep-21 @ 12:01\nদৰঙৰ বিভিন্ন গাঁৱত মাটি দখলৰ নামত চলিছে দেৱানী ৰাজ ৷ বলপূৰ্বক ভাৱে দৰিদ্ৰ শ্ৰেনীৰ লোকৰ মাটি দখলৰ চেষ্টা চলাইছে গাঁৱৰ এচাম দেৱানী৷\nদৰঙৰ গদাইঝাৰ গাঁৱৰ পৰিয়াল এটাৰ ঘৰ বাৰী ভাঙি মাৰপিট কৰি লুটপাট চলায় একাংশ লোকে৷ জানিব পৰা মতে গাঁওখনৰ ৬৫ বছৰীয়া শামতুল্লা নামৰ লোকজনৰ ঘৰত পুৱা ৬ বজাত হাতে হাতে লাঠি, দা, আদি লৈ কেইজনমান লোকে প্ৰৱেশ কৰি ঘৰ ভাঙি চূৰমাৰ কৰি ভাঙি পেলোৱাৰ লগতে ঘৰৰ সা সামগ্ৰী লুটপাট কৰে৷\nআক্ৰমনকাৰী দলটোয়ে শামতুল্লাৰ পত্নী ৰেজিয়া বেগমক মাৰপিট কৰি আঙুলী দাৰে কাটি পেলায়৷ দলটোৱে শামতুল্লাৰ বোৱাৰীক বিবস্ত্ৰ কৰি অত্যাচাৰ কৰাৰ লগতে মহিলাগৰাকীৰ ডেৰ বছৰীয়া কেঁচুৱা এটাক পুখুৰীৰ পানীত দলিয়াই দিয়ে যদিও গাঁৱৰ ৰাইজে পানীৰ পৰা কেঁচুৱাজনীক উদ্ধাৰ কৰিবলৈ সক্ষম হয়৷\nঘটনাৰ পিছত দলটোৱে পলায়ন কৰে যদিও দলগাঁও থানাৰ উপ-পৰিদৰ্শক মুক্তাৰ ৰহমানৰ সৈতে দলগাঁও আৰক্ষীৰ থানৰ ঋষিকেশ বৰ্মন সহযোগত দলগাঁও আৰক্ষীয়ে গাঁও খনত উপস্থিত হৈ অত্যাচাৰ কৰা দেৱানী সকলৰ সন্ধান চলাই তাহেৰ আলী, আলম, গিয়াছউদ্দিন, আনোৱাৰ হুছেইন নামৰ চাৰিজনক আটক কৰিবলৈ সক্ষম হয়৷\nজানিব পৰা মতে দৰিদ্ৰ পৰিয়ালটোৰ মাটিখিনি গাঁৱৰ এচাম দেৱানী প্ৰকৃতিৰ লোকে গুন্ডাৰাজ চলাই উচ্ছেদ কৰি দখল কৰিবলৈ চেষ্টা চলায়৷ ঘটনাটো কেন্দ্ৰ কৰি গাঁওখনত তীব্ৰ প্ৰতিক্ৰিয়াৰ সৃষ্টি হৈছে৷\ninput: riki das\nআৰু পঢ়ক : ভাৰতত ৭৫ কোটি লোকক ক’ভিড ভেকচিন, বিশ্ব স্বাস্থ্য সংস্থাৰ শুভেচ্ছা\n14-Sep-21 @ 7:59


শিক্ষকৰ পৱিত্ৰ বৃত্তিত কালিমা ! আৱিভাৱক নথকাৰ সুযোগলৈ কিশোৰীক যৌন নিৰ্যাতন – MyNewsNE\nশিক্ষকৰ পৱিত্ৰ বৃত্তিত কালিমা ! আৱিভাৱক নথকাৰ সুযোগলৈ কিশোৰীক যৌন নিৰ্যাতন\nকিশোৰীক যৌন নিৰ্যাতন চলাই শিক্ষকতাৰ দৰে পবিত্ৰ বৃত্তিত কালিমা সানিলে এগৰাকী প্ৰধান শিক্ষকে ৷ শিক্ষক গৰাকীৰ কুকৰ্মই লজ্জানত কৰিছে সমগ্ৰ শিক্ষক সমাজক৷গোৰেশ্বৰ আৰক্ষী থানাৰ অন্তৰ্গত বাঙালীপাৰাৰসংঘটিত হৈছে এই ঘটনা৷\nগোৰেশ্বৰৰ দেওচুঙা আদৰ্শ মিলন এম ই স্কুলৰ প্ৰধান শিক্ষক তাৰা প্ৰধানে আৱিভাৱক নথকাৰ সুযোগ লৈ দুই কিশোৰীক যৌন নিৰ্যাতন চলোৱাৰ অভিযোগ উঠিছে। অভিযোগ মতে, আবেলি সময়ত তাৰা প্ৰধান নামৰ শিক্ষকজনে কিশোৰী দুগৰাকীৰ ঘৰলৈ আহি ঘৰত কোনো নথকাৰ সুযোগ লৈ প্ৰথমে ১০ বছৰীয়া কিশোৰী এগৰাকীক যৌন নিৰ্যাতন চলায়৷ সেই সময়তে কিশোৰীগৰাকীক বায়েক বাহিৰৰ পৰা আহি ঘৰত উপস্থিত হোৱাৰ লগে লগে লম্পট শিক্ষক তাৰা প্ৰধানে ডাঙৰজনীকো আক্ৰমণ কৰে। সৰুজনীয়ে কান্দি কান্দি ঘৰৰ পৰা পলাই গাঁৱলৈ দৌৰ মাৰোতে ঘটনাটো পোহৰলৈ আহে\nপিছত কিশোৰী দুগৰাকীৰ আত্মীয়ই মঙলবাৰে ঘটনা সন্দৰ্ভত গোৰেশ্বৰ আৰক্ষী থানাত লম্পট শিক্ষকজনৰ বিৰুদ্ধে এখন এজাহাৰ দাখিল কৰে৷ ঘটনা সন্দৰ্ভত গোৰেশ্বৰ আৰক্ষীয়ে অভিযুক্ত শিক্ষকগৰাকীৰ বিৰুদ্ধে গোচৰ ৰুজু কৰি তদন্ত অব্যাহত ৰাখিছে যদিও অভিযুক্ত শিক্ষকগৰাকী বৰ্তমান পতালক |\nকোনো অসুস্থতা নাই! আজিয়েই গ্ৰেপ্তাৰ হ’ল মডেল ৰাজকন্যা


xukhdukh.com August 13, 2015 CHINTAN, PRATIM PRATAP BARUA, চিন্তন, প্ৰতিম প্ৰতাপ বৰুৱা,\nমাতৃভাষাৰ দুৰ্দশা- ভুল শব্দ আৰু ভুল বাক্য\nকোনো ভূমিকা নকৰাকৈ পোনে পোনে কেইটামান সহজ-সৰল প্ৰশ্নৰ সন্মুখীন হ’ব খুজিছো – আমাৰ অসমীয়া ভাষাটো এটা চহকী আৰু স্বয়ংসম্পূৰ্ণ ভাষা হয় নে নহয়? কিয় নহয়, হয়। আন ভাষাত যিমানেই বুৎপত্তি অৰ্জন কৰা নহওক কিয়, নিজৰ মাতৃভাষাটোৰ জৰিয়তে আমি যিটো জাতিগত চিনাকী পাইছো (বা এতিয়ালৈকে আমাৰ যিটো জাতিগত চিনাকী আছে) সেই চিনাকীটোৰ বাদে আন যিকোনো চিনাকীৰে আমাক অন্য কোনোবাই গ্ৰহণ কৰিবনে? কিয় কৰিব, কেনেকৈ কৰিব, কেতিয়াও নকৰে। আমাৰ মাতৃভাষাটোৰ ব্যৱহাৰ, সৰবৰাহ আৰু শুদ্ধতা ৰক্ষাৰ দায়িত্ব আমাৰ সকলোৰে হয়নে নহয়? কিয় নহয়, হয়। তেন্তে আমি জানি-শুনি নিজৰ মাতৃভাষাটোক কিয় অৱজ্ঞা কৰিছো? কথিত ৰূপতেই হওক বা লিখিত ৰূপতেই হওক, আমাৰ মাতৃভাষাৰ সুন্দৰ, সুৱদীসুৰীয়া, নিভাঁজ শব্দবোৰৰ ঠাইত আন ভাষাৰ শব্দ কিয় আমি দিনে দিনে বেছিকৈ ব্যৱহাৰ কৰিছো? আনকি গণ-মাধ্যমসমূহতো (ছপা মাধ্যম আৰু বৈদ্যুতিন মাধ্যম) অন্য ভাষাৰ শব্দ-বাক্যৰ অপ্ৰয়োজনীয় আৰু বহুল ব্যৱহাৰেৰে অথবা ভুল বাক্য গাঁথনিৰে কিয় কথা কোৱা/ছপোৱা হয়?\nযিখিনি গীত-মাত-নৃত্য-কলা-সাহিত্য আদি আমাৰ সাংস্কৃতিক চিনাকী সেইখিনিৰ সৃষ্টিও ভাষাৰ দ্বাৰাই নহয়নে? এই সৃষ্টিখিনিৰ শুদ্ধতা আৰু পৱিত্ৰতা ৰক্ষা কৰাটো আমাৰ কৰ্তব্য আৰু দায়িত্ব নহয়নে? যদি হয় তেন্তে কিয় ভুল শব্দ আৰু ভুল বাক্যৰে আমি গীত-মাত-সাহিত্যৰ সৃষ্টি কৰিছো? (আমি এই ৰচনাত মাত্ৰ ভাষাৰ শুদ্ধতাৰ কথাহে আলোচনা কৰিছো, সেই ভাষাৰে যিখিনি সৃষ্টি কৰা হৈছে সেই সৃষ্টিখিনিৰ কিছুমানত কি অৰ্থ বুজোৱা হৈছে, বিহুসুৰীয়া গীতৰ নামত দ্বৈত অৰ্থ বুজাব পৰাৰ সম্ভাৱনা থকা শব্দ/বাক্যৰে গীত ৰচনা কৰি কেনেকৈ আৰু কিয় সস্তীয়া প্ৰচাৰ বিচৰা হৈছে, জনপ্ৰিয়তাৰ অংকৰ নামত আমাক কি চাবলৈ বাধ্য কৰোৱা হৈছে সেইখিনি কথা আলোচনা কৰিব খোজা নাই। কিন্তু এটা কথা আমি সকলোৱে মানি লোৱা ভাল যে উজুটি খোৱাৰ সম্ভাৱনা থকা বাট এটাইদি এজাক মানুহক খোজ কাঢ়িবলৈ দিলে কোনোবাই নহয় কোনোবাই উজুটি খাবই। সেইদৰে দ্বৈত অৰ্থ বুজাব পৰা বাক্য লিখিলে কোনোবাই নহয় কোনোবাই ভুলকৈ(!) বুজিবই। একেসময়তে আন ভাষাৰ শব্দ/বাক্য অনবৰতে ব্যৱহাৰ কৰি থাকিলে এটা মিশ্ৰিত ভাষাৰ সৃষ্টি হৈ নিজৰ মাতৃভাষাটোক দুৰ্বল কৰিবই।)\nএই বাক্যকেইটা/শিৰোনামকেইটা মন কৰকচোন – তিনি শতাধিকতকৈও অধিক লোক নিহত, আকৌ এবাৰ ডেডলাইন মিছ্ কৰিলে, পুলিচক ডকাইতৰ অপেন চেলেঞ্জ, ৱৰ্ল্ডকাপ ফাইনেল এনজয় কৰিবলৈ ফ্ৰী টিকেট, হোলী ধামাকা, য়ং বাইকাৰ্চৰ ছেন্‌ছেশ্যনেল ষ্টাণ্ট, হাইভল্টেজ ড্ৰামা, মোৰ টিছাৰহঁতক থেংক ইউ দিছো কাৰণ সিহঁতে মোক এক্‌জামৰ প্ৰিপেয়াৰ কৰাত হেল্প কৰিলে – এইবোৰ বা এইধৰণৰ শব্দ/বাক্য গণ মাধ্যমত প্ৰচাৰিত/প্ৰকাশিত বাতৰিত অথবা আলোচনাত অথবা বিজ্ঞাপনত লিখিত অথবা কথিত ৰূপত (তাকো ভুল উচ্চাৰণেৰে) ব্যৱহাৰ হোৱা উচিতনে? এইধৰণৰ ভুল শব্দ/বাক্য আৰু বিকৃত তথা মিশ্ৰিত ভাষাই আমাৰ মাতৃভাষাক কিমান ক্ষতি কৰিছে আৰু আগলৈকো কৰিব সেইটো আমি যিমান সোনকালে বুজি পাওঁ আৰু হৃদয়ংগম কৰো সিমানেই মংগল। এটা কথা আমি মানি লওঁ যে সময়ৰ লগে লগে বা সভ্যতাৰ অগ্ৰগতিৰ লগে লগে এটা ভাষালৈ আন ভাষাৰ শব্দ আহিবই। আন ভাষাৰ শব্দ আহি এটা ভাষাত জাহ যাবই। কিন্তু আন ভাষাৰ পৰা অহা এই শব্দবিলাকে মূল ভাষাটোক সমৃদ্ধহে কৰিব লাগিব। সেই শব্দবিলাকে মূল ভাষাটোৰ পুৰনি, শুৱলা, নিভাঁজ শব্দবোৰৰ ঠাই অধিকাৰ কৰি সেই শব্দবোৰৰ ব্যৱহাৰ শেষ কৰি পেলাব নালাগিব বা সেই শব্দবোৰক পাহৰনিৰ গৰ্ভলৈ ঠেলি দিব নোৱাৰিব। কিন্তু দূৰ্ভাগ্যজনকভাৱে অসমীয়া ভাষাটোৰ ক্ষেত্ৰত আন ভাষাৰ পৰা অহা কিছুমান শব্দই আমাৰ কিছুমান শুৱলা, সুৱদীসুৰীয়া, নিভাঁজ জতুৱা ঠাঁচৰ শব্দৰ ঠাই লাহে লাহে প্ৰায় স্থায়ীভাৱেই অধিকাৰ কৰিছে আৰু এই কথাটো নিশ্চয় সকলোৱে লক্ষ্যও কৰিছে। ইয়াৰ উদাহৰণ বিচাৰি আমি বেছি দূৰলৈ যাবই নালাগে। আমি নিজেও এনে বহুত উদাহৰণ দিব পাৰো যদিও এই প্ৰসংগত অসম সাহিত্য সভাৰ প্ৰাক্তন সভাপতি ড. নগেন শইকীয়াদেৱে এবাৰ দিয়া এটা উদাহৰণেই যথেষ্ট হ’ব। আজিৰপৰা এবছৰতকৈ কিছু বেছি দিনৰ আগতে (৩০ মাৰ্চ, ২০১৪) দিল্লীৰ এক অনুষ্ঠানত ড. নগেন শইকীয়াদেৱে অসমীয়া ভাষা, লিপি আৰু সাহিত্যৰ বুৰঞ্জী আৰু ক্ৰমবিকাশৰ বিষয়ে প্ৰায় দুঘণ্টাজোৰা এটা ভাষণ দিছিল। সেই ভাষণত তেওঁ ভাষা বিষয়ক অন্য বহু মূল্যবান তাত্বিক কথাৰ লগতে কেইটামান সৰু সৰু, কিন্তু বৰ গাজত লগা কথা কৈছিল। তেখেতে কৈছিল – “ধান দায়, নাকাটে। পাচলি কুটে, নাকাটে। মাছ বাচে, নাকাটে। কিন্তু আজিকালি আমি সকলো বস্তু কাটো। আমি ধানো কাটো, পাচলিও কাটো, মাছো কাটো। এই এটা মাত্ৰ শব্দই কেইবাটাও সুন্দৰ অসমীয়া শব্দৰ ব্যৱহাৰ কমাই দিছে। তেনেদৰে “বনায়” শব্দটোৱেও বহুকেইটা সুন্দৰ অসমীয়া শব্দ এলাগী কৰি পেলাইছে। আজিকালি ঘৰো বনায়, দলঙো বনায়, ভাতো বনায়, দাড়িও বনায়, আনকি মানুহো বনায়। অনুষ্ঠিত হ’ল, আকৃষ্ট হ’ল – এইবোৰ শুদ্ধ। অনুষ্ঠিত কৰে, আকৃষ্ট কৰে – এইবোৰ অশুদ্ধ। আয়োজন কৰে, আকৰ্ষণ কৰে – এইকেইটা শুদ্ধ। সভ্যতাৰ অগ্ৰগতিয়ে এটা ভাষালৈ নতুন শব্দ আনে। নতুন শব্দই এটা ভাষাক সমৃদ্ধিশালী কৰিব পাৰে। কিন্তু এটা নতুন শব্দই প্ৰচলিত পুৰনা শুৱলা শব্দবোৰক এলাগী কৰি সেই শব্দৰ ঠাই ল’ব নালাগে।“ - - ড. নগেন শইকীয়াদেৱে কোৱা কথাখিনি হয়তো অবিকল ৰূপত আমি উদ্ধৃত কৰিব পৰা নাই। কিন্তু তেখেতৰ কথাখিনি প্ৰায় এনেকুৱাই আছিল। সেইদিনা তেখেতৰ বক্তৃতাটো শুনি থাকোতে মৰ্মে মৰ্মে উপলব্ধি কৰিছিলোঁ – ইমান চেষ্টা কৰিও মই দেখোন নিজৰ মাতৃভাষাটোকে শুদ্ধ উচ্চাৰণেৰে সৈতে সম্পূৰ্ণ শুদ্ধকৈ আয়ত্ব কৰিব পৰাগৈ নাই। (প্ৰসংগক্ৰমে – এই “বনায়” শব্দটোৰ বহুল ব্যৱহাৰ আমি আনকি কেইবাজনো জ্যোষ্ঠ, খ্যাতিমান লেখক-সাহিত্যিকৰ লেখাটো দেখিবলৈ পাওঁ আৰু আচৰিত হওঁ।)\nআমি সকলোৱে জানো যে এটা ভাষা তেতিয়ালৈকে সুৰক্ষিত বুলি কোৱা হয় যেতিয়ালৈকে সেই ভাষাটো কোৱা মূল জনসংখ্যাৰ প্ৰতিটো প্ৰজন্মই, বিশেষকৈ প্ৰতিটো নতুন প্ৰজন্মই সেই ভাষাটোৰ শুদ্ধৰূপটো আদৰেৰে গ্ৰহণ কৰাৰ লগতে তাক শুদ্ধৰূপত ব্যৱহাৰ আৰু চৰ্চাও কৰি থাকে আৰু তাকে কৰি তেওঁলোক গৌৰৱান্বিতও হয়। কিন্তু তাৰ সলনি সেই ভাষাটো কোৱা মূল জনসংখ্যাৰ প্ৰতিটো নতুন প্ৰজন্মই যদি নিজৰ মাতৃভাষাটোৰ কথিত আৰু লিখিত ব্যৱহাৰত নিজৰ ভাষাটো বিকৃতকৈ অথবা ভুলকৈ ব্যৱহাৰ কৰাৰ লগতে নিজৰ ভাষাৰ লগত আন ভাষাৰ শব্দ/বাক্যৰ ব্যৱহাৰ দিনে দিনে বঢ়াই আনে তেন্তে এই কামটোৱে ভাষাটোৰ তিনিটা ক্ষতি কৰে – প্ৰথম - এই কামটোৱে এটা মিশ্ৰিত ভাষাৰ জন্ম দিয়ে, যিটো ভাষাত নিজৰ মাতৃভাষাৰ অংশটো প্ৰথমতে মুখ্য হয় আৰু আনটো অংশ গৌণ হয়, কিন্তু কামক্ৰমত ভাষাটোৰ ব্যৱহাৰকাৰীসকলৰ দৃষ্টিত সেই মিশ্ৰিত ভাষাটোৰ গৌণ অংশটো মুখ্য হৈ উঠাৰ সম্ভাৱনা থাকে; দ্বিতীয় – এই কামটোৱে নিজৰ মাতৃভাষাটোৰ সুৱদিসুৰীয়া, আপুৰুগীয়া, জতুৱা-ঠাঁচৰ শব্দবোৰৰ (যিবোৰ এটা ভাষাৰ মূল সৌন্দৰ্য্য) ব্যৱহাৰ দিনে দিনে কমাই আনি সেই শব্দবোৰক বিলুপ্ত হোৱাৰ পথলৈ আগবঢ়াই দিয়ে আৰু ফলত ভাষাটো ক্ৰমান্বয়ে দুৰ্বল আৰু সৌন্দৰ্য্যহীন হয়; আৰু তৃতীয় - এই কামটোৱে এটা প্ৰজন্মৰ পৰা আনটো প্ৰজন্মলৈ মাতৃভাষাৰ শুদ্ধ ৰূপটোৰ সৰবৰাহ হোৱাত বাধাৰ সৃষ্টি কৰে। এই ক্ষতিখিনি খুব লাহে লাহে হয় আৰু এইটো এটা যথেষ্ট দীঘল প্ৰক্ৰিয়া। এই প্ৰক্ৰিয়াটো আৰম্ভ হৈ যথেষ্ট আগবঢ়াৰ পিছতহে ধৰা পৰে যদিও এই প্ৰক্ৰিয়াৰে এটা ভাষাই তাৰ সৌন্দৰ্য্যখিনি লাহে লাহে হেৰুওৱাৰ লগতে ভাষাটোৱে ব্যৱহাৰকাৰীসকলৰ মাজত ক্ৰমান্বয়ে আদৰ আৰু স্বীকৃতিও হেৰুৱাবলৈ আৰম্ভ কৰে আৰু এটা সময় আহে যেতিয়া সেই ভাষাটো ব্যৱহাৰ কৰা মূল জনগোষ্ঠীটোৰ কোনোবা এটা প্ৰজন্মই নিজৰ মাতৃভাষাটোক নিজৰ মূখ্য ভাষাৰ সলনি গৌণ ভাষা বুলিহে ভাবিবলৈ লয় আৰু এটা প্ৰজন্মৰ পৰা পিছৰ প্ৰজন্মলৈ এই ভাষাটোৰ সৰবৰাহ চকুত লগাকৈ কমি আহে। তাৰ পিছত এটা সময় আহিব পাৰে যেতিয়া সেই ভাষাটোৰ ব্যৱহাৰ হয়তো অতিকৈ কমি আহিব পাৰে আৰু তাৰ পিছত এটা সময়ত সেই ভাষাটো লাহে লাহে আন এটা ভাষাৰ বুকুত জাহ যাবও পাৰে। এইবোৰ কথা আজি বাহুল্য যেন লাগিব পাৰে, কিন্তু অসমীয়া ভাষাৰ ক্ষেত্ৰত এই সমস্যাটো সুদূৰ ভবিষ্যতে এদিন আহিব পাৰে বুলি আজি আমাৰ শংকা হয়। কাৰণ এটা ভাষা আন এটা ভাষাৰ বুকুত জাহ যোৱাৰ উদাহৰণ পৃথিৱীত বিৰল নহয়। আৰু ইয়াৰ বাবে সম্পূৰ্ণৰূপে দায়ী আমি নিজেই হ’ম। এনে হ’লে আজি আমি অসমীয়াৰ সংজ্ঞা বিচাৰি ঘূৰ্মুটিয়াই ফুৰাৰ দৰে এটা সময়ত হয়তো অসমীয়া ভাষাৰ শুদ্ধ, সুৱদীসুৰীয়া ৰূপটো বিচাৰিও আমি ঘূৰ্মুটিয়াই ফুৰিব লগা হ’ব পাৰে। আৰু এবাৰ সেইটো হ’বলৈ পালে তাৰ পিছত অসমীয়া বুলি জাতিগতভাৱে আৰু সাংস্কৃতিকভাৱে চিনাকী দিবলৈ আমাৰ ওচৰত একো বাকী নাথাকিবগৈ। আমাৰ মাতৃভাষাটোৰ ক্ষেত্ৰত এনে নহওক, আমাৰ মাতৃভাষাটোৰ শুদ্ধ ৰূপটোৰ স্বীকৃতি, চৰ্চা, আদৰ, ব্যৱহাৰ, প্ৰসাৰ, সৰবৰাহ আদি দিনে দিনে বাঢ়ি আহক – সেয়া আমি মনে-প্ৰাণে বিচাৰো।\nনিজৰ মাতৃভাষাটো ভালকৈ ক’ব নাজানো, সম্পূৰ্ণকৈ বুজি নাপাওঁ, মাতৃভাষাত পঢ়িব-লিখিব নাজানো ইত্যাদি বুলি কৈ (যহাই) গৌৰৱ অনুভৱ কৰিব পৰা মানুহ অসমীয়া জাতিৰ বাদে আন জাতিৰ মাজত আছেনে নাই তাত আমাৰ ঘোৰ সন্দেহ আছে। এয়া যে গৌৰৱ নহয় আৰু এয়া যে এক অতি লজ্জাজনক কথাহে - এই সত্যটো আমি সকলোৱে উপলব্ধি কৰা উচিত।


Trinit in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Trinit ar byavahar, ppali, parshwakriya, upkaar, kriya-pratikriya aaru satarkatabani\nTrinit की जानकारी\nTrinit ৰ লাভ আৰু ব্যৱহাৰসমূহ- Trinit Benefits & Uses in Assamese- Trinit ar laabh aaru byavaharsamuh\nTrinit ৰ পালি আৰু সেয়া কেনেদৰে ল'ব- Trinit Dosage & How to Take in Assamese - Trinit ar paali aaru xeya kenedore lobo\nTrinit ৰ পাৰ্শ্চক্ৰিয়াসমূহ- Trinit Side Effects in Assamese- Trinit ar parshwakriyasamuh\nTrinit সংক্ৰান্ত সতৰ্কতাবাণীসমূহ- Trinit Related Warnings in Assamese- Trinit xonkranta xatarkatabanisamuh\nঅইন দৰৱৰ সৈতে Trinitৰ গুৰুতৰ ক্ৰিয়া-প্ৰতিক্ৰিয়া- Severe Interaction of Trinit with Other Drugs in Assamese- Oinor xoite Trinit ar gurutor kriya-pratikriya\nTrinit মতভেদসমূহ- Trinit Contraindications in Assamese- Trinit nishedhsamuh\nTrinit ৰ বিষয়ে সততে সোধা প্ৰশ্নসমূহ- Frequently asked Questions about Trinit in Assamese- Trinit ar bikhoye satate xodha prashnasamuh\nখাদ্য আৰু মদৰ সৈতে Trinit ক্ৰিয়া-প্ৰতিক্ৰিয়া- Trinit Interactions with Food and Alcohol in Assamese- khadya aaru modor xoite Trinit kriya-pratikriya\nTrinit ৰ লাভ আৰু ব্যৱহাৰসমূহ - Trinit Benefits & Uses in Assamese - Trinit ar laabh aaru byavaharsamuh\nTrinit তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTrinit ৰ পালি আৰু সেয়া কেনেদৰে ল'ব - Trinit Dosage & How to Take in Assamese - Trinit ar paali aaru xeya kenedore lobo\nTrinit-ৰ উপাদানসমূহ - Trinit Active Ingredients in Assamese - Trinit-ar upadaansamuh\nTrinit ৰ পাৰ্শ্চক্ৰিয়াসমূহ - Trinit Side Effects in Assamese - Trinit ar parshwakriyasamuh\nগৱেষণাৰ ভিত্তিত, Trinit ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTrinit সংক্ৰান্ত সতৰ্কতাবাণীসমূহ - Trinit Related Warnings in Assamese - Trinit xonkranta xatarkatabanisamuh\nTrinit-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTrinit এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Trinit খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nTrinit-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Trinit গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Trinit কি প্ৰভাৱ দেখা গৈছে?\nTrinitৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Trinit কি প্ৰভাৱ দেখা গৈছে?\nTrinitৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Trinit ৰ কি প্ৰভাৱ দেখা গৈছে?\nহৃদয় ৰ বাবে Trinit ক্ষতিকাৰক নহয়।\nঅইন দৰৱৰ সৈতে Trinitৰ গুৰুতৰ ক্ৰিয়া-প্ৰতিক্ৰিয়া - Severe Interaction of Trinit with Other Drugs in Assamese - Oinor xoite Trinit ar gurutor kriya-pratikriya\nTrinit তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTrinit মতভেদসমূহ - Trinit Contraindications in Assamese - Trinit nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Trinit লোৱা অনুচিত যাতে -\nTrinit ৰ বিষয়ে সততে সোধা প্ৰশ্নসমূহ - Frequently asked Questions about Trinit in Assamese - Trinit ar bikhoye satate xodha prashnasamuh\nএই Trinit-এ অভ্য়াস বা নিচাৰ সৃষ্টি কৰে নেকি?\nহয়, Trinitসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nTrinit লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Trinit লোৱা উচিত।\nহয়, বহুক্ষেত্ৰত, Trinit লোৱাটোৱে মানসিক বিসংগতিৰ ক্ষেত্ৰত সহায় কৰিব পাৰে।\nখাদ্য আৰু মদৰ সৈতে Trinit ক্ৰিয়া-প্ৰতিক্ৰিয়া - Trinit Interactions with Food and Alcohol in Assamese - khadya aaru modor xoite Trinit kriya-pratikriya\nখাদ্য আৰু Trinitৰ ক্ৰিয়া-প্ৰতিক্ৰিয়া\nখাদ্যৰ সৈতে Trinit লোৱাটো স্বাভাৱিক।\nমদ আৰু Trinitৰ মাজৰ প্ৰতিক্ৰিয়া\nTrinit লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nTrinit ৰ মূল্য আৰু পেকৰ চাইজ - Trinit Price and Pack Size in Assamese - Trinit ar mulya aaru pakor size


গৰ্ভপাত.....এক দণ্ডনীয় অপৰাধ....আমেৰিকাত নিষিদ্ধ কৰা হ’ব নেকি??? | News Next One\nগৰ্ভপাত.....এক দণ্ডনীয় অপৰাধ....আমেৰিকাত নিষিদ্ধ কৰা হ’ব নেকি???\nৱাশ্বিংটনঃ গৰ্ভপাত কৰাটো আইনমতে দণ্ডনীয় অপৰাধ৷ এই বিষয়ক লৈ আমেৰিকাস্থিত অলবামাৰ চিনেটে গৰ্ভপাত কৰাৰ বিষয়ত নিষেধাজ্ঞা আইন জাৰি কৰিছে৷ আনহাতে, চিকিৎসকে এই বিষয়ত সহায় কৰিলে তেওঁক ৯৯ বছৰৰ বাবে জেইলত দিয়া হ’ব৷\nএক প্ৰতিবেদনৰ সূত্ৰে এই বিধেয়কখন প্ৰণয়ন কৰাৰ বহু বিতৰ্কৰ পাছতহে এই সিদ্ধান্তত পৰিণত হয়৷ কিন্তু আমেৰিকাৰ অলবামা হাউছে গৰ্ভপাতৰ কিছু ক্ষেত্ৰত কিছুমান নিয়ম বান্ধি দিছে৷ যদি গৰ্ভাৱস্থা মহিলা গৰাকীৰ শাৰিৰীক অৱস্থা সংকটজনক, নতুবা গৰ্ভত থকা সন্তানটিৰ মাৰাত্মক বেমাৰ তেন্তে সেই বিষয়ত চালি জাৰি চাই মহিলাগৰাকী গৰ্ভপাত কৰাব পাৰে৷\nআমেৰিকাৰ গণতান্ত্ৰিক নেতাসকলে দুষ্কৰ্ম আৰু পাৰিবাৰিক যৌন হিংসাৰ বলি হ’বলগীয়া মহিলাসকলক ন্যায় দিবলৈ এই বিধেয়কখন সংশোধনীৰ বাবে দাখিল কৰিছিল যদিও ১১-২১ টা ভোটৰ বাবে মঞ্জুৰি দিয়া নাছিল৷\nকিন্তু এই বিধেয়কখনক সন্মতি প্ৰদান কৰিবলৈ প্ৰয়োজন হ’ব গৱৰ্নৰৰ হস্তাক্ষৰৰ৷ মাত্ৰ ছয়দিন সময় আছে এই বিধেয়কখন চহীকৰাৰ বাবে৷ বৰ্তমানে ইয়াৰ প্ৰক্ৰিয়া চলি আছে৷


অকালতে হেৰাই গ’ল এটি প্ৰতিভা! অৱশেষত কৰুণ মৃত্যুক সাৱটি ল’লে যুৱ সাংবাদিক মানস মহন্তইyouth-journalist-manash-mahanta-passes-away-tvnilotpal-bhaskar– News18 Assam\nঅকালতে হেৰাই গ’ল এটি প্ৰতিভা! অৱশেষত কৰুণ মৃত্যুক সাৱটি ল’লে যুৱ সাংবাদিক মানস মহন্তই\nUpdated:September 26, 2020, 9:20 PM IST\nবিগত বৰ্ষত মাতৃহাৰা হোৱা মানস মহন্ত আছিল পৰিয়ালৰ একমাত্ৰ পুত্ৰ সন্তান।\nLast Updated: September 26, 2020, 9:20 PM IST\nবিশ্বকৰ্মা পূজাৰ দিনা বাইক দুৰ্ঘটনাত গুৰুতৰ ভাৱে আহত হৈ গুৱাহাটীৰ জিএনআৰচি হাস্পতালত চিকিৎসাধীন হৈ থকা নগাঁৱৰ যুৱ সাংবাদিক মানস জ্যোতি মহন্তই অৱশেষত হাৰ মানিলে জীৱন যুঁজত। জাজৰি হেমবড়ীৰ বাসিন্দা মানস জ্যোতি মহন্তই মৃত্যুৰ পূৰ্বে কেইবাটাও চেটেলাইট চেনেলৰ গুৱাহাটীস্থিত কাৰ্যালয়ত সাংবাদিক হিচাপে সেৱা আগবঢ়াইছিল।\nযোৱা ১৭ ছেপ্তেম্বৰত নিজ ঘৰৰ পৰা স্কুটীৰে জাজৰি অভিমুখে ওলাই অহা অৱস্থাতে দুৰ্ঘটনাত পতিত হোৱা সাংবাদিকগৰাকীয়ে মূৰ আৰু বুকুত বেয়াকৈ আঘাত পাইছিল। সেইদিনাই অতি সংকটজনক অৱস্থাত উন্নত চিকিৎসাৰ বাবে গুৱাহাটীৰ জিএনআৰচি হাস্পতালত ভৰ্তি কৰা হৈছিল মানসক। প্ৰায় ১১ দিন আই চি ইউত ভৰ্তি হৈ থকাৰ পিছত আজি মানস মহন্তই মৃত্যুক সাৱটি লয়।\nমানসৰ মৃত্যুৰ খবৰ বিয়পি পৰাৰ লগে লগে শোকস্তব্ধ হৈ পৰিছে অসমৰ সংবাদ মাধ্যম। মানসৰ মৃত্যুত শোক প্ৰকাশ কৰিছে অসমৰ মুখ্যমন্ত্ৰী সৰ্বানন্দ সোণোৱাল, জলসম্পদ মন্ত্ৰী কেশৱ মহন্ত, বিধায়ক ৰূপক শৰ্মাৰ লগতে বটদ্ৰৱাৰ বিধায়িকা আঙুৰলতা ডেকাই। বিগত বৰ্ষত মাতৃহাৰা হোৱা মানস মহন্ত আছিল পৰিয়ালৰ একমাত্ৰ পুত্ৰ সন্তান।\nFirst published: September 26, 2020, 9:20 PM IST


ব্ৰডবেণ্ড ইন্টাৰনেট নিৰাপত্তা — বিকাশপেডিয়া\nমূল পৃষ্ঠা / শিক্ষা / ডিজিটেল সাক্ষৰতা / চাইবাৰ সুৰক্ষা / ব্ৰডবেণ্ড ইন্টাৰনেট নিৰাপত্তা\nব্ৰডবেণ্ড ইন্টাৰনেট নিৰাপত্তা\nকম্পিউটাৰ নিৰাপত্তাজনিত ঘটনাৰ পৰিচালনা\nব্ৰডবেণ্ড ইন্টাৰনেট নিৰাপত্তাত আসন্ন বিপদৰ পৰা কম্পিউটাৰ/ লেপটপক সুৰক্ষিত কৰিবলৈ কাৰ্য্যকৰী নিৰাপত্তাৰ সমিধান (এন্টিভাইৰাছ, এণ্টিস্পাইৱেৰ, ডেক্সটপ ফায়াৰৱাল আদি) ব্যৱহাৰ কৰক।\nমডেম, ৰাউতাৰ আৰু কম্পিউটাৰৰ ফায়াৰৱাল সক্ৰিয় কৰি ৰাখক:\nব্ৰডবেণ্ড মডেম, ৰাউতাৰসমূহ প্ৰস্তুত কৰোঁতেই ফায়াৰৱাল সন্নিৱিষ্ট কৰা থাকে। কিন্তু এই বিকল্পটো সক্ৰিয় কৰিব লাগে। ব্ৰডবেণ্ড মডেমৰ লগত সংযোগী কম্পিউটাৰটোকো ডেক্সটপ ফায়াৰৱালেৰে সুৰক্ষিত কৰাৰ প্ৰয়োজন।\nঅধিক সময়ৰ বাবে ব্যৱহৃত নহ’লে মডেমটো বন্ধ কৰি ৰাখক\nসংযোগ বিচ্ছিন্ন কৰিলে নিশ্চিতভাৱে বাহিৰৰ অকৰ্তৃত্বশীল ব্যক্তিয়ে নেটৱৰ্কত প্ৰৱেশ কৰিব নোৱাৰে। যিহেতু সঘনাই বন্ধ-খোলা কৰাটো সঁচাকৈয়ে অতি কঠিন, সেইবাবেই যাতায়তৰ সময়ত বা বহু সময়ৰ বাবে ব্যৱহাৰ নহ’লে মডেম বন্ধ কৰি থ’ব লাগে।\nইউ.এছ.বি ব্ৰডবেণ্ড মডেমৰ ক্ষেত্ৰত ব্যৱহাৰৰ পিছত সামগ্ৰীটোৰ সংযোগ বিচ্ছিন্ন কৰক আৰু আতঁৰাই থওঁক।\nব্ৰডবেণ্ড ইন্টাৰনেট বেণ্ড উইডথ ব্যৱহাৰৰ পৰ্য্যবেক্ষণ আহিলা সংস্থাপন কৰক।\nদূৰ নিয়ন্ত্ৰক প্ৰশাসকৰ বাবে এছ.এছ.এল সক্ৰিয় কৰক।\nব্ৰডবেণ্ড ইন্টাৰনেটত প্ৰৱেশ সুৰক্ষিত কৰাৰ নিৰ্দেশানাৱলী\nযিহেতু গৃহ ব্যৱহাৰকাৰীৰ বাবে প্ৰয়োজন নহয় গতিকে দূৰ নিয়ন্ত্ৰক প্ৰশাসকৰ বিকল্প সক্ৰিয় নকৰিব।\nব্ৰডবেণ্ড মডেমত থকা Restore Factory Default Setting বিকল্পটো সক্ৰিয় নকৰিব।\nপ্ৰতিটো ব্ৰডবেণ্ড ইন্টাৰনেটৰ ক্ষেত্ৰত পৰিশ্ৰাৱক নথকাকৈ সংযোগ ব্যৱহাৰ নকৰিব।\nবিভাজিত আহিলাৰ (কম্পিউটাৰ সংযোগী ফোনলাইন পৃথক কৰা সৰু আহিলা ) পূৰ্বে সংযোগ গ্ৰহণ নকৰিব।\nঅসুৰক্ষিত কম্পিউটাৰ/লেপটপৰ লগত ইউ.এছ.বি ব্ৰডবেণ্ড মডেম ব্যৱহাৰ নকৰিব।\nএছ.এছ.আই.ডি সম্প্ৰচাৰ সক্ৰিয় নকৰিব\nৱাই-ফাই নেটৱৰ্কিঙত অনাতাঁৰ প্ৰৱেশ বিন্দুত বা ৰাউতাৰে এটা নিয়মীয়া বিৰতিৰ অন্তৰে-অন্তৰে নেটৱৰ্কৰ নাম (এছ.এছ.আই.ডি) সম্প্ৰচাৰ কৰি থাকে। এই বৈশিষ্ট্যতা ব্যৱসায়িক আৰু ৰাইজৰ প্ৰৱেশৰ মুখ্য বিন্দু হিচাপে আৰ্হিত কৰি থোৱা হয়। গৃহ ব্যৱহাৰকাৰীৰ বাবে এই বৈশিষ্ট্যৰ কোনো প্ৰয়োজনীয়তা নাই আৰু ইয়াৰ দ্বাৰাই অকৰ্তৃত্বশীল প্ৰৱেশ হ’ব পাৰে।\nব্ৰডবেণ্ডৰ এটা মুকলি ৱাই-ফাই সংযোগ ব্যৱস্থাত Auto-connect সক্ৰিয় নকৰিব\nযদিহে Auto-connect ব্যৱস্থা সক্ৰিয় হৈ থাকে তেন্তে ৱাই-ফাই পদ্ধতি থকা কম্পিউটাৰটো ব্যৱহাৰকাৰীক জাননী নিদিয়াকৈ স্বয়ংক্ৰিয়ভাৱে সংযোজিত হৈ যাব পাৰে। এনে ক্ষেত্ৰত আমাৰ কম্পিউটাৰৰ নিৰাপত্তা বিপদাপন্ন হ’ব পাৰে। কোনো বিশেষ ক্ষেত্ৰৰ বাহিৰে এই ব্যৱস্থা কেতিয়াও সক্ৰিয় কৰিব নালাগে।\nব্যৱহাৰ নোহোৱা অৱস্থাত ব্ৰডবেণ্ডৰ সংযোগ খুলি থ’ব লাগে।\nৱাই-ফাইৰ ক্ষেত্ৰত অচিনাকী বা অবিশ্বাসী নেটৱৰ্কৰ লগত সংযোগ স্থাপন কৰিব নালাগে।\nব্ৰডবেণ্ডে দ্ৰুত গতিৰ নেটৱৰ্ক সংযোগ বুজায়\nপৰম্পৰাগত ইন্টাৰনেট সেৱা “dial-on-demand” ধৰণে পোৱা যায়। আনহাতে, ব্ৰডবেণ্ড ইন্টাৰনেট “সকলো সময়তে” পোৱা যায়। সেইবাবেই ইয়াৰ নিৰাপত্তাত আশংকা অতি উচ্চ মাত্ৰাৰ।\nআমি নজনাকৈ কম্পিউটাৰটোৱে মীমাংসা কৰি ল’ব পাৰে\nআৰু আন কম্পিউটাৰৰ কাম-কাজত\nব্যাঘাত জন্মাব পৰা ক্ষেত্ৰ হিচাপে ব্যৱহৃত হ’ব পাৰে।\nযিহেতু ব্ৰডবেণ্ড ইন্টাৰনেট বহলভাৱে ব্যৱহৃত হয়\nসেইবাবেই প্ৰতিজন নাগৰিকেই\nইয়াক নিৰাপদ ব্যৱহাৰৰ বাবে সুৰক্ষিতভাৱে\nসংস্থাপন কৰি লোৱাটো অতি গুৰুত্বপূৰ্ণ।\nব্ৰডবেণ্ড নিৰাপত্তাত আশংকাসমূহ\nযিহেতু ব্ৰডবেণ্ড ইন্টাৰনেট সংযোগ সকলো সময়তে খোলা থাকে, সেয়ে তলত উল্লেখ কৰাসমূহৰ জৰিয়তে ইয়াৰ অপব্যৱহাৰ হ’ব পাৰে।\nট্ৰজান আৰু বেকদ’ৰসমূহ।\nসেৱাসমূহ প্ৰত্যাখ্যান কৰা ।\nমধ্যৱৰ্তীকালীন আন এটা আক্ৰমণ।\nফাইলৰ সম্প্ৰসাৰণ লুকুৱাই ৰখা।\nঅনুস্থাপন সজ্জা দুৰ্বল হোৱা।\nব্ৰডবেণ্ড মডেমৰ ধৰণ\nৱাইয়াৰলেছ ফাইদেলিটি (ৱাই-ফাই)।\nডিজিটেল চাবছক্ৰাইবাৰ লাইন (ডি.এছ.এল)।\nএছিক্ৰোনাছ ডিজিটেল চাবছক্ৰাইবাৰ লাইন।\nঅতি তীব্ৰ গতিৰ ডিজিটেল চাবছক্ৰাইবাৰ লাইন।\nব্ৰডবেণ্ড অভাৰ পাৱাৰ লাইন।\nটাৰ্মিনেল এডপ্টৰ মডেম।\nইউনিভাৰ্ছেল চিৰিয়েল বাছ (ইউ,এছ,বি)।\nব্ৰডবেণ্ড মডেমৰ স্থাপন\nব্ৰডবেণ্ড মডেম স্থাপন কৰাৰ সময়ত সদায় নিৰ্মাণকাৰীৰ হাতপুথি মনোযোগেৰে পঢ়ক আৰু নিৰ্দেশাৱলী মানি চলক।\nপ্ৰথমে মডেমত বৈদ্যুতিক সংযোগৰ তাঁৰ সংযোগ কৰক তাৰ পাছত আনটো মূৰ বৈদ্যুতিক প্লাগত সংযোগ কৰক।\nমডেমটো কম্পিউটাৰৰ লগত সংযোগ কৰাৰ আগতে কম্পিউটাৰটোৱে যথোচিতভাৱে কাম কৰি আছেনে নাই পৰীক্ষা কৰি লওঁক।\nমডেমটো সংস্থাপন কৰাৰ সময়ত মডেমৰ ধৰণ আৰু আৰ্হি সাপেক্ষে থকা নিৰ্দেশসমূহ মানি চলক। যদিহে সংযোজী তাঁৰৰ যোগেৰেহে সংকেত আহে তেন্তে মডেমৰ লগত দিয়া তাঁৰডাল সংযোগ কৰক।\nইথাৰনেটৰ ক্ষেত্ৰত কম্পিউটাৰত থকা ইথাৰনেট পোৰ্টৰ লগত মডেমটোত সংযোগ কৰক।\nইউ.এছ.বি সংযোগৰ ক্ষেত্ৰত কম্পিউটাৰটোৱে যথাযথভাৱে প্ৰাৰম্ভিকতা শেষ কৰাৰ পিছত মডেমটো সংযোগ কৰক।\nমডেমটোত থকা সংকেত চাকি নজ্বলালৈকে অপেক্ষা কৰক।\nমডেমৰ ড্ৰাইভাৰ আৰু মডেমৰ লগত যোগান ধৰা আন ছফটৱেৰসমূহ সংস্থাপন কৰক।\nব্যৱহাৰকাৰীৰ সংযোগৰ প্ৰাৰম্ভিকতাৰ যথাযথ প্ৰত্যায়িত প্ৰদান কৰিব লাগিব আৰু ব্যৱহাৰৰ আগতে ইয়াৰ সঁহাৰিৰ বাবে অপেক্ষা কৰক।\nসুৰক্ষিত ব্ৰডবেণ্ড ইন্টাৰনেট প্ৰৱেশৰ বাবে নিৰ্দেশনাৱলী\nসদায় নিৰ্মাণকাৰীয়ে অনুমোদন কৰা বৈধ ৱেবচাইটৰ পৰাহে ব্ৰডবেণ্ড ড্ৰাইভাৰ ডাউনলোড কৰক।\nনিয়মীয়াকৈ ফাৰ্মওৱেৰ (ড্ৰাইভাৰ কোড)ডাউনলোড কৰক ।\nসদায় নিৰ্মাণকাৰীয়ে মডেমৰ সৈতে যোগান ধৰা বিদ্যুৎ এডপ্টৰহে ব্যৱহাৰ কৰক।\nযদিহে টাৰ্মিনেল এডপ্টৰ মডেম হয়, তেন্তে ব্ৰডবেণ্ড সংযোগৰ ক্ষেত্ৰত পৰিশ্ৰাৱক সক্ৰিয় হৈ থকাতো নিশ্চিত কৰক। ইয়াৰ ফলত প্ৰেৰণৰ সময়ত সৃষ্টি হোৱা অনাৱশ্যকীয় শব্দসমূহ পৰিশ্ৰুত কৰিব পৰা যাব।\nঅনুস্থাপিত প্ৰশাসক সলনি কৰক (ব্যৱহাৰকাৰীৰ নাম আৰু গুপ্ত শব্দ)\nসামগ্ৰীবিধৰ কেৱল কৰ্তৃত্বশীল প্ৰৱেশৰ ক্ষেত্ৰত অনুস্থাপিত প্ৰশাসক বা ব্ৰডবেণ্ড ৰাউতাৰ মডেমৰ প্ৰশাসকৰ গুপ্ত শব্দ সলনি কৰক। কিয়নো এই বিৱৰণসমূহ নিৰ্মাণকাৰীয়ে সকলো মডেমত একে ধৰণেই দিয়ে আৰু সেইবাবেই যিকোনো লোকেই ইয়াৰ অপব্যৱহাৰ কৰিব পাৰে।\nসঁজুলিটোক স্থায়ী আই.পি এড্ৰেছ প্ৰদান কৰক\nঅধিকাংশ ঘৰুৱা ব্যৱহাৰকাৰীক গতিশীল আইপি এড্ৰেছ আবন্তন দিয়া হয়, কিয়নো ডি.এইছ.চি.পি প্ৰযুক্তি স্থাপন কৰিবলৈ সহজ। ইয়াৰ বাবেই আক্ৰমণকাৰীয়ে সহজেই ডি.এইছ.চি.পি পুলৰ পৰা বৈধ ঠিকনা লাভ কৰাত সহায়ক হৈ পৰে। সেইবাবেই ডি.এইছ.চি.পি বিকল্প ৰাউতাৰত বা প্ৰৱেশ বিন্দু বন্ধ কৰিব লাগে আৰু একক আই.পি এড্ৰেছ ব্যৱহাৰ কৰিব লাগে।\nএম.এ.চি এড্ৰেছ পৰিশ্ৰাৱক সক্ৰিয় কৰক\nসকলো সঁজুলিৰ লগতে এটা একক এম.এ.চি এড্ৰেছ প্ৰদান কৰা হয়। ব্ৰডবেণ্ড প্ৰৱেশ বিন্দু আৰু ৰাউতাৰত ব্যৱহাৰকাৰীলৈ ঘৰুৱা সঁজুলিৰ সৈতে এম.এ.চি এড্ৰেছৰ প্ৰৱেশ একেলগ কৰিব পৰাৰ বিকল্প প্ৰদান কৰা থাকে। ই কেৱল সেইবোৰ সঁজুলিৰ লগত সংযোগৰহে অনুমতি প্ৰদান কৰে।\nঅনাতাঁৰ নিৰাপত্তা সক্ৰিয় কৰক\nমডেম ৰাউতাৰসমূহে অনাতাঁৰ সুৰক্ষা সমৰ্থন কৰে। ব্যৱহাৰকাৰীয়ে যিকোনো এটা প্ৰট’কল আৰু সুৰক্ষা ছাবি নিৰ্বাচন কৰিব পাৰে। সেই একেই অনাতাঁৰ সুৰক্ষা প্ৰট’কল আৰু সুৰক্ষা ছাবি কম্পিউটাৰতো সক্ৰিয় কৰিব লাগে।\nডব্লিউ.পি.এ/ডব্লিউ.ই.পি এনক্ৰিপছন সক্ৰিয় কৰক\nসকলো ৱাই-ফাই সক্ষম মডেম/ৰাউতাৰে কিছুমান ধৰণৰ এনক্ৰিপছন প্ৰযুক্তি সমৰ্থন কৰে। এইসমূহ সক্ৰিয় কৰিব লাগে।\nঅনুস্থাপিত এছ.এছ.আই.ডি (চাৰ্ভিছ চেট আইডেন্টিফায়াৰ) সলনি কৰক\nসকলো প্ৰৱেশ বিন্দু আৰু ৰাউতাৰে এটা নেটৱৰ্ক নাম ব্যৱহাৰ কৰে। এইটোক এছ,এছ,আই,ডি বোলা হয়। নিৰ্মাতাকাৰীয়ে সাধাৰণতে তেওঁলোকৰ সামগ্ৰীত একেধৰণৰ এছ.এছ.আই.ডি প্ৰদান কৰি থয়। আক্ৰমণকাৰীয়ে এই এছ.এছ.আই.ডি ৰ অপব্যৱহাৰ কৰি নেটৱৰ্ক/কম্পিউটাৰত প্ৰৱেশ কৰিব পাৰে। সেয়েহে অনাতাঁৰ সুৰক্ষাৰ বিন্যাস কৰোতে অনুস্থাপিত এছ.এছ.আই.ডি সলনি কৰাতো প্ৰয়োজনীয়।\nউৎস: সুৰক্ষাৰ সজাগতা, চি-ডেক, হাইদৰাবাদ।\nপৃষ্ঠাৰ মান নিৰ্ধাৰণ (68 ভোট দিয়ক)\nফেচবুকত অদৰকাৰী সংযোগ নিটিপিব\nফেচবুক সম্পৰ্কে কিছু কথা\nনৱ প্ৰজন্মৰ মোবাইলঃ আধুনিক নাৰীৰ বাবে নতুন প্ৰত্যাহ্বান\nমোবাইল ফোনৰ কেইটামান প্ৰয়োজনীয় কিটিপ\nইন্টাৰনেট-ফেচবুক আদিৰ বেয়াবোৰ নহয়, ভালখিনিক লওঁক!\nৱেবচাইট, ব্লগ ইত্যাদি আৰু চাৰ্ছ ইঞ্জিন অপ্টিমাইজেশ্বন\nঅন্তৰ্জালত শক্তিশালী গুপ্তশব্দৰ প্ৰয়োজনীয়তা আৰু বাছি লোৱা বুদ্ধি\nপ্ৰবঞ্চকৰ পৰা হাত সাৰিবলৈ প্ৰয়োজনীয় কিছু সচেতনতা\nইথিকেল হেকিং সম্পৰ্কে কিছু কথা\nটোপ দিয়া জালিয়াতি\nৰিকমাণ্ডাৰ চিষ্টেম, ফেচবুক হেকিং ইত্যাদি\nক্ৰেডিট কাৰ্ড: সাৱধান, সাৱধান, হোৱা সাৱধান\nক্ৰেডিট আৰু ডেবিট কাৰ্ডৰ সুৰক্ষা\nআপোনাৰ গুপ্তশব্দটো যথোপযুক্ত হয়নে?\nআপুনি প্ৰেৰণ কৰা ই-মেইল কেনেকৈ স্বয়ংক্ৰিয়ভাৱে নোহোৱা কৰিব?\nৱেবচাইটত স্বয়ংক্ৰিয়ভাৱে চলা ভিডিঅ’ কেনেকৈ বন্ধ কৰিব?\nঅ'ডিঅ' চিডি সংৰক্ষণ কেনেকৈ কৰিব\nম’বাইল নেটৱৰ্কত চতুৰ্থ প্ৰজন্ম\nতৃতীয় প্ৰজন্মৰ নেটৱৰ্ক\nডিজিটেল ইণ্ডিয়া (Digital India) কি?


শীতকালত চুলিৰ যত্ন কেনেদৰে কৰিব লাগে, ঠাণ্ডা বতৰত চুলি কেনেদৰে সুৰক্ষিত কৰিব লাগে\nআমাৰ প্ৰবন্ধত, য'ত আমি শীতকালত চুলিৰ যত্ন কেনেদৰে কৰিব লাগে, ঠাণ্ডা বতৰত চুলি কেনেদৰে সুৰক্ষিত কৰিব লাগে আদি প্ৰশ্নৰ উত্তৰ দিওঁ, আমি ঘৰত চুলিৰ যত্ন কেনেদৰে কৰিব লাগে সেই বিষয়ে ধাপে ধাপে বৰ্ণনা কৰোঁ।\nশীতকালত চুলিৰ যত্ন কেনেদৰে কৰিব লাগে\nবিশেষকৈ শীতকালত, বতৰ শীতল হোৱাৰ বাবে আপুনি আপোনাৰ চুলি সৰ্বশ্ৰেষ্ঠ উপায়েৰে সুৰক্ষিত কৰিব লাগিব। শীতকালৰ কঠোৰ পৰিস্থিতিলৈ আপুনি কিছুমান কৌশলৰ সুবিধা ল'ব লাগিব। ঠাণ্ডা বতৰত আপোনাৰ চুলি আপোনাৰ ছালত ইয়াৰ নেতিবাচক প্ৰভাৱ প্ৰদৰ্শন। ইয়াত পাহৰিব নালাগে যে আপোনাৰ চুলিকো যত্নৰ প্ৰয়োজন এইটো ৱেই। শীতকালত চুলিৰ যত্নৰ পৰামৰ্শৰ ওপৰত আমাৰ প্ৰবন্ধৰ পৰা আপুনি ইয়াৰ সুবিধা ল'ব পাৰে।\nশীতকালত চুলিৰ যত্নৰ বাবে আৰ্দ্ৰতাৰ সুবিধা লওক\nঠাণ্ডা বতৰত, ই আপোনাৰ ছালৰ দৰে আপোনাৰ চুলিত শুকাবলৈ আৰম্ভ কৰে। সেইকাৰণে আপুনি শীতকালত আপোনাৰ চুলিত আৰ্দ্ৰতাৰ মুখা বনাব পাৰে। এই প্ৰয়োগটো হৈছে চুলি ই আপোনাৰ তাঁৰবোৰ শক্তিশালী কৰে আৰু শীতকালত ফুলা প্ৰতিহত কৰে।\nঠাণ্ডা বতৰত চুলিৰ টিপগুৰুত্বপূৰ্ণ\nনিয়মীয়াকৈ চুলিৰ হাড় ভঙা আঁতৰ কৰিলে আপোনাৰ চুলি অধিক দীৰ্ঘম্যাদী আৰু শক্তিশালী হোৱাত সহায় কৰে। শীতে আনিব পৰা পাৰিপাৰ্শ্বিক পৰিস্থিতিৰ ক্ষেত্ৰত আপোনাৰ চুলিৰ অধিক যত্ন লোৱাৰ প্ৰয়োজন হ'ব পাৰে। আপুনি আপোনাৰ চুলিৰ বাবে এণ্টি-ফ্ৰেকচাৰ সামগ্ৰী ব্যৱহাৰ কৰি আপোনাৰ চুলিত সহায় কৰিব পাৰে।\nশীতকালত গৰম আকাৰ দিয়াটো অসুবিধাজনক\nশীতকালত, বতৰ ঠাণ্ডা হয়। এই সময় চুলিৰ আৰ্দ্ৰতা হ্ৰাস হ'বলৈ আৰম্ভ কৰাৰ লগে লগে আপোনাৰ চুলিৰ অতিৰিক্ত ক্ষতি এপ্লিকেচনসমূহ। উচ্চ তাপ ব্যৱহাৰ কৰা চুলিষ্টাইল নকৰাটো প্ৰয়োজনীয়। শীতকালত, আপুনি নিয়মীয়াকৈ কৰিব পাৰে বিশেষজ্ঞসকলে উচ্চ তাপমাত্ৰাৰ সন্মুখীন নহ'বলৈ পৰামৰ্শ দিয়ে।\nঠাণ্ডা সময়ত আপোনাৰ চুলি মালিচ কৰক\nদিনটোত কেইমিনিটমানৰ বাবে আপোনাৰ চুলি মালিচ কৰক আপুনি ইয়াক শক্তিশালী কৰিব পাৰে। চুলিৰ মালিচে ৰক্ত সঞ্চালন বৃদ্ধি কৰে আৰু পুষ্টি। অৱশ্যে, ছালৰ প্ৰাকৃতিক তেল উৎপাদন অধিক ইয়াক দ্ৰুত কৰে।\nআপোনাৰ চুলি ভাপ স্নানৰ সুবিধা লওক\nশীতকালত বাষ্প স্নানৰ সৈতে আপোনাৰ চুলি সমৰ্থন কৰক কেন। বাষ্প স্নানে মূৰৰ ছাল পৰিষ্কাৰ কৰে, উচ্চ সঞ্চালন বাষ্প স্নানে চুলিৰ টুকুৰাবোৰক আৰ্দ্ৰতা প্ৰদান কৰে। অৱশ্যে বাষ্প স্নানে নতুন চুলি গঠনত সহায় কৰে। লগতে চুলিৰ যত্ন লওক সামগ্ৰীবোৰ অধিক কাৰ্যকৰী হ'ব।\nশীতকালত চুলিৰ যত্নৰ বাবে আটাইতকৈ গুৰুত্বপূৰ্ণ উপাদান: ইয়াক চৰ্বি গৰম ৰাখিব\nশীতকালত, আপুনি আপোনাৰ চুলিৰ বাবে তেলৰ যত্ন ল'ব লাগিব। সেমেকা বা শুকান চুলি, চুলিৰ আৰ্দ্ৰতাৰ ওপৰত তেলৰ যত্ন প্ৰয়োগ কৰিব লাগিব ভিতৰত। অৱশ্যে, ঠাণ্ডা বতৰৰ কঠোৰ প্ৰভাৱৰ বিপৰীতে, তাঁৰবোৰ সৰ্বশ্ৰেষ্ঠ উপায়েৰে সুৰক্ষিত কৰে।\nআনুষঙ্গিক সামগ্ৰী ব্যৱহাৰ কৰক আপোনাৰ চুলিক ঠাণ্ডা বতৰৰ পৰিস্থিতিৰ পৰা সুৰক্ষিত কৰাৰ আটাইতকৈ সহজ উপায়বোৰৰ ভিতৰত আছে আনুষঙ্গিক সামগ্ৰী ব্যৱহাৰ কৰা। ঠাণ্ডা বতৰৰ এই সময়ত আপোনাৰ চুলি সৰ্বশ্ৰেষ্ঠ উপায়েৰে সুৰক্ষিত কৰাটো প্ৰয়োজনীয়। আনুষঙ্গিক সামগ্ৰীবোৰ ব্যৱহাৰ কৰিবলৈ আটাইতকৈ সহজ সুৰক্ষা পদ্ধতিবোৰৰ ভিতৰত এটা। যেতিয়া শীত কাল আহে, ঊণ বা কপাহৰ সামগ্ৰীবোৰ স্কাৰ্ফৰ সৈতে ব্যৱহাৰ কৰাৰ পৰামৰ্শ দিয়া হয় কিয়নো সেইবোৰে চুলিৰ পৰা আৰ্দ্ৰতা শোষণ কৰে। এই প্ৰয়োগৰ দ্বাৰা, আপুনি চুলিৰ আৰ্দ্ৰতা হ্ৰাস প্ৰতিহত কৰিব পাৰে। ইয়াত আমাৰ পৰামৰ্শৰ সৈতে, আপুনি আপোনাৰ চুলি শীতকালৰ বাবে সৰ্বশ্ৰেষ্ঠ উপায়েৰে প্ৰস্তুত কৰিব পাৰে।\nঘৰুৱা যত্ন ৰ প্ৰক্ৰিয়াবোৰৰ বিষয়ে আমাৰ আন প্ৰবন্ধবোৰ ইয়াত আছে:\nঘৰত ছালৰ যত্ন কেনেদৰে কৰিব লাগে? ছালৰ যত্ন আৰু পৰিষ্কাৰ-পৰিচ্ছন্নতা কি?\nছালৰ প্ৰকাৰৰ দ্বাৰা কেনেদৰে যত্ন ল'ব? তৈলাক্ত, শুকান, মিশ্ৰিত\nক'লা দাগৰ পৰা পৰিত্ৰাণ পোৱাৰ উপায়বোৰ কি?\nSonraki যদি আমি নগ্ন লিপষ্টিক ব্যৱহাৰ কৰোঁ তেন্তে কি বিবেচনা কৰা উচিত? ডাঠ, পাতল, ঘেঁহুৰ ছাল »